
Preludiile unității naţionale 
de lon Mateiu 

Am crezut totdeauna, că marile evenimente istorice, fiind 
cele mai puternice isvoare de educație naţională, nu trebuie să 
rămână încadrate numai în monografii savante și în manuale 
didactice, ci se cuvine să fie aduse cât mai des sub ochii na- 
țiunei și ai generaţiilor creiatoare, spre a le pătrunde adâncimile 
din cari au răsărit și a culege inspirațiile calde pentru încor- 
dările permanente, la cari ne obligă catehismul existenței 
noastre de rasă. 

De aceea, unitatea națională, înfăptuită la capătul uriașei 
conflagrații mondiale, poate forma obiect de cercetare și dincolo 
de comemorările festive obişnuite, tocmai din dorința firească 
de a cunoaște exact antecedențele ei și sacrificiile numeroase, 
ce le-a cerut înaintașilor neștri idealişti. 

Spre a ne da seama de proporţiile acestor sforțări colective 
dincoace şi dincolo de Carpaţi, ar fi de ajuns să ne oprimo 
clipă la veacul al XIX-lea, cu întâmplările lui extraordinare, 
printre cari unirea Principatelor constituie, fără îndoială, fapta 
hotărîtoare, care a stat la temelia unirii tuturor țărilor românești 
din 1918. 

In perspectiva vremii, ce-și ninge anii peste creștetele 
noastre, Unirea dela 1859 se desemnează tot mai mult ca un 
act de impresionantă energie și conștiință românească, însem- 
nând în chip hotărît cea dintâi pagină eroică din strălucitul 
testament politic al lui Mihai Viteazul. El n'a venit nici ca un 
noroc neașteptat al împrejurărilor și cu atât mai puţin ca un 
dar generos al statelor puternice din Apus; dimpotrivă, trebuie 
3) Articolul acesta a fost destinat pentru nr-ul de Ianuarie, dar cum 


acel număr apăruse în Decemvrie, înainte de Crăciun, el n'a putut fi pubiicat 
atunci. Intârzierea nn-i scade însă nimic din valoare. Red. 

s'o spunem cu toată mândria și cu toată iubirea de adevăr, că el 
este rezultatul unor pregătiri îndelungate şi lupte însuflețite, ia 
cari s'a angajat însuși neamul nostru prin cele mai alese şi 
mai destoinice generaţii ale lui. 

Ştim că după veacul al XVIII, cu stigmatele lui de umi- 
lință și urgie fanariotă, urmă valul cutropitor al revoluţiei lui 
Tudor Vladimirescu, răsărită în mare măsură din școala lui 
Gheorghe Lazăr, cu acel spirit de minunată trezire națională, 
care avea să încingă treptat viața Principatelor şi să determine 
toate acţiunile şi înfăptuirile memorabile din cursul secolului 
al XIX-lea. Răscoala, ce-i drept, fu înăbușită, dar ea duse la re- 
stabilirea domniilor pământene şi la începuturile unei organizări 
moderne, în toate domeniile, sub regimul Regulamentului orga- 
nic, operă a generalului Kiseleff, inspirată de idei sănătoase şi 
tendințe umanitare. 

In curând însă, suspiciunile consulilor ruseşti și actele lor 
dușmănoase provocară un viguros curent de împotrivire printre 
Românii de inimă, denumiți reformiști, hotărîndu-i să se con-. 
stitue în Partid național, care să lupte nu numai contra protec- 
toratului rusesc, ci şi a Regulamentului organic, socotit ca o 
piedică în calea emancipării Principatelor şi a unirii lor însăși, 
idee ce se formulase încă în memoriul cu 25 de puncte dela 
1830, cuprinzând alături de unire şi independența față de Turci 
familie domnitoare germană ortodoxă şi constituție. Aceste dorințe 
nu fură luate în seamă atunci. Naţionaliştii însă nu s'au re- 
semnat, 

Prin adunări secrete și scrieri literare, în sforțările coti- 
diane pentru progresul grăbit al unei naţii, atâta vreme oprită 
în mersul ei istoric, lozinca Unirii pătrunde tot mai intens su- 


fletele luminate, spre a o vedea afirmându-și puterea copleși- . 


toare în viforul marilor mișcări populare din 1848. 

Sguduirea de atunci fu atât de serioasă şi spaima asupri- 
torilor atât de mare, încât prin convenţia de la Balta Liman din 
1849 ţările române fură ocupate timp de trei ani de către 
oștile rusești, dreptul de a alege Domnitor suspendat şi înlocuit 
cu numirea, adunările obștești desfiinţate și substituite cu niște 
consilii zise „Divanuri ad hoc“, iar cârmuirea pusă sub controlul 
unor comisari ai celor două imperii de pradă. 

In asemenea condiţii nu era decât normal ca revolta ro= 
mânească să fie şi mai înverșunată, iar când isbucni râsboiul 
din Crimea, cu o nouă ocupaţie, acum austriacă, a Principate'or 
şi cu înfrângerea Ruşilor la Sevastopol, cererile pentru Unire, 
sub o dinastie europeană, luară forme atât de energice, încât 
Congresul şi tratatul de pace de la Paris din 1856 au fost 
nevoite să se ocupe de ele. Franţa le susținuse cu deosebită 
căldură, dar opoziţia Zurciei şi Austriei a reușit să împiedice 
acceptarea lor. Totuşi se obținu un succes iniţial important prin 
faptul, că tratatul desființă protectoratul rusesc, punând Princi- 
patele sub garanța colectivă a celor 7 puteri de la Congres, 
menținea autonomia sub suzeranitatea Porții și dispunea ca Di- 
vanurile celor două ţări să se întrunească și să se declare cu 
privire la organizarea definitivă a Principatelor. Divanurile s'au 
şi adunat în 1857, votând cu mare însuflețire unirea fărilor sub 
numele /omânia, prinţ străin cu moştenitori crescuți în religia 
ortodoxă, autonomia, guvern constituţional! și adunare obştească. 
Puterile garante, examinând hotăririle luate, în ciuda interven- 
țiilor Franței și Sardiniei, nu le-au satisfăcut decât în parte, 
stabilind prin Convenţia de la Paris din 1858 că: se constitue 
„Principatele-unite ale Moldovei şi Valahiei“, dar cu guverne şi 
adunări obștești separate, admiţându-se ca instituții comune o 
comisie centrală, care să pregătească legile şi o Curte de casaţie, 
amândouă la Focşani, uniune vamală şi organizarea identică a 
milițiilor. Relativ la Domnitor se stipulă, că el are să fie ales 
pe viață de adunarea fiecărei ţări, însă numai dintre pământeni, 

Deoarece în convenţie nu se preciza, că persoana aleasă 
trebue să fie alta în fiecare din cele două țări, Românii prin 
graiul lui Vasile Boerescu constatară cu satisfacţie, că unirea 
totuşi este posibilă. Şi ei ţinură s'o accelereze, alegând Moldova 
în ziua de 5 Ianuarie, iar Ţara Românească în 24 Ianuarie 1859, 
cu unanimitatea voturilor, unul și acelaşi Domnitor în persoana 
colonelului Alexandru Cuza. 

Era un triumf înălțător al conștiinței de neam, care se 
agitase, fără odihnă, timp de trei decenii, acasă și peste hotare, 
spre a ajunge la această etapă de bază a idealului românesc. 
Turcia şi Austria se împotriviră din nou unei asemenea inter- 
pretări a convenției, și a fost nevoie de alte încordări timp de 

3 ani de zile, până când unirea deplină fu proclamată în 11. 3 
Decemvrie 1861, ca în ziua de 24 lanuarie 1862, adunările am E. 
belor Principate să se întâinească la București, în cel dintâi ..: 
pariament al României. / 

Spre a ne da seama de semnificaţia extraordinară a unirii ' 
dela 1859, îmi voiu îngădui să citez o mărturie străină contim- - 
porană, puțin cunoscută, dar cu atât mai prețioasă fiindcă vine 
de la un ireductibil duşman al neamului nostru. Este vestitul om 
politic și revoluţionar maghiar Ludovic Kossuth, care în Scrierile 
de emigrație ne-a lăsat aceste aprecieri elogioase, vrednice de 
atenţia noastră : 

„La 17 lanuarie (5 lan. st. vechiu) 1859 adunarea naţională 
a Moldovei a ales ca hospodar, cu unanimitatea celor 49 membri 
ai săi pe colonelul Alexandru Cuza (cu toate că după un ziar 
din Constantinopol nu întrunia dcuă condiţii: serviciul de 10 
ani şi un venit de 30.090 zechini). 

Adunarea naţională din Muntenia s'a întrunit în 3 Febru- 
arie (24 lanuarie st. vechiu) la București pentru alegerea de 
hospodar. O mare agitaţie se desemna de-o parte între partide, 
de alta între stânga și Căimăcămie, care era acuzată cu multă 
pasiune, că a exercitat o influență ilegală asupra alegerilor, 
Chestiunea verificării și cu ea constituirea adunării a dat prilej, 
timp de două zile, la scene furtunoase, cari puse în legătură cu 
iritația miilor de oameni, strânşi în jurul localului de ședințe,  : 
începură să ia aspecte, ce aminteau zilele revoluţiei franceze. i 

In ziua a treia Boerescu, un tânăr deputat de stânga, face - : 
propunerea, ca adunarea să se transforme în conferență secretă  ; 
spre a-i asculta dorinţele ce vrea să le expună. Propunerea îu  * 
primită, iar Boerescu exprimându-și adânca părere de rău față 
de antagonismul pătimaş, în care se găsesc cele două fracțiuni 
ale adunării, demonstră că axa acestei separațiuni o constitue 
problema alegerei Domnitorului: pentrucă fiecare socoate să 
vadă în biruința candidatului său domnia partidului propriu, şi 
astiel fiecare găsește insuportabilă ideea, de a vedea isbutind alt 
candidat. De aci discordia, care risipind forţele, amenință cu 
anarhia şi prin aceasta cu ocupaţia străină. Acestea nu pot fi 
împiedicate, decât dacă se ajunge la o înţelegere cu privire la 
alegere. Persoana nu poate îi punctul de raliere al acestei în- 

jelegeri, pentrucă fiecare îşi are candidatul său, la a cărui 
alegere ţine, împotriva altuia. Este însă un principiu în jurul că- 
ruia, abstracţie făcând de persoană, toți se pot întâlni: acesta 
este principiul unirii, pentrucă toţi simţim, fără deosebire de 

partid, că numai prin ea poate îi regenerată națiunea română. 
| Mărturisind acest punct de vedere, el propune deci, ca 
cele două Principate să aibă un singur domnitor. Moldova a 
ales. Să aleagă și Mutenia pe cel desemnat de Moldova. Aceasta 
nu este în contrazicere cu convenția de la Paris, căci ea dispune 
ce-i drept, ca cele două adunări să aleagă separat, dar nu in- 
terzice, ca amândouă să aleagă una și aceeași persoană; ba 
numai dacă alege în acest fel se face posibilă. aplicarea armo- 
nioasă și a celorlalte dispozițiuni, cari provoacă îfricțiuni în 
ipoteza alor doi domnitori. In „faptele împlinite“, dacă sunt 
bazate pe drept, se ascunde o mare putere. Să se ridice, prin 
urmare, membrii adunării dela nivelul scăzut al intereselor de 
partid la înălțimea ideii întemeietoare de patrie, și să pună 
unirea ca fapt împlinit în faţa Marilor puteri. 

Cuvântarea lui Boerescu lăsă o impresie profundă. De pe 
toate buzele isbucni, ca într'o singură inimă, strigătul: trăiască 
domnitorul Alexandru Cuza. Acest strigăt provocă un ecou ră- 
sunător în rândurile miilor de oameni adunaţi afară. Mitropolitul 
(ca președinte al adunării) se pusese în genunchi și cu un glas, 
ce vibra de emoție, dădu slavă lui Dumnezeu, că a luminat pe 
deputații naţiunei române ; rugă pe Cel atotputernic să facă rod- 
nic duhul concordiei patriotice și provocă pe deputaţi să facă 
jurământ, că vor păstra înţelegerea și vor sprijini, fără deosebire 
de partid, alegerea Domnului unic al Principatelor unite. Jurăm! 
— strigară cu toţii. Se înapoiară atunci în sala de ședințe ; nu 
mai erau fracțiuni, nu mai erau partide. Au rezolvit fără dezba- 
teri chestiunea verificărilor. Nici nu era nevoe de discuţii, fiind- 
Că patriotismul, ce înăbuşise interesele personale, a prevenit 
discuţia prin spiritul lui de jertfă. Prinţul Alexandru Ghica şi 
Radu Golescu declarară de mai înainte, că socotesc alegerea lor 
ilegală, și astfel ei împreună cu alți patru (Manu, Băleanu, Ha- 
giadi şi Pleşoianu), au fost şterşi din apelul deputaţilor, iar 
Testul de 66 au fost verificaţi. Dintre aceştia doi lipsiau; cei 
64 deputaţi au fost chemaţi la vot secret. Mitropolitul cu crucea 

înt”o mână și cu evanghelia în cealaltă, citi următorul jurământ: - - 
„Jur, că dându-mi votul nu voiu fi condus nici de interes per- 
sonal, nici de șoapte străine sau de orice altă consideraţie, ci: : 
exclusiv de binele obștesc“. Deputaţii depun jurământul, apoi - 
votează. S'au dat 64 buletine, şi despoindu-se scrutinul, Alex. - 
Cuza obținu 64 voturi. Prin vot secret el fusese ales cu una- 
nimitate. Și începură atunci clopotele să sune, iar strigătele de 
bucurie ale poporului cutremurau văzduhul. Insufleţirea era de 
nedescris. Un astfel de spirit e necesar, ca un popor să înte- 
meieze o patrie, sau dacă a pierdut-o, să și-o recâștige“. !) | 






IL. 


Dacă aceasta este importanța actului politic dela 1859, 
văzută obiectiv de către un mare detractor al Românilor, se pune 
în chip logic a doua problemă esențială şi anume: ideea de . 
unitate se oprise oare în mintea conducătorilor de pe atunci . 
numai la cele două țărişoare dunărene, sau ea îmbrățișa toate 
provinciile locuite de neamul nostru? Cu alte cuvinte, exista 
concepția pan-românească, ca ipoteză politică realizabilă sau nu, 
Știind că dacă vom putea da un răspuns afirmativ, înseamnă să 
justificăm, în ordinea spirituală, legitimitatea unirii definitive din 
1918 şi să răsturnăm complect alegațiunile tendenţioase ale 
dușmanilor noștri, printre cari revizioniștii dela Budapesta sunt 
cei mai îndrăzneți, — când pretind că România mare este mai 
mult creaţiunea artificială a Tratatelor, decât rezultanta firească 
a conștiinței de rasă şi a vredniciilor românești. 

Fără a merge prea departe în trecutul nostru istoric, unde 
legăturile dintre îraţii de același sânge, risipiţi sub diferite stă- 
pâniri, erau menținute în virtutea confinuității teritoriale, şi cul- 
tivate neîntrerupt prin identitatea limbii și a legii sub scutul 
Bisericii, cu circulaţia frecventă de Domni și pârcălabi, de vlă- 
dici și călugări, de tipgrafi și cărți prin trecătorile Carpaţilor — 
este suficient să rememorăm splendida realizare războinică dela 
1600. Marele biruitor dela Șălimbăr făcuse dovada nepieritoare, 
că unitatea politică a neamului românesc este o năzuință firească 


1 Cf. Kossuth L. lrataim az emigrâczi6bl. Budapesta. 1880. ed Ii. 
vol, |. p. 377—380. 

și tangibilă, și de atunci ea s'a fixat pe bolta istoriei noastre 
ca o stea polară a tuturor gândurilor și nădejdilor naţionale. 

De lumina ei s'au călăuzit atâţia Voevozi şi eroi, în razele 
ei s'a încălzit inima rândurilor nesfârşite de apostoli și martiri, 
pentru ca un neam întreg să aibă mereu sub ochii lui flacăra 
acelei torţe miraculoase, care străbătând prin besna veacurilor 
triste, să-l ducă cu certitudine deplină în Canaanul bucuriilor 
nemărginite. 

Dacă timp de 200 de ani idealul de unitate fusese silit să 
se refugieze în domeniul religios și cultural, trăind prin graiu de 
cazanii şi slovă de cronici, secolul al XIX-lea cu tendinţele lui 
revoluționare de integrare a popoarelor în drepturile lor naţio- 
male, l-a adus iarăși în raza frământărilor politice din viața 
provinciilor românești. 

lată, de pildă, cum îndată după aplicarea Regulamentului 
organic, apare figura admirabilă a lui Joan Câmpineanu, tânăr 
boier muntean, cult și plin de talent, care nu ezită să conceapă, 
cu o îndrăzeală uimitoare, nu numai unirea celor două Princi- 
pate, ci aceea a Românilor de pretutindeni într'un singur stat 
neatârnat. Stabilind legături secrete cu emigranții poloni și în- 
deosebi cu conducătorul lor, prinţul Adam Czartorisky, care 
lupta pentru reînvierea Poloniei, el îi scria la 1838 aceste rân- 
duri vibrante : „a lucra pentru reunirea tuturor Românilor sub 
același sceptru, a face ca toate clasele să guste bunăstarea, a fi 
mândru a muri sau a trăi ca Român, iată care a fost și este 
ținta tuturor eforturilor noastre“, 

Câmpineanu plănuia o răscoală generală a Românilor, 
pentru care luase contact şi cu Ardelenii, constitui în țară, după 
lungi tratative, Partidul național, ai cărui membri, toţi boieri, 
semnară, sub jurământ, Manifestul, care spunea clar: „Avem da- 
loria să redăm o patrie independentă tuituror membrilor risipiţi 
ai neamului nostru“ 1) 

Cât de populară era această falnică preocupare se vede 
din raportul agentului polon Woronitz de ia Bucureşti, care în 
1838 trimitea aceste constatări de surprinzătoare rezonanță : 


1) P. P. Panaitescu, Planurile lui lon Câmpineanu pentru unitatea na- 
țională a Românilor (în Lupaş-Lapedatu: Anuarul Institutului de istorie na- 
țională. III. Cluj 1924—25 p. 63). 

„ideia unirii tuturor populațiilor române sub același sceptru ocupă. 
toate capetele, se anunţă ca dominantă, a devenit ca să zic așa 
ideea la modă. Ardelenii, cari vin aici ca profesori și negustori, 
sunt cei mai vajnici propagatori ai ideii de unitate naţională. 1) .: 

Reţineţi aceste date extrem de preţioase, descoperite de - 
curând în arhivele din Polonia, și veți înțelege frumuseţea cu- 
rentului, ce angajase societatea românească, ducând-o înainte 
vertiginos, până în clipa istorică, când el se transformă în vâl- 
vătaia revoluţionară dela 1848. | 

Comunitatea sufletească dintre Ardeal şi Principate în a- 
ceste zile de fierbere vijelioasă a creiat o stare sufletească uni- 
tară, ce tindea să îmbrăţișeze, în aceeași țântă supremă de des- 
robire, toate provinciile neamului nostru. 

Noţiunea românismului integral se proiecta tot mai clar în 
mintea tinerilor conducători de pe ambele laturi ale Carpaţilor, 
și în precipitarea zilelor de furtună ea se ridică la înălțimea unei 
credinţi stăpânitoare, ce-și vedea întruchiparea foarte apropiată. 

Astiel măreafa adunare dela Blaj proclamă independența . 
națiunei române în prezența înîlăcăraţilor patrioți din Principate, 
cari au putut auzi cu urechile lor strigătul cald al mulțimilor: 
„Noi vrem să ne unim cu Țara“ ! — cum ne spune Bălcescu. 
Acest înălțător moment de solidarizare a Românilor din patru 
unghiuri în marele iureş de înviere politică, trebue privit ca un 
isvor de fecundare a ideii de unitate, menit să stimuleze sufle- 
tul revoluţionarilor idealişti și să dea acţiunii lor generoase un . 
nebiruit suport moral. Tinerii ardeleni sunt chemaţi acum în 
Muntenia, unde guvernul provizor îi trimite în propagandă spre 
a vesti țărănimii oropsite solia constituției dela Izlaz. lată, cum 
legăturile devin tot mai strânse între luptătorii Ardeleni, Mun- 
teni şi Moldoveni, spre a se menţine vii în tot cursul grăbit al 
anilor de răsmiriţă, cimentând, pe de-asupra izbânzilor sau de- 
cepțiilor, adevărul unităţii noastre de neam. 

Această unitate era proiectată în diferite forme, după con- 
cepţia celor ce o agitau și după împrejurările politice aşa de 
schimbătoare din acele vremuri de răsturnări și prefaceri istorice. 
Astfel Nicu Golescu scria lui Avram lancu că: „Românii din 






1) P. P. Panaitescu, ibidem, 

Austria ameninţaţi cu dismembrarea, numai în românism își pot 
găsi integritatea lor, scăpată de elementul slav, german şi ma- 
ghiar. Misiunea noastră este de a salva românismul şi a asigura 
pe cei opt milioane de Români“. 

lar Joan Brătianu, protestând contra invaziei oștilor turceşti 
în țară, îmbărbăta poporul de pe baricadele Bucureştilor, asigu- 
rându-l de ajutorul Europei, „iar mai vârtos — adăuga el apă- 
sat — Jrații noştri Români din Transilvania, Banat, Bucovina, 
Moldova și Basarabia, care sunt în număr de două milioane, 
vor sprijini cauza noastră“. 

Boierul Dimitrie Golescu se spovedea lui Joan Ghica în 
această confesie înălțătoare : „Aruncam într'o zi ochii pe o hartă 
tipărită la Viena acum 20 ani și mai bine, care nu cuprindea 
decât țările de rasă românească : Valahia, Basarabia, Moldova, 
Bucovina, Transilvania şi Banatul. Ştiţi Dv. că acestea ar forma 
un frumos Regat rotunjit, cu frontiere pe care natura pare să le 
fi indicat ? Marea Neagră, Dunărea, Tisa vor constitui o fru- 
moasă cingătoare de mireasă, un îrumos zid împotriva nedrep- 
tăților străinului. Centrul acestui Regat ne va da lașii sau Ro- 
manul de capitală, care va îi ca un far pentru naţiunile slave 
ce ne încunjoară, și care va împrăștia razele sale de lumină 
printre ele. Nu știu pentru ce cred, că această idee, care a fost 
o utopie anul trecut, îmi pare azi atât de realizabilă (7 August 
1848), încât aproape s'ar putea pune rămășag, că ea se va în- 
tâmpla, dar când? lată singurul punct ce mai rămâne nesigur“. 
Şi el dă această asigurare care s'a împlinit întocmai în războiul 
mondial : „dacă principiul naționalităților trebuie să triumfe, cum 
totul face să nădăjduim, Românii vor ji un popor de opt mi- 
lioane“. 1) 

La rândul lui, Joan Ghica, patriotul de înaltă înţelepciune 
Şi mare autoritate, propunea ca, în cazul unei înfrângeri a Mun- 
tenilor, Magheru cu dorobanţii și pandurii lui să treacă în 
Transilvania spre a se uni cu legiunile lui lancu, Buteanu și 
Axente. 

lar nemuritorul Nicolae Bălcescu, cu geniul lui covârșitor 
așternea în scrisorile din același an revoluţionar, convingeri ca 


1) Scrisoare reprodusă și în Universul din 25 Ianuarie 1935, 

acestea, comunicate prietenului său Ghica: „Dar oricum cred, că 
soarta României va fi mult îmbunătăţită și că Transilvania și. 
Banatul, desmembrate de Ungaria, s'au apropiat mult de unirea 

cu noi“. Ceva mai târziu scria din nou: „Punctul nostru de rea= 
zim este în Transilvania ; numai cu Românii de acolo vom putea ; 
pune odată ţările în picioare, printrinșii chestia noastră să leagă - 
de a Europei, fără dânșii suntem izolaţi. Austriecii arată că fin- 
tirea noastră este a întemeia regatul Daciei“. 1) 

Ardelenii împărtăşiau aceleași gânduri politice, pe. cari le 
estompau puțin doar în adresele colective către Împăratul dela 
Viena. Să ne reamintim de pildă celebra petiţiune din 25 Febr, 
1849 înmânată monarhului de către o delegațiune în frunte cu 
Episcopul Șaguna şi în care se cerea energic: Unirea tuturor 
Românilor din statul austriac într'o singură națiune de sine stă- 
tătoare cu un cap național, senat şi administraţie proprie. După 
o lună de zile un nou memorand repetă cererea, motivând-o 
astfel : „Mai vârtos națiunea română din monarhia austriacă a . 
ajuns la conștiința, cum că ea prin numărul său, prin poziţiu- 
nea geografică, prin identitatea originei, limbei, obiceiurilor şi a 
religiunei cu locuitorii principatelor dela Dunăre, e chemată spre 
a fi un mădular tare al monarhiei austriace, atât pentru menţi- 
nerea echilibrului necesar între diferitele vițe de popoare în 
interiorul monarhiei, cât și pentru întroducerea unei influențe 
neapărat de lipsă Austriei în răsăritul Europei, cel încărcat de 
evenimente“. Şi după o motivare lungă petiția încheie astfel: 
„Aşa dară unirea tuturor Românilor din Monarhie e o urmare 
firească a principiului egalităţii de drepturi pentru toate națiu- 
nile. Astăzi acest simț este mai puternic decât oricând“. *) 


NIL. 


Când revoluția se sfârşi atât în Ardeal cât și în Principate, 
fără a împlini nici una din revendicările esențiale ale Ro- 
mânilor, se crezu că reacţiunea absolutismului de aici și a Ocu- 
pațiunilor străine de dincolo va stinge, sau măcar va înăbuși 
pentru multă vreme idealul ce aprinsese inima tuturor Românilor. 


1) N. Bălcescu, Scrisori către lon Ghica (în Bibl. pentru toţi). 


2) Cf. Dr. Il. Puşcariu, Mitropolia Românilor ortodocși din Transilvania 
şi Ungaria. Sibiu 1900, p. 13 (documentele). 

Era o înşelare. Departe de a fi întunecat strălucirea lui, tocmai 
dimpotrivă el crescu în intensitate, limpezindu-și tot mai mult 
forța în desvoltarea neamului românesc, Nimic nu demonstrează 
aceasta mai convingător, decât numeroasele probe ce se găsesc 
în tabăra duşmanilor noştri de toate nuanțele. A 

Incă de prin anii 40 baronul Nicolae Wesselenyi, adresând 
o chemare către Unguri, socoti necesar să atragă, cu toată serio- 
zitatea, atenţia conaţionalilor săi şi asupra Românilor din Ar- 
deal, afirmând că există o tendință de-a uni Moldova cu Valahia 
şi chiar cu Bucovina, Basarabia, Transilvania şi cu ţinuturile 
românești ale Ungariei. 1) 

Martirul poporului săsesc Șfefan Ludwig Roth, spânzurat 
de Unguri în Cluj, tipări la Sibiu, în 1848, o broşură fai- 
moasă, sub titlul „Despre Uniune şi un cuvânt despre o posibilă 
monarhie daco-română sub coroana Austriei“. Cu o clar-vedere 
uimitoare și cu un curaj vrednic de admiraţie, preotul-erou com- 
bate uniunea Ardealului cu Ungaria, socotind-o primejdie de 
moarte, atât pentru Sași cât și pentru monarhie. Unde găsește 
el salvarea? lată soluţia: „Credem hotărît că prin întemeierea 
unui imperiu daco-român (Ardeal, Moldova, Valahia, etc.) sub 
Impăratul german dela Viena vor putea fi atinse ambele scopuri 
(adecă : menţinerea integrității monarhice şi zădărnicirea ruperei 
Ungariei de monarhie). Această idee a unui imperiu daco-român 
sub conducerea Împăratului austriac, nu este nicidecum 0 con- 
cepție fantezistă sau glumeaţă, ci este o idee care în câțiva ani 
poate deveni o realitate“. 

„Dacă Principatele, refuzând această unire, ar alege inde- 
pendența fără Ardeal, statul lor ar avea o situație geografică 
foarte nepotrivită, și tocmai din acest motiv nu va îi viabil, 
pe când cu Ardealul împreună acest stat va dobândi o configu- 
rație admirabilă, rotundă și puternică“. 

Apoi, ca într'o viziune de profet, Roth își închee expune- 
rile cu următoarele cuvinte adresate connaţionalilor săi: „Nu 
pe arena Budapestei, ci pe aceea dela Alba-Iulia, Sibiu ori Fă- 
găraș vor avea ei să primească lupta spre a-și dobândi eman- 





1) $. Dragomir, La Transsylvanie roumaine et ses minorites ethniques. 
Bucureşti 1934 p, 29. 

ciparea şi egalitatea politică și a obținea respectarea limbii şi 
a naţionalităţi lor“. £) 

Nu vi se pare de-a dreptul revelatorie concepţia politică 
a lui Șfefan Roth, care tâlcuind cu atâta înțelegere superioară - 
tainele viitorului, întrevede chiar şi rostul simbolic al Alba- * 
Iuliei româneşti ? 

Să nu credeți însă, că vestitul fruntaș al Sașilora fostun 3 
visător izolat printre oamenii vremii sale. Ideile lui circulau -: 





prin toate clasele sociale străine, ca tot atâtea probleme politice DE. 


grave, cărora mişcarea revoluționară din 48 n'a făcut decâtsă le 
dea o notă mai acută, ce s'a menţinut și după aceea în epoca 
absolutismului, cum ne arată o mulțime de isvoare contemporane. 
Unele vorbesc deschis și fără menajamente, spunând lucrurilor 
pe nume, tocmai spre a trezi la realitate factorii răspunzători 
și a le pune în față primejdiile ce se apropie în mod inevitabil. 
Un observator politic al Vienei, postat aici în colțul nostru de 
țară, îşi încheie raportul său la 1857 astfel: „Chestiunea unirii, 
care a stârnit atâtea agitații în Principatele dunărene și care 
alimentează ideea viitorului imperiu daco-român nu se poate să 
nu aibă repercusiuni și asupra Românilor de aceeaşi rasă și 
limbă, în parte și de aceeași religie, cari locuesc în provinciile 
austriace vecine. ?) 

Doi ani mai târziu, colonelul austriac /ankowscky, denunţând 
mișcarea surprinsă printre Românii din Transilvania, scria ră- 
spicat: „Noi prevedem aici un războiu înverșunat între diferitele 
ras€..., ideea conducătoare fiind probabil Daco-România, adecă 
unirea tuturor Românilor într'un singur stat. Nu este decât un 
singur mijloc de a învinge această putere brutală : alianța celor 
două naţiuni din Transilvania, Ungurii şi Saşii“. 2) 

Așa dară înșiși străinii se convinseră din intuiție directă 
că ideea pan-românească era un fenomen general pe ambele 
versante ale Carpaţilor, și dacă în 1859 nu s'a realizat decât 


„5 Și. L. Roth, Von der Union und nebenbey ein Wort iiber eine mă- 
gliche Dako-Romanische Monarchie unter Oesterreichs Krone. Hermannstadt 
1848 p. 39, 40, 41, 43 și 44, 

2) Mih. Popescu, )ocumente inedite privitoare la istoria Transilvaniei 
(1849—59). București, p. 185. 

3) ldem, ibidem p. 305. 

unirea celor două Principate, este incontestabil că patrioţii cari 
au dobândit-o n'au înţeles o clipă să renunțe la idealul suprem 
ce-i căiăuzia în toate luptele lor naţionale. Ceva mai mult, ei 
nici nu se gândiau măcar la o amânare pentru vremuri mai 
bune, ci se siliau cu toate mijloacele să-i dea fiinţă chiar atunci 
în acele zile de emancipare victorioasă a țărilor de la Dunăre, 

Astfel vedem pe noul domnitor Alexandru Cuza grăbindu-se 
să închee, abia la câteva luni după alegerea sa, două convenții 
politice cu Ludovic Kossuth, prin cari, în schimbul unor servicii 
mari, Ungurii, porniţi spre o nouă revoluţie contra Austriei, se 
obligau de-o parte să dea României concurs militar la ocuparea 
Bucovinei, iar de alta să asigure libertate națională pentru Ro- 
mânii din Ardeal. Dar aceste tratate au rămas fără efect practic, 
nu numai din motivul că revoluția nu s'a putut deslănțui, ci și 
din pricină că Românii nu voiau să abdice cu nici un preţ de 
la visul lor politic. Şi dovada ne-o serveşte acelaşi mare condu- 
cător maghiar Ludovic Kossuth, care, după elogiul adus lui Cuza, 
notează în memoriile lui, cu tristețe și amărăciune, următoarele 
constatări : „Trebue să spun însă cu regret, că deși în ședința 
adunării naționale dela 24 lanuarie din București, toți deputații 
făgăduiseră cu jurământ, cum ceruse Mitropolitul, că var păzi 
concordia dintre ei şi vor susținea pe Domnitorul care personi- 
fică ideea unirii, totuși nici această făgăduială, nici comunitatea 
de interese în faţa primejdiei, nici considerația mai înaltă că, 
în interesul independenţei sale, națiunea română, încunjurată de 
o mare slavă, este avizată, în mod evident, pe urma situației 
sale geogratice, la raporturi de alianță cu națiunea maghiară — 
toate acestea mau avut destulă putere să desbrace de ura lor contra 
noastră pe acei Români, cari în temeiul unor pretenții imaginare, 
culese fantezist din epoca anterioară migrațiunii popoarelor, vreau 
să pună mâna (speculează) pe Ardeal. Acești exaltați subversivi 
au combătut violent alianța dintre națiunea română și cea ma- 
ghiară“. 5 

Așa dar, Românii din Principate cereau Ardealul încă de la 
1859. Nu numai la Bucureşti, ci și în tratativele cu Ungurii și 
pretutindeni în străinătate, unde devotamentul lor îi ducea să 





1) Vezi L. Kossuth, o. c. vol. |. p. 382—383. 


OBCU CLUJ 





— 312 — 


apere o cauză atât de sfântă. lată-l de pildă pe Joan Brătianu: - 
la Torino, unde susţine cu toată energia interesele româneşti 
integrale în discuţiile aprinse ce le-a avut cu contele Cavour, = : 
uriașul făuritor al unităţii Italiei. Prieten mai mult al cau- - 
zei maghiare, reprezentată acolo de Kossuth, el se opunea |: 
aspirațiilor noastre în accente aproape brutale, cari ar fi descu- 
rajat un temperament mai puțin dibaciu. loan Brătianu însă era 
călit în focul rezistențelor neînduplecate, și el dădea lui Cavour, 
în acea zi memorabilă de 10 lunie 1859, un răspuns de o ad- 
mirabilă demnitate și intransigență naţională, ce ni s'a păstrat | 
din fericire tocmai în isvoare ungurești. „Eu nu cred — zicea 
el — în liberalismul şi moderaţiunea bărbaților maghiari. E o 
mască aceasta, calculată pentru înşelarea Impăratului. Eu știu că 
ei sunt mai exclusivişti decât oricând, şi nu mă încred în Un- 
garia... Dar chiar de ar fi altfel, noi nu vom ajunge niciodată cu 
ei la o înțelegere în ce priveşte Ardealul, pe care sub nici un 
motiv nu-l putem ceda Ungariei. Românii de peste Carpaţi vor 
să se unească cu noi; le-am făgăduit că-i vom sprijini. Ar fi O 
trădare din partea noastră dacă i-am lăsa Ungariei. Dreptul 
istoric la care se provoacă Ungurii este ridicol“, 1) | 


IV. 


Când astiel ştiau vorbi în faţa statelor din Apus reprezen- 
tanții autorizați ai neamului românesc, cine se mai putea îndoi 
că el nu şi-ar cunoaşte menirea lui în lume și nu ar fi gata 
să facă toate sacrificiile pentru ocrotirea celor de-un sânge ? Idealul 
unităţii depline se precizase cu nebănuită fermitate în sufletul con- 
ducătorilor de aici şi de dincolo, șisub biciuirea lui permanentă 
ei au continuat să lupte cu energii sporite, spre a-l vedea într'o 
zi coborit pe pământul realităţilor politice. Nimic nu redă mai 
exact această stare de spirit neîntrecută, decât Mernorandul pe 
care Al. Papiu Ilarian îl prezintă în 1860 Domnitorului Alexan- 
dru Cuza. Merituosul luptător prinde în linii de înaltă gândire 
politică întreaga problemă românească şi, sprijinind-o pe toate 
argumentele plauzibile, îi pune soluția definitivă în atribuţiile 
României nou creiate, Este, în adevăr, o rară desfătare sufle- 


1) L. Kossuth, o. c. vol. 1. p. 385. 

tească să citeşti acest document istoric, prin care simți că se 
rosteşte nu numai talentul unui spirit ales, ci instinctul fără 
greş al naţiei însăși. Ascultaţi-l : „Idealul român este unirea tu- 
turor Românilor într'un singur corp politic, adecă Daco-România. 
Literaţii români și streini de mult popularizează acest ideal. 
Mibai Viteazul îl puse în lucrare. Fără Transilvania Principatele 
nu au viitor, duc o existență precară şi dubie. Numai unirea cu 
Transilvania ar pune fundamentul vieții perpetue a României. Numai 
un stat puternic la Dunăre ar putea contribui la menținerea 
echilibru:ui european în fața Rusiei“. 

In acest scop Papiu Ilarian recomandă Domnitorului să for- 
tifice țara prin organizarea armatei şi întemeierea unei justiţii 
bune, prin împroprietărirea țăranilor, secularizarea mânăstirilor 
şi educaţie patriotică, iar în politica externă sugerează raporturi 
strânse cu Italia și Franța, să nu se strice înainte de vreme cu 
Rusia şi Austria şi, în fine, să nu uite că Ungurii sunt cei mai 
mari duşmani ai Românilor. Evocând profilul arhanghelului tra- 
gic dela 7urda, autorul închee Memoriul cu o invocaţie patetică, 
zicând : „O Principe şi Doamne al Românilor, fie ca să Vă stea 
în ajutor geniul naţiunei române, ca să răzbunaţi cu înțelepciune 
moartea, şi să fiți executorul fericit al planului celui mai mare 
Domn și Român, ce a avut vre-odată Dacia lui Traian.!) 

De sigur că îndemnurile atât de juste și măreţe ale lui 
Papiu Ilarian vor fi mers drept la inimă lui Cuza Vodă, urmând 
să fie obiectul unor ceasuri de discuţii aprinse, când la doi ani 
de zile destoinicul ardelean fusese numit Ministru de justiţie în 
cabinetul lui Mihail Cogălniceanu. Dealtfel, este ştiut că toate 
reformele propuse în Memoriul citat au fost realizate de Cuza 
în scurta lui Domnie, creind prin aceasta condiţiile de bază: 
şi pentru înfăptuirea idealului suprem. 

Așa s'au succedat într'o desfășurare logică și aproape ver- 
tiginoasă Constituția și Dinastia la 66, Independenţa cu războiul 
de la 77, regalitatea la 1, şi toată organizarea modernă a Româ- 
niei libere, care făcuse din ea, sub domnia Regelui Carol I., un 


1) cf. [. Lupaș, Memoriul lui Al. Papiu Ilarian către Cuza Vodă pentru 
înfăptuirea Daco-României (1860), în Almanachul Presei ardelene din 1928 
Cluj p. 41—46. 

stat respectat în concertul european. Ascensiunea: rapidă a Re-.. 
gatului devenise însă paralel și isvorul încrederii Românilor din a 
provinciile subiugate, mai ales a celor din Ardeal, în desvoltarea :: 
soartei lor viitoare. Legăturile ce s'au păstrat constante cu Țara 
şi oamenii ei, directivele şi sprijinul cari ne-au venit neîntrerupt i 
de acolo, au format tot atâtea stimulente morale admirabile, în - 
luptele crâncene duse pentru apărarea existenței noastre na- E 
ționale. îi nă 

Sacrificarea noastră de către Impăratul de la Viena, prin . 
adoptarea politicei dualiste din 1867, ne-ar fi târît pe panta; 
descurajărilor amare, dacă maveam vecinătatea consolatoare a 
fraților liberi, porniţi cu avânt pe calea marilor resurecții na- 
ționale. Dacă timp de-o jumătate de veac am ținut piept cu 
atâta îndârjire sălbatecilor lovituri duşmane, înfrângând cruzimea 
persecuțiilor şi groaza închisorilor maghiare, aceasta o datorăm . 
nu numai virtuților moștenite şi voinței noastre nezdruncinate 
de a trăi, ci și acelui tainic sentiment de rasă, care ne înze- - 
cia puterile de rezistență, când ne șoptia clipă de clipă, că -. 
aparținem unui neam care a întemeiat un Regat, hotărît să-l - 
transforme la vremea sa întrun Imperiu, aşa cum ni-l vrăjise 
odată spada fulgerătoare a lui Mihai Viteazul. i 

Şi mai repede de cum șiar fi putut imagina orice minte - 
înaripată, căci nimeni nu întrezărise uriașa conflagrație mondială 
din 1914, imperiul daco-român luă fiinţă, exact în hotarele trasate de 
visătorii nebuni și romanticii incorigibili ai tuturor generaţiilor 
din veacul al XIX-lea. Prin vitejia fără seamăn a oștilor de sub 
comanda Regelui Ferdinand-desrobitorul, împletită cu voinţa 
de eliberare a Românilor înlănţuiți, s'a ajuns la actele istorice 
dela Chișinău, Cernăuţi şi Alba-Iulia, a căror importanţă epocală 
avea să fie consacrată în cucerirea delirantă a Budapestei, şi 
eternizată în grandioasa încoronare din cetatea sfintelor aspirații 
împlinite. 

Contemporani ai ei, astăzi încă nu putem vedea limpede 
proporțiile gigantice ale Unirii. li simțim doar urmările imediate 
politice, fiindcă a smuls Ardealul și Banatul de sub stăpânirea 
sufocantă a unei mari împărăţii europene, considerată, ca şi 
Rusia ţaristă, nebiruită prin forţa ei militară şi alianțele ei di- 
plomatice. Atâţia dintre noi, plutim parcă şi astăzi pe aripi de 

vis, când în alergarea trenului străbatem fermecătoarele trecători 
ale Carpaţilor, fără a mai întâlni spectrul jandarmilor cu pene 
de cocoș ai statului ce ne gâtuise o mie de ani. E. una din a- 
cele victorii extraordinare ale istoriei, care a prăbuşit iremedia- 
bil trufașa monarhie habsburgică, spre a ridica pe ruinele ei, la 
viață şi libertate națională, atâtea neamuri ţinute în pulberea 
umilinţei. 

Clădită pe minciună și nedreptate, perseverând într'o ideo- 
logie odioasă de medievalism perimat, această înjghebare silnică, 
care a fost împărăţia pajurei cu două capete, trebuia să cadă 
în ziua răfuelilor sângeroase, aduse de încleştarea lumei in- 
cendiate, 

Se împlinia astfel nu numai un etern comandament al 
dreptății divine, ce stă la temelia existenţei pământeşti, dar în 
același timp lua întruchipare și idealul de unitate, spre care tin- 
deau în mod firesc copiii unui popor răsleţit. E de sigur im- 
presionant, că din toate neamurile monarhiei sfărâmate Românii 
au avut satisfacția imensă de a prăsnui o înfăptuire integrală 
a revendicărilor naţionale. 

Căci dacă judecăţi greșite au putut frânge trecător Banatul 
indivizibil, ca bloc etnic și economic, în schimb la Alba-lulia 
anului 1918 am putut pecetlui în uragane de bucurie, înfrăţirea 
pe veci a Ardealului cu Basarabia și Bucovina, cele două ţări 
greu amenințate, sub același steag biruitor al Patriei-Mame. Era 
aici satisfacția cerească, dăruită unui neam după tragedii cum- 
plite, purtate cu o credinţă în stare să mute şi munții din loc. 
Se împlinia astfel profeția vestitului bărbat italian Giuseppe 
Mazzini dela 1859, care zicea : „Voi Românii nu veţi avea nici 
independenţa, nici libertatea și justiția decât atunci, când 
vor cădea împăratul dela Viena şi ţarul dela Petersburg”. 

Aici în cetăţuia noastră de străveche moştenire traco-ro- 
mană, noi am înfruntat de-alungul istoriei toate furtunile ce 
ne-au bătut, ca să ieșim din asprimea lor mai viguroși și mai 
oțeliți pentru ciocnirile necurmate ce ne așteptau la fiecare pas 
al vieţii. Strânşi în jurul sfintelor altare, preoţi, cărturari și po- 
por, am dus toate luptele de apărare şi toate acțiunile de elibe- 
rare, convinşi totdeauna, că sub semnul Crucei, suferinţele sunt 
mai uşoare, iar triumfurile mai sigure, 

Luaţi numai cele două veacuri din urmă ale Ardealului cu 
cele trei figuri mari Horia, lancu și Şaguna cari au dominat 
evenimentele, spre a vă da seama, că toate straturile poporului 
nostru erau îndrumate de aceleași instincte de simţire și gân- 
dire, în ordinea marilor întrebări de rasă. De stânca acestei 
solidarități sufleteşti, cimentată în fumul de tămâie al Bisericii 
străbune, s'au frânt, unul după altul, toate asalturile vrăjmașilory 
haini şi cutropitori. 

Cu cât prigonirile dușmane erau mai violente, cu tendinţa 
lor manifestă de a ne suprima, cu atât mai mult creştea con- 
știința națională, luând forme tot mai clare idealul de scuturare 
a lanțurilor şi de înfiripare a Statului românesc unitar. lar când 
ceasul biblic bătu, cu angajarea Românilor din toate provinciile 
în hora morţii, destinul hotărî, ca din această năprasnică învol- 
burare să răsară maiestoasă şi orbitoare ca o minune a veacu- 
rilor, fascinanta realitate a României dela Nistru pân' la Tisa... 


V. 


Urmărind-o în desfășurarea ei istorică, şi măsurând di- 
stanța de abia 60 de ani, ce i-a trebuit spre a străbate toate 
fazele procreaţiei complecte, UNIREA îmbie conştiințelor noastre 
în ziua ei de prăznuire, nu numai plăcerea glorificării, ci şi 
obligația meditării, pentru a-i lămuri cu atentă pătrundere înal- 
ta semnificație în organizarea vieții și a rosturilor noastre na- 
ționale. 

Câţi mar fi ispitiți poate să creadă, că odată dobân- 
dite hotarele întinse ale României Mari, nu mai e nevoie de 
nici un ideal nou, fiindcă după o mie de ani de lupte am isbutit 
să-l atingem pe cel mai fascinant din toate. Ar fi o mare și 
profundă eroare ! Căci cine ar putea afirma în mod serios că 
unitatea naţională este o finalitate, care să ne dea dreptul de a 
ne dispensa de prezența unui ideal animator în evoluția noastră 
viitoare? Să mi se dea voie să răspund, că asemenea filosofie 
ușoară m'ar putea fi acceptată de nimenea din toţi aceia cari 
se opresc nu numai cu inima duioasă, ci și cu mintea scrută- 
toare la această magnifică operă de sbuciumată epopeie ro- 
mânească. 

Căci în concepția noastră, unitatea politică de azi nu este 
decât cadrul material absolut necesar pentru afirmarea SPIRI- 
TUALITĂŢII ROMÂNEŞTI în marea frământare a popoarelor 
lumii. Abia de acum începe legitimarea existenţei noastre ca 
naţiune şi justificarea frontierelor definitive ce le-am obținut 
prin dorobanț și tratat, la capătul unor jertfe atât de grele şi 
de numeroase. 

Intrebuinţând o metaforă, am putea spune că suntem cei mai 
tineri debitori ai umanității. Acesta fiind adevărul, datoria ce ni se 
impune este, să ne integrăm în istoria ei, aducându-i ofranda 
valorilor specifice ale sufletului românesc, O nouă epocă se 
deschide acum, cu obiectivele ei de mari proporții şi încântă- 
toare perspective, anume de a pune creația noastră etnică în 
lumina vieţii universale. După lunga perioadă de rezistență și 
elaborare colectivă a unității politice, ca premiză firească a ori- 
cărei prestațiuni culturale de seamă, astăzi, când aceste condiţii 
sunt îndeplinite, nimic nu se mai opune dea ne lua sborul 
liber spre culmile senine, unde popoarele de voință își făuresc 
nemurirea. 

Cu alte cuvinte, idealul României Mari trebue să fie intrarea în 
universalitate. lată care mi se pare a fi semnificația esențială a 
UNIRII sub unghiul chemărilor noastre de mâine, 

Ne putem noi ridica la răspunderile acestei stăpânitoare 
chemări ? Nu mă îndoesc. Cei cari am avut norocul extraordinar 
de a fi nu numai luptătorii, ci și martorii înlăcrimaţi ai UNIRII, 
ne simțim prea puternic dominați de sfințenia ei, spre a nu-i 
închina toate devotamentele, cerute de păstrarea și consolidarea 
ei cea mai desăvârşită, 

Dar alături de noi, se găsesc generațiile tinere, acelea cari 
S'au format sau cresc sub cerul luminat al Unirii, cu rostul lor 
bine definit, de-a trece, ca mâine, la posturile de comandă ale 
națiunei și a o conduce cu pricepere şi avânt pe drumul noilor 
idealuri mântuitoare. 

Fără a împărtăși anumite sentințe pesimiste, brodate pe 
analize exagerate ori eclipse trecătoare, eu cred în generațiile 
noi și în sbuciumul lor idealist, fiindcă el ne-a cercetat şi pe 
noi odinioară, cu impulsurile lui insurecte şi binecuvântate. 

Din neastâmpărul clocotitor al acestei tinereţi entuziaste au 


răsărit mai totdeauna curentele generoase şi faptele eroice, cari - 


au dat o istorie Neamului Românesc. 


Incălzită de fluidul arzător al marilor elanuri, această 
scumpă oştire a tinereţii are și putinţa şi datoria de-a fructitica 


sub toate aspectele patrimoniul naţional ce i se transmite, ca: 
astfel contribuţia ei morală să fie din cele mai fecunde şi mai 


impunătoare în larga întrecere a civilizațiilor omenești. 

Fiindcă tinereţii i s'a rezervat privilegiul profetic şi emo- 
ționant de a putea prinde șoaptele viitorului, de a merge în 
calea evenimentelor istorice, pregătind prin superbe răscoliri şi 
pilduitoare jertfiri de sine, izbânzile răsunătoare ale românismu- 
lui de totdeauna. i 

Rămânând bine întipte în brazda strămoșească, scăldându-şi 
mereu sufletul în izvoarele curate ale vieții autohtone populare, 


cu concepţiile ei sfinte şi datinele ei originale, generaţiile tinere, 
atât de năvalnice în pasiunea lor de făptuire, vor reuși, sunt .. 


sigur, să creieze prin credință, muncă și demnitate, adevărata, 
autentica Românie românească. 


Sprijinită pe perfecta unitate spirituală ca și pe nezguduita 
robustețe economică a acestor generaţii, țara latinității dela gu- 
rile Dunării va fi în măsură să realizeze pe plan istoric și gran- 
doarea acelor străluciri culturale, în cari veşnicia îşi ancorează 
fericită cele mai alese biruințe ale ei. 


Pomenind deci, cu adâncă evlavie şi mișcătoare recu- 
noștință, îigurile de legendă ale Regelui Carol 1. întemeie- 
torul și Ferdinand |. desrobitorul, împreună cu mulțimea ne- 
sfârşită de eroi și mucenici, de luptători patrioți şi vizionari 
iluminați, cari în cursul vremilor și până în zilele noastre și-au. 
pus sufletul şi viața în slujba visului divin al UNIRII — ne 
revine nouă o mare și înălțătoare datorie naţională. Aceea de a 
da operei lor uriașe — sub domnia unui Rege tânăr, luminat și 
iubit — semnificația superioară a noului ideal de rasă, tot atât 
de măreț și de cuceritor, ca și cel ce s'a întrupat pentru toate 


veacurile, în gloria nemuritoare din Alba-lulia neamului ro- 
mânesc. 


ap ie pe a ie Cai i rattuza ca pr ii a 
Eta ut Fata N Dastre 

Despre o disciplină a cărţii românești”) 
„de Liviu Opriş 


Dacă viaţa intelectuală românească după războiul între- 
girii, rătăcește și își caută o matcă şi o ţintă, aceasta e datorită 
lipsei oricărui spirit critic. 

Bogată și inegală, producția literară a ultimelor două de- 
cenii trăieşte, cu foarte rare excepții, aruncată pe același plan 
întunecat, ferită de o temeinică scrutare calitativă și de an- 
samblu. 

Cititorul literaturii românești bâjbăie în vitrina cărții cău- 
tând cartea cea bună, și în această explorare nu are pentru în- 
drumarea sa decât o critică de foileton, aservită, în majoritatea 
cazurilor, editurilor care îşi plătesc o reclamă cu înfățişeri de 
modestă coloratură americană, sau inspirată de simpatia ori an- 
tipatia purtată de critic autorilor. 

__ Cititorul român, în general (nu ne interesează desigur in- 
telectualul în plin mers, acesta având atributele unui lector for- 
mat), e o specie deosebită în regnul consumatorilor de litera- 
tură. E un credincios neclintit în adularea modei, care până azi 
în toate domeniile naționale, e un articol de import. Această ca- 
racteristică, definită de unii : putere de adaptare, e o superficia- 
litate datorită absenței unei serioase și aprofundate educaţii. 

Dacă reducem însă sfera noțiunii de cititor la tineretul 
Care îşi formează azi un drum ca să bată la poarta vieţii, și 
Care va lua mâine pe umeri destinul neamului nostru, aspectul 
acesta nu poate fi decât îngrijorător şi consecințele lui pot să 
ne îie fatale. 

Era în psihologia unui ultim veac de evoluţie românească 
grăbită spre a prinde un ritm de civilizație apuseană, încadrarea 
formelor noastre de viață și a sufletului în realizări de aiurea, 
ŞI cu toate că geniul nostru creator între timp a avut și are şi 
acum în urmă eflorescența specificului românesc, fenomenul 
trăeşte încă adânc înrădăcinat, deformând și pătura noastră ci- 
titoare, dând fiinţă astfel lectorului snob. 


În OI 


*) Fragmente din studiul „Spre o disciplină a vieţii româneşti“, 


OBCU CLUJ 


— 320 — 






Din această împrejurare de realitate contimporană, s'a . 
născut însă un produs ciudat. De unde până mai deunăzi, lite-. 
ratura românească se nutria din şcoala clasică a occidentului, 
ca un școlar cuminte, tinzând să ajungă într'o mai largă măsură 
şi la creaţiune independentă și originală, astăzi, într'o epocă de 
început de maturitate, în prea multe cazuri, scriitorul român 
plăsmuieşte sub influenţa tipicului străin, nu totdeauna din ne- 
putinţa unei afirmaţii a geniului românesc, ci pentru a câştiga. 
aplauzele snobilor, şi pentru a le măguli preferințele. lată deci 


i-ai 
3 0077 ăĂ 


un fenomen inversat : scriitorul imită cu pasiune curente străine î 
de viața noastră, satisfăcând pretenţii de modă și renunțând la “i 
personalitatea sa creiatoare, în loc să clădească pentru necesi- id 
tăţile acestei vieți românești, integrând cât mai complect pe si 
lectori în viaţa şi idealurile sufletului românesc. a 

Scriitorii de rasă, — istoria curentelor literare menţine -:: 
neatinsă constatarea, — au dominat și format omenirea, limpe- 


zindu-i și îndrumându-i viaţa individuală şi socială. Vizionari, 
în scrisul lor ei au purtat sufletul colectiv spre idealuri. Au dat 
prin arta lor reliet critic aspectelor vieţii şi scuturând din le- 
targie popoarele zăvorîte în zidurile evului mediu, au renăscut 
în om conştiinţa drumului spre desăvârşirea descătușată dintr'un 
obiectiv religios monopolizat. Sufletul omenesc în veacuri de 
întunecime pierduse puterea înălțării, şi după trudnică luptă 
aripile i-au fost desmorţite şi puse din nou în funcțiune, tin- 
zând cu zbaterea lor îndrăzneață, spre liberarea divinității de 
acest monopol și intronarea ei iar în majestatea nepătrunsului. 
E o năzuinţă de esență umană, redeșteptată spre cucerirea tai- 
nelor olimpice şi în luptă cu fulgerele lui Zevs. 





Aceasta e superba lecţie a istoriei, care a creiat din. scrii- 
tor un cercetaş și un conducător al neamurilor. 

In concurenţa acestor neamuri alese, luptătoare spre desă- 
vârşire, vrem să ne numărăm și noi. 

A fost o vreme eroică, în care ne străduiam să ajungem din 
urmă pe cei ce au făcut istorie fără noi. Astăzi suntem pe cale 
să intrăm în rând cu protagoniștii, principi ai umanităţii. Avem 
în noi seva creatoare a nobleţei romanice, care altoită pe acest 
pământ, a primit vigoarea şi sufletul acestui pământ. 


OBCU CLUJ 


— 321 — 


Trăim o răspântie. Trebuie să ne îixăm o clipă — un veac 
— de reculegere după epopeia războiului. Poporul nostru trebuie 
să-şi precizeze menirea în zorii acestei epoci care naşte. Tre- 
buie, pentrucă e singura rațiune de a îi a unui neam, e singura 
lui justificare în rivalităţile ce se afirmă. 

Trebuie să creiăm orizontul generaţiilor ce vin să lupte 
pentru această menire de civilizație și imperalism sufletesc, și 
acest imperativ al rostului nostru nu-l putem îndeplini, decât 
purtând toată grija şi dăruind tot ce e limpezit în destinul no- 
stru, patrimoniului generaţiei care se ridică. 

Din problemele educaţiei acestei generaţii, cea mai impor- 
tantă e a cărții. Carte pentru cei ce vor purta mâine sarcina 
destinului românesc. Cine o creiază şi cine o controlează? Unde 
sunt scriitorii cari să-i îndrepte căile, să-i dea conștiința unui 
trecut dârz, icoană a virtuţilor neamului, să-i îndrepte moravu- 
rile reluând firul tradiţiilor și formând entități sufletești, pentru 
construcția temeliilor imperiului nostru. 

Nu le vedem ceata aleasă. Ici-colo, răsare câte unul, și nu- 
mele și opera i se pierde, năpădită de flora celor ce aduc moda 
străină. Dar această modă, decor al metropolelor din apus, e 
confecționată pentru oaspeți și export şi nu reprezintă nimic din 
școala acelor popoare. Franța adevărat, cea pe care o cunoa- 
ştem atât de puţin, și celelalte cari ne sunt model, toate sunt 
încătușate în tradiție, și inovațiile trec acolo printro sită de 
aspră critică, înainte de a îi trecute în patrimoniul naţional. 

Apusul, în esența vieții lui, oscilând între o burghezie de 
evoluţie lentă, care nu primeşte în instituțiunile ei decât uni- 
tăți sociale şi morale verificate îndelung — şi un proletariat 
lipsit de aventură, dar cu admirabile organizaţii în drum spre 
idealuri sociale, dar mai cu seamă naționale, apusul acesta, 
nu-şi înalță cadrele generațiilor pe temelii sufleteşti străine, ci 
pe etica tradiţională şi pe pulsul etnic. O analiză demonstrativă 
a acestei realități, ar fi surprinzătoare pentru orientările noastre. 

Scriitorul e un element din viața neamului, din clocotul ei. 
Imbrăţişând preocupări umane, larg cuprinzătoare și de interde- 
pendență culturală, le tălmăcește şi le așează în sfera de mi- 
şcare a idealului național. Apusul trăeşte o disciplină a sufle- 
tului naţional. 

La noi problema își are, ca și în alte părți, particularitățile 
respective româneşti. Viaţa românească, frământată de împre- 
jurări istorice unic=, îşi cere dreptul la independență intelec- - 
tuală şi la închegarea „unei civilizații cu aspecte de suverană 
originalitate. Pentru o astfel de înfăptuire însă, dacă trebuie să 
luăm o lecţie din apus, aceasta e legătura ce am precizat-o: 
între scriitor şi neamul său. i 


% 


Cartea generaţiei care se ridică, trebuie scrisă cu acest fir 
conducător. Trebuie să dăm pionerilor cari vor ridica împărăția 
românească de mâine, un ideal și o structură românească. 

In câmpul actual al cărții sunt necontestate valori. Scrisul 
nostru a început să însemne o linie de amploare. Avem scriitori 
cari prezintă opere masive, reprezentând suflet şi construcție 
românească, Dar în varietatea cărții de azi, chiar atunci când e 
vorba de reputaţii obştesc preţuite, opera nu e îndestulător sub- 
liniată și nu e prezentată cu rolul ei de unitate în marșul cul- 
turii româneşti, pentrucă însuflețirea sintetizatoare a acestei cul- 
turi nu își are reprezentanţii. Suntem în plină formare și nu 
avem ideea conducătoare. Lipsa aceasta poate e un defect al 
fiinţei noastre. Noi credem însă că e o risipă de puteri. Suntem 
prea înzestrați și de aceea nu ne disciplinăm creația și îmbră- 
țişăm prea larg sferele culturii umane, în loc să ne concentrăm 
la cea românească, 

Nivelul civilizaţiei de azi, e adevărat, are bunuri comune 
pentru neamurile Europei, pentrucă această civilizație are 
aceeași obârşie, dar diferenţierile de la un neam la altul există, . 
şi spiritul de rivalitate creiatoare în ele se reazimă. 

Creaţiunea noastră trebuie să se pâstreze pe planul acestor 
diferențieri, spre a-și desăvârși individualitatea, pentrucă noi cu 
această individualitate putem însemna ceva, în marșul comun 
al civilizaţiei. 

Ceeace însă e dominator în mersul generaţiilor, e temelia 
morală a credinței. Numai pe această temelie s'au definit epo-: 
cile de mare pilduire şi tocmai ea lipsește în mai toate operele 
noastre literare contimporane. „Arta unei naţiuni este expresia 
stării sale morale“. Dacă definiţia e justă, — noi credem în ea, 

— concluziile în ce privește literatura de azi, sunt triste. Această 
literatură nu e oglinda vieţii noastre. Temelia morală a nea- 
mului nostru e de o puritate nobilă și arta literară a vremii e 
în afară de expresia acestei stări morale. Ea trăiește, parazitar, 
pe intelectul şi sufletul românesc, otrăvindu-l. 


Sub pretextul unei literaturi de moravuri şi istorie contim- 
porană, vitrina cărţilor noastre oferă desmăţul literaturizat. Scrii- 
torul nostru nu se simte de esență deosebită, dacă nu ilustrează 
psihoanaliza lui Freud, în senzațional, şi dacă nu creiază gen 
Pitigrilli sau Lawrence. lar în domeniul ideologic numai modă. 
Sunt unii, cari reduc viaţa românească la un cadru de orgie 
sexuală, iar vieața oraşelor noastre, cu mahalaua și elita lor, la 
o vastă panoramă de exhibiţii imorale, pentru a putea demon- 
stra că ținem pasul cu moda şi că avem fineță în analiză. 

Epica unui popor e marșul lui de luptă și izbândă. Unde 
e epopeea noastră ? Oare întro evoluție grăbită și comprimată 
în câteva decenii am înfăptuit-o? Trăieşte ea, obosită, în adân- 
cimile noastre, cu minunea ei de eroism şi jertfă și suntem atât 
de plini de creaţia noastră, încât atingând culmile, declinăm 
spre degenerare? 

Orizontul literar al unui ţăran, tăiat cu viaţa lui, în bloc 
masiv, legendar, e epuizat, ori abia începe? De ce singurul no- 
stru izvor de suflet românesc primește înfățișări schiloade, și 
preocuparea noastră să fie numai snobism ? 

Prea ni se filmează în literatura noastră un muzeu de cu- 
riozități şi ecrescențe sociale izolate. Scriitorii noştri, în stră- 
dania lor, ușuratică și disperată de un ritm românesc, trec peste 
ceeace avem sănătos și demn de îndrumat, şi pierd din vedere 
Că un curent literar se naşte fără salturi la un popor, numai 
când e în plină ascensiune şi din necesitatea acestei ascen- 
Siuni, iar imitarea e o ficțiune, străină prin natura ei de pulsul 
vieţii noastre, și înseamnă o întoarcere la bonjurismul care a 
trăit parazitar, în paralelă cu o epocă eroică. 

Specificul românesc, în substratul lui spiritual, trăiește și 
azi neexplorat și fără relief de stil. Incercăturile unui gânditor 
Şi mare poet ardelean, au dat mişcării gândului nostru izvor de 
nebănuită frumuseţe, ridicând în faţa noastră aurore de rațiuni 

românești. Nu e oare un drum legendar, de mare ținută epică! 
deschis pașilor noştri ? 
* 
Supraproducţia zilelor noastre crește şi în pofida calității 
limbii româneşti. To 
Nu poţi aşeza o operă în viața ţării fără să cunoşti su- 
fletul graiului ei. Cuvintelor noi le trebuie timp să între în viața 
limbii noastre, care atunci când le împământenește, le dă și 
suflet românesc. Dar neologismelor :să le dăm ogorul nostru de 
joc, după ce vom îi învăţat toată împletitura de joc a graiului 
nostru. Și izvorul lui e nesecat. 


* 


Poate, vultoarea războiului e încă prea aproape şi sufletul 
românesc n'a avut încă timp să-și limpezească apele. Poate, 
din acest motiv, nu avem încă epopeia ultimelor noastre răz- 
boaie, din care să prindă relief conștiința puterii și menirii 
noastre. 

Dar dacă nu putem integra literatura de azi în cadența 
sufletului nostru, suntem datori să încercăm o disciplină inte- 
lectuală a tineretului, cu ceeace e unanim recunoscut, în patri- 
moniul nostru literar. Trebuie să dăm generațiilor cari se ridică, 
iluminarea credinţei. Prea e minunat pământul acesta, și sufle- 
tul nostru, crescut din vlaga lui, e tot atât de minunat și unic, 

Să punem strajă la hotarele acestui suflet, să-l putem pă- 
stra românesc, în drumul lui spre ideal. 

+ Alexandru Ciura 


Dacă e chestie de înaltă ambiție 
a-ți sculpta numele pe marmora Pan- 
theonului, nu mai puțin mângăietor e 
gândul, că ţi-ai împlinit misiunea fără 
să aştepţi altă răsplată decât aceea 
exprimată în eternul adevăr din cuvin- 
tele lui Virgiliu : „Sic vos, non vobis“, 


Cu aceste cuvinte îşi sfârşise -— cu mai bine de trei de- 
cenii în urmă — regretatul Alexandru Ciura schiţa „Efemeride“ 
din volumul Visuri trecute. 

Dintre cele două literaturi — cea de volum şi cea periodică 
(la care se refer cuvintele din motto) — numai cea dintâi aspiră să 
intre în Parnas. Şi totuşi scriitorii modeşti ai revistelor şi mai 
ales cei ai ziarelor, cu scrisul lor efemer, aspirând doar la gloria 
unei clipe, nu ar trebui să fie priviţi cu zâmbet de compătimire. 
Aceşti muncitori anonimi, modeşti şi fără de pretenţii, sunt „gre- 
garii“ literaturii. Dacă ei mar munci zi de zi, alimentând necon- 
tenit gustul de citire, cu ce Sar alege „nemuritorii“ autori ai vo- 
lumelor? — Ar mai putea să fie gloria lor atât de deplină ? 

Am insistat asupra acestor aprecieri ale delicatului scriitor 
ardelean, fiindcă dintr'ânsele se pot trage concluzii asupra ca- 
racterului său nobil şi a concepției sale de profundă înţelegere a 
muncii modeste şi dezinteresate. Din cuvintele citate — scrise la 
1903 întru prostăvirea umililor slujitori ai condeiului — transpiră 
0 inimă bună şi adânc iubitoare. Nota aceasta de duioasă însu- 
fleţire pentru aspiraţiile altora, unită cu nota de sinceră compă- 
timire cu durerile şi nevoile lor, străbate ca un fir roşu prin scrie- 
rile regretatului Alexandru Ciura. 

Recitindu-i opera literară, simţi că scriitorul Alexandru Ciura 
n'a luat condeiul în mână decât în momente de inspiraţie. Dân- 
du-şi bine seama de natura şi măsura talentului său, a înțeles că 
e mai bine să se mărginească la construcţii literare potrivite firii 
sale de evocator sentimental al unor stări sufleteşti de dulce şi 
resemnată melancolie. Construcţiile prea complicate le-a evitat; 
a scris în schimb multe schiţe, nuvele şi istorisiri. După amin- 
titele Visuri trecute, ne dădu volumul Icoane (1906), apoi Amintiri 

(1911). Urmează volumele In războiu (1915) şi Sub steag străin 
(1920). Intr'o bibliotecă de popularizare îşi mai publicase o bro- 
şură de schiţe şi istorisiri sub titlul Homunculus. In editura ti- : 
pogratiei „Doina“ din Beiuş îşi adună, la 1912, foiletoanele scrise -. 
între 1907—1910, depănându-şi din nou, între multe altele, amin- 
tirile despre „badea Gheorghe“ şi regretând dispariţia, la 1906, a. 
modestei şi atât de folositoarei reviste Familia. — Suflet religios, . : 
Alexandru Ciura a tălmăcit Viața lui Isus pe înţelesul copiilor. 
Naționalist convins, dar nu de paradă, a scris cuvinte simţite şi * 
întraripate despre adunarea dela Alba-lulia din 1918 precum şi 
despre soarta vitregă a iubiţilor săi Moţi. Reţinem un singur: 
crâmpeiu: „O viaţă de om trebue să se închine pentru a pune 
pe hârtie tot clocotul ce fierbe în adâncuri, din 'care oameni să- 
raci şi rău retribuiţi scot aurul pentru îndestularea celor bogaţi“. 
Pentru popor a ţinut să povestească Al. Ciura biografia părin- 
telui Vasile Lucaciu, iar în calitate de pedagog l-a preocupat 
educaţia vechilor Elini. Utile sunt pentru tinerimea şcolară şi no- 
tele sale comparative despre Eminescu şi Coșbuc, publicate la 
Blaj, în 1903. 

lată, în câteva linii sumare, schița unei bogate activităţi de . 
scriitor şi literat. 

O singură amintire ţin să mai evoc: 

Cu prilejul comemorării naşterii lui Tolstoi — în toamna 
anului 1928 — scriitorul Alexandru Ciura a fost onorat din partea 
direcţiunii Teatului Naţional din Cluj cu rugămintea să rostească 
„o cuvântare menită să ilustreze calităţile literare ale operei marelui 
scriitor rus. 

Cu emoție îmi aduc aminte de preţioasa mărturisire ce ne-a 
făcut-o atunci: — li căzuse în mână nuvela Stăpân și slugă. 
Alexandru Ciura ne zugrăveşte profunda impresie ce i-a făcut-o 
lectura acestei istorisiri. Prin evocarea scenei înduioşătoare a mi- 
raculoasei transformări sufleteşti a stăpânului (care încălzeşte cu 
preţul propriei sale vieţi trupul aproape îngheţat al slugei), con- 
ferenţiarul ne deschise larg porţile spre regiunile luminoase ale 


umanitarismului. Această reminiscență din tinereţe — ne mărtu- 
riseşte Alex, Ciura — i se transformă, mai târziu, într'o „con- 
vicție literară“. — Cu ajutorul acestei chei mititele deschidea 

dânsul adeseori porţile ferecate ce-l duceau în palatul grandios al 
operei lilerare a lui Tolstoi“. 

Această cheie nu e altceva decât iubirea deaproapelui, com- 
pătimirea adâncă cu suferinţele fratelui tău, simpatia rodnică şi 
binefăcătoare pentru cei mici şi umili. 

Cei care l-au cunoscut pe Alex. Ciura îşi vor da şi mai 
bine seama, în lumina acestei mărturisiri, ce suflet iubitor, generos 
şi adânc emotiv a sălăşluit în corpul acestui om. Și Alex. Ciura 
a strâns, o viață întreagă, la pieptul său şcoala românească, dân- 
du-și ultima suflare, pentru ca s'o încălzească și so ţină mereu 
trează. l-a dat suflet din sufletul său, îndemnând la muncă, nu 
prin mustrare, ci prin spiritul blândeţei. La dânsul n'a fost nevoe 
de o transformare sufletească, după cum o trăise stăpânul din 
nuvela lui Tolstoi. Alex. Ciura a primit din naştere un suflet bun. 
şi iubitor de oameni. 

Şi această bunătate, răspândită de dânsul cu atâta gene- 
rozitate, va rămânea. In schiţele sale duioase ea va sta mărturie 
generaţiilor viitoare, care vor descifra, cu uimire, că în timpul 
tulbure al învolburatelor frământări politice şi sociale din epoca 
din preajma şi de după războiul cel mare, a trăit un distins căr- 
turar, care ţinu să tacă iscusită zăbavă cu cititul şi scrisul căr- 
ilor, dar, mai ales, avu tăria sufletească, să rămână necontenit în 
sferele idealismului, departe de frământările deșertăciunilor. 

Figura seninului pedagog, a sensibilului îndrumător cultural 
şi a delicatului scriitor, care a fost Alexandru Ciura, va străluci 
deapururi ca un exemplu şi ca un îndemn. 

lon Gherghel 

Cronica comunei Prejmer 


după un manuscript al pastorului Th. Tartler din Prejmer de la anul 1750 şi ai, 
continuat de alți pastori evangelici. 


(Sfârşit) 
Trad. de pr. |. Ludu din Prejmer 


Adaus 
Intâmplări deosebite 


(Spicuiri) 

În anul 1717, în 23 Februarie, a pus cineva foc la funogiul 
Johann Klutsch, în Strada Morii (de sus), prefăcând întrun mor- 
man de cenuşe Străzile Morii de sus și de jos, precum și Strada 
Pietrii şi Strada Românilor întreagă, iar Strada Lungă jumătate și 
anume ulicioara de cătră răsărit. Primar a fost M. Tiirck. - 

In anul 1768, s'au înlăturat sărbătorile următoare : ziua a 3-a 
de Crăciun, Paşti şi Rusalii şi ziua întoarcerii lui Paul şi Matia 
şi fiii lui lacob şi Sfântul loan şi Bunavestire şi Sfântul Iacob, 
şi Mihail şi ziua lui Simon luda şi Andreiu şi "Toma, precum şi 
Bartolomeiu şi Mateiu. 

In anul 1769, în August, se ivi pe cer o mare și minunată 
cometă, care ca o mătură își revărsa strălucirea până la pământ 
şi în jurul ei, şi ţinu aproape o lună. 

In anul 1770, slujbaşii fiscului cari încasau zeciuiala, luară 
preoților saşi din Ţara Bârsei trei sferturi din zeciuială, pe care 
o avuseseră de peste 100 de ani. 

In 6 lunie 1773, soseşte Majestatea Sa Impăratul Iosif al 
II-lea în Brașov, la d-l Fronius, de aici plecă spre vama Timişu- 
lul şi de aci în tabăra așezată lângă Satulung; de aci la Zizin 
şi Vama Buzăului și de aci la Brețcu. Primar era lohann Klutsch. 

In 4 lunie 1783, soseşte Majestatea Sa Impăratul losif al II-lea 
a doua oară la Braşov, rămânând aci până în ziua următoare ; de 
aci veni la Prejmer, în ziua primă pe Rusalii, și de aci l-au con- 
dus oamenii noştri până la Moacşa. Primar era L. lonesch şi lohann 
Teutsch funogiu. 

In anul 1774, au cumpărat arăturile, foste proprietate comu- 
nală, luându-se ca avere proprie. Rândul al 6-lea, 7-lea, 8-lea, 
9-lea, 10-lea, cari mai înainte se trăgeau la sorţi, adecă 12 Şi 

jumătate holde şi se măsură întreg hotarul cu lanțul și arenda se 
stabili după măsurătoare. 

În anul 1774, se clădeşte casa dăscălească şi două şcoli 
pentru copii şi sunt acoperite cu țiglă. 

În anul 1775, se întemeiază şi se clădeşte casa parohială, în 
locul unde a fost mai înainte şura parohială, iar casele parohiale, 
vechi de sute de ani şi locuite de vre-o 30 de preoţi, au fost 
vândute. 

In anul 1776, sosi aci Regina Leşilor şi trase peste noapte 
în cuartirul ofițerilor de aci din Prejmer, şi de aci plecă la Braşov. 

Anul 1779. In acest an se înființează pentru prima dată 
Ulița Nouă. Inainte, în ulița aceasta fuseseră grădini de varză; 
după acest an, rând pe rând se alcătui strada lunguţă, adecă 
ulița din dosul grădinilor din Ulița Broaştii. 

In anul 1783, au venit grozav de multe lăcuste și tăbărind 
pe hotarul nostru, îndeosebi la drumul numit „cel vechi“, în anini, 
de se rupeau crengile, şi cu toate astea, har Domnului, nu au 
făcut altă pagubă. 

In anul 1783, au îost trei săptămâni trei juzi regali şi alţi. 
cinstiți domni, în Comisiune la Buzău, având Prejmerenii multe 
cheltueli, din pricina procesului pentru hotar. 

In anul 1784, Sa împărţit întreaga Transilvanie, precum şi 
Țara Bârsei, — din drepturile vechi, după chipul varmeghiilor, în 
comitate, astfel că Țara Bârsei şi Treiscaunele formau un comitat 
şi Foișpanul (Prefectul) era „preses“ la Tablă. Prejmerul, Hăr- 
manul, Sânpetrul şi Bodul avea un Szolgabir6 (Pretor), astfel 
erau împărțite târgurile și satele, oraşele rămăseseră singure. Până 
la anul 1790, 1 Mai, țara a rămas în vechile ei drepturi, având 
adecă stăpânirea noastră de la oraş, pentrucă a trebuit mai înainte 
să ne căutăm dreptul nostru la Chilieni şi apoi la Sfântu Gheor- 
ghe, de cari să ne ferească D-zeu de aici înainte. 

Deoarece pe aceste vremuri castelul şi biserica ajunseseră în 
mare dărăpănare, ca şi turnul, sub acoperişul căruia erau niște 
galerii, clădite pe stâlpi şi cu răzimușuri de scânduri, care s'au 
învechit şi au putrezit, în 1788 a fost deci reparat turnul, s'au 
făcut acoperișurile la biserică, apoi a fost acoperit cu ţiglă caste- 
lui, adecă zidul încunjurător, zidurile au fost reparate şi văruite, pre- 
cum şi Turnul Steagului, care căzuse în ruină. Terminându-se acestea, 

a fost clădit, aşezat şi acoperit cu ţiglă podul (galeria de intrare -:; 
acoperită — Schlossbruck), în anul 1792, deoarece podul mai .- 
nainte era de lemn, peste întregul șanț şi neacoperit. Econom era 
lohann lunesch şi tot el şi primar când s'a făcut această reparare 
a castelului. 

In anul 1787, în Mai, a murit bătrânul jude George lunesch 
şi a fost înmormântat la poarta Uliţii Morii de sus (Cimitirul 
evangelic actual) în conformitate cu o poruncă împărătească. Până 
atunci oamenii mai de seamă, fruntaşii şatului şi ai „vecinătăţilor“ * 
cu nevestele şi copiii lor, erau înmormântați înlăuntrul castelului şi 
în jurul bisericii. | 

In anul 1788, începu războiul cu Turcii, cari întrară mai . 
întâi prin pasul Şanţului Vechi, năvălind asupra taberei împărăteşti, 
când mai mulți soldați și-au pierdut viaţa, şi ar fi putut cu ușu- 
rință ajunge la Brașov, dacă nu ne-ar fi păzit D-zeu. A doua 
oară loviră tabăra dela Vama Buzăului şi arseră şi casele și bise- 
rica şi prădară cumplit și devastară tabăra, aşa că mulți rămaseră : 
morţi pe loc, ceilalți au luat-o la fugă, venind şi la Prejmer cam .. 
300 de inşi, unde numai desculți au ajuns. Dintre Turci unii au 
ajuns până la Buzăul nostru, unde totuși au fost învinşi cu aju- 
torul Domnului de dragoni şi husari. Astfel nu le-a îngăduit D-zeu 
Atotputernicul Părinte să pătrundă în ţara noastră. Năvăliseră şi 
în Timiş, de-asupra vămii, precum şi în Breţcu au atacat tabăra 
şi au rănit pe mulţi de moarte; de vremuri cum au fost atunci 
să păzească D-zeu cu mila Sa şi pe copiii copiilor noştri, — 
aceasta o scrie lohann Teutsch, care a fost pe atunci funogiu. 

In Noemvrie pătrunseră soldaţii împărăteşti în Muntenia, în 
care scop avură lipsă de multe cară, pentru transportul fânului, * 
ovăsului şi altor lucruri; numai din Prejmer au fost peste 300 de 
cară, unele au fost duse şi câte 3 săptămâni; în acest răstimp sa 
întâmplat să fie un groaznic de rece vânt cu zăpadă, încât oamenii 
îşi prăpădiră vitele și carăle, pe cari le ajunsese vremea rea pe 
drum şi mulți oameni au înghețat, dar de aici din Prejmer, har 
Domnului, nici unul. 

In anul 1790, în 28 lanuarie, muri Majestatea Sa Regele 
Iosif al II-lea și în locul său fu ales împărat Majestatea Sa Regele 
Petru Leopold al II-lea, fratele său, și sub el s'a încheiat pacea 
cu Turcii. 


se 

In anul 1792, moare Majestatea Sa Impăratul şi Regele Leo- 
puld al II-lea. 

In locul său fu ales împărat roman fiul Majestății Sale Im- 
păratului şi Regelui, — Francisc al II-lea. 

In anul 1789, deoarece drumul vechiu numit „Intre anini“ 
era o mocirlă şi o mlaştină groaznică, încât nu putea merge nici 
o vită pe acolo, s'a cerut să se sloboadă apa; atunci s'a săpat 
şanţ, aşa că apa s'a putut scurge şi de atunci vitele au avut acolo 
cel mai bun nutreţ, îndeosebi pe vreme de secetă, astfel în anii 
1790, 1793, 1794, 1795 şi 1797. In vremea aceea şi drumul era 
drept şi aşezat de-a-dreptul prin mlaștină, de la poarta Uliţii Morii 
şi până în Lunca-Câlnicului. Intâi au fost săpate șanțuri pe amân- 
două părțile, umplându-se cu lemne locul dintre ele, apoi s'a scos prun- 
diș şi s'a cărat acolo, apoi pietri mari și apoi pietriș mai mărunt, 
osteneală destulă, când te gândești câte mii de cară s'au cufundat 
în pământul moale din drumul cel vechiu“. 

In anul 1792, s'a clădit moara din unghiul lui Kper sau 
de la Valea Neagră, unde mai înainte nu fusese. Primar era 
lohann lunesch. 


In anul 1791, s'a zidit casa pentru clopotar şi scriitor (notar) 
şi între ele o şcoală de copii, unde mai înainte nu fusese nici 
odată casă, 

In acelaşi an moare judele lohann Klutsch. 

In acelaşi an s'au zidit odăile Sfatului de-asupra gangului, 
unde erau numai ziduri vechi şi ruinate, cu multă osteneală și 
muncă au fost totuşi ridicate; după asta a fost mutată Fântâna 
Caprelor de lângă ziduri, care era aproape în mijlocul castelului, 
unde este acum cea mai bună intrare. 

In anul 1794, a fost zidită casa popşorului (predicatorului) 
lângă casa parohială, pe pământ pustiu — casă, grajd și şopron, 
acoperite cu ţiglă — şi a fost ridicată o şură, căci nu fusese lo- 
Cuinţă mai înainte acolo. 

In anul 1794,a tost zidită din temelie şi acoperită cu țiglă 
ferma (măeriştea — Meierhoft) parohială. 

In anul 1796, în 28 Mai, au fost bătute de grindină bucatele 
(grâul dinspre Tărlung, încât nu mai era nădejde să se facă nici 
măcar puţine pae. Bunul D-zeu s'a milostivit însă cu noi, așa că 

bucatele se făcură mai frumoase decât dacă nu ar fi bătut grin- . 
dina, dacă rugina m'ar fi adus apoi pagubă. 

În 21, 22, 23 Martie 1797 a tost o astfel de viforniță cu 
zăpadă, cum de 50 de ani, dacă nu de mai mult, nu s'a mai 
pomenit; şi vara a fost atât de secetoasă, încât s'a făcut prea - 
puțin orz, ovăs, in şi meiu, la fel -şi fân, iar în August au fost 
grozav de multe lăcuste, dar aici, har Domnului, mau făcut pagubă. . 

În anul 1797, simțindu-se în multe locuri ticăloşi de tâlhari, 
în Prejmer s'a instituit o comandă de vre-o 90—100 poterași, 
peste ei un căpitan cu numele losif Demi. 

In anul 1798, a fost scursă din șanțul bisericii apa care se 
revărsa de multă vreme peste şanţ, săpându-se de la șanțul bise- 
ricii şi până la Valea Morii un canal adânc, zidit de amândouă 
părţile şi boltit. Eodem a fost clădită o şură nouă comunală înspre 
Ulița Broaştii, acoperită cu șindrilă și frumos aranjată pentru na- 
turalii (fân). 

În 26 Octomvrie 1802, a fost un cutremur de pământ, ca şi 
care nici bătrânii nu mai pomeniseră ; s'au dărâmat multe biserici, 
uşi şi case. 

În 1803, a fost iarăşi cutremur... 

Din Noemvrie 1813 a fost închis Braşovul, din cauza ciumei, .-: 
până în 16 Aprilie 1814. 

In anul 1817, în 13 Septemvrie, soseşte Majestatea Sa Im- 
păratul şi Regele Francisc al II-lea de la Braşov la Prejmer, de 
aici merse în 'Treiscaune şi de aci iar înapoi, prin Hărman, la 
Braşov. 

În anul 1821, în 3 Februarie, se ține pentru prima dată târg 
anual în Prejmer. Jude a fost lohann Abraham. 

In anul 1835, moare Majestatea Sa Impăratul și Regele Fran- 
cisc, urmându-i pe tron fiul său Ferdinand, după a cărui renun- 
țare la tron, urcă tronul nepotul său Francisc Iosif 1. în anul 1848. 

In anul 1816, s'a împrejmuit cu zid, după cvartaluri, grădina 
„Şurile“ (grădină de zeciuială—Zehntscheuer). 

In anul 1823, sa zidit cazarma ofițerilor, de la poarta Bra- 
Șovului, 

In anul 1829, s'a zidit moara din mijloc. 

In anul 1836, s'a zidit grajdul şi zidul care încunjură birtul 
din capul Uliţii Lungi. 

In anul 1837, sa zidit moara bisericii cu un fierăstrău, dar 
fierăstrăul a fost înlăturat şi în locu-i s'a ridicat o moară (fabrică) 
de hârtie, 

În anul 1837, sa văruit biserica şi încuietorile de fier (în 
formă de porţi mari), şi s'au ridicat din banii „zecilor“ (o zece = 
o unitate de cca 10—20 familii) zidurile din jurul cimitirului. 

In anul 1839, s'a umplut o parte din șanțul bisericii. 

In anul 1846, Sau ridicat cele 6 școli (de fapt 3 edificii de 
şcoli cu 6 clase). 

În anul 1881, s'a zidit şcoala românească, la poarta Uliţii 
Morii de sus, antreprenorului plătindu-i-se pentru clădire 7000 
florini din banii alodiului. 

În anul 1887, s'a vândut pădurea de ştejari a Prejmerului cu 
54.000 fl. austr., cumpărându-se cu acești bani Lunca-Câlnicului. 

In anul 1888, s'a cumpărat o grădiniță în Uliţa Pietrii lângă 
care s'a făcut o promenadă. 

In anul 1889, a fost umplut şanţul din dosul bisericii și s'au 
pus brazi şi pomi roditori. 

În 1859,a murit principele moștenitor Rudolf. 

In 1890,a fost adus telegraful prin Prejmer şi de aci până 
la gară. 

In anul 1890,a "'nceput lucrarea drumului de fier terminându- 
se în 1892. | 

In 1899, s'a 'nceput comasarea pământurilor, iar în 1905 a 
fost predarea justițiară. 

În 1899, în Decemvrie, a făcut râul Tărlungului mare pagubă, 
S'a revărsat şi a inundat „Fânaţa“ şi zăgazurile, spălând şi dru- 
mul de fier. La Tărlung au trebuit să lucreze apoi oamenii ziua 
şi noaptea, sub supravegherea jandarmeriei, din Decemvrie până 
în lanuarie 1900. Apa revărsată a înghețat şi doi oameni și-au 
pierdut viața pe ghiață, un Român, George Călburean şi un Săcui. 

In anul 1905, s'a făcut canalul pentru uzina electrică, în 
1906—1907 celelalte. 


Drumuri și alte lucrări 


In anul 1825, s'a făcut în Lunca Prejmerului, prin anini, în 
mlaștina mare de la Ozun, şoseaua cea nouă sau „comercială“ 
direct la Braşov. 

In anul 1828,i-au scos pe Prejmereni să facă drumuri și | 
după asta, de câteva ori, și să facă grămezi, pe cari le plăteau la 
Vlădeni. ! 

In anul 1834, sa făcut drumul... (Kapellenweg), (probabil 
spre Hărman unde este dealul Kapellenberg). 

În anul 1836, întreagă Țara Bârsei a trebuit să care piatră 
sfărâmată pe şoseaua comercială dela Vlădeni, pentru fiecare vită 
trăgătoare o jumătate de stânjin. 

In anul 1838, s'a făcut drumul spre Teliu. 

In 1862,s'a făcut drumul spre Rura (Rohr, o parte de hotar), 
din dosul grădinei parohiale, până în fânațe. 

In anul 1867, s'a sădit aleea de către Strada Lungă, în şanţul 
bisericii, plantându-se castani. 

În 1868, sa umplut șanțul de către Strada Broașţii. 

În anul 1876, s'a făcut o şosea nouă prin Teliu la Buzău, 
la care Prejmerenii au trebuit să lucreze multe zile cu carul sau 
mânile şi un pod s'a făcut peste Tărlung în 1877. 

In 1887, sa sădit o pădure de ştejari spre Hărman. 

In 1887, s'a văruit turnul și s'a făcut din nou placa oOrolo- 
giului din turn, de cătră doi Români din Brașov. 


Cumpărări de păduri 


In anul 1860, Prejmerenii cumpără o pădure dela Tompa 
lânos din Boroşneul mic cu 17.700 florini val. austr. 

In anul 1861, s'a câştigat la Majestatea Sa procesul cu fa- 
miliile Beldi şi Mikes, care a durat peste 60 de ani, şi în 5 lunie 
1862 Prejmerul a fost pus din nou în posesiunea pădurii, până 
la vamă. Primar Mihail Tiirck. 

In anul 1864, au cumpărat Prejmerenii dela Beseny pădure 
de 8000 florini. 


Boale 


In anul 1816, în lanuarie şi Februarie, muriră mulți copii de 
scarlatină și de noduri (Knorren). 


In anul 1841, începând din lanuarie până la finea lui Martie, 
muriră în Prejmer mulţi bărbaţi între 20—30 de ani, de vărsat. 

In auul 1848, în lulie şi August, a bântuit holera în toată 
țara şi şi aci în Prejmer, atât de grozav, încât în unele zile au 
fost îngropaţi câte 8—9 morţi, aşa că muriră pre-o 300 de Prej- 
mereni, rămânând goale câteva zeci de case. | 

In Decemvrie anul 1879 şi lanuarie 1880, muriră mulţi copii 
de scarlatină. 

(Urmează diverse molime în vite). 


Revoluția ungară din 1848 


In Mai 1848, s'a înfiinţat miliția civilă în Braşov. In întreagă 
țara fură înarmaţi toți bărbaţii. 

Din partea Majestății Sale Ferdinand, a fost dăruită şi iertată 
zeciuiala în Transilvania întreagă. 

Supuşilor le fură iertate şi dăruite aşa numitele zile de robotă 
Şi toate greutăţile cari li se puseseră de către domnii lor, din care 
pricină nobilii erau tare amărâţi și porniră revoluţie şi aduseră 
întreg poporul maghiar într'o învălmșeală, încât în Ungaria şi 
Transilvania multe oraşe şi sate suferiră pagube foarte însemnate, 
fiind prădate de averile lor, iar vitele răpite. La Ala lulia Valahii 
şi cu Ungurii şi-au ars satele, s'au ucis şi nimicit între ei, încât 
nici întro sută de ani nu vor putea unele sate să mai înflorească, 
ca odinioară, 

La 10 Octomvrie 1848, năvăliră Săcuii rebeli asupra Prej- 
merului, spre a-l ataca, ceeace însă nu le reuşi, căci fură respinși 
din partea Prejmerenilor, fără nici o luptă, până peste hotar. Din 
ziua aceasta ținură Prejmerenii ziua şi noaptea strajă la Valea- 
Neagră-mică. Treiscaunele fură închise de Prejmereni, printre străji 
de hotar. 

In 5 Decemvrie atacară Săcuii Hărmanul şi-l arseră aproape 
cu totul şi uciseră peste 60 de oameni, răpiră tot ce găsiră: vite, 
cară, bucate, haine, scule din casă. Tot în aceeaşi zi atacară şi 
Prejmerul, dar nu cu atâta cruzime ca Hărmanul, căci slujbaşii de 
atunci din Prejmer le ieşiră înainte şi se rugară de pace, plătiră 
ofițerului lui Kossuth o contribuţie de răsboi de 2000 fl. val. con- 
venţională, din care sumă însă în ziua următoare li s'a iertat 800 
Îl. val, conv., din cauză că Prejmerenii i-au primit amical și li 
S'au supus. 

Fără considerare la porunca ofițerului lui Kossuth, rebelii au i 
împuşcat un fecior şi pe mai mulți i-au bătut, au prădat pe mulţi i 
dintre Saşi, dar pe mai mulți dintre Valahi. Preotului valah (moşuj 
meu Alexe Frateş, nota trad.) i-au îmblătit bucatele şi i-au prădat * 
toate vitele, carăle și sculele din casă. 

Incă în 5 Decemvrie toți Prejmerenii au trebuit să predea : 
armele soldaţilor voluntari (Onkentesek). lar pentru pază aduseră 
mulți glotaşi Braşoveni, Ghimbăşeni, Cristoloveni şi o companie 
„din Regimentul de graniță dela Bistriţa; aceştia reuşiră însă să 
scape din vreme cu fuga. Unii au întârziat şi au fost prinşi de 
Kossuth, cei mai mulți au fost împuşcaţi, ceilalţi însă au fost duşi 
prisonieri la Odorhei. 

In ziua următoare au plecat la Săcele. Pe Valahi i-au prădat, 
răpindu-le averile şi bunurile şi ucigând pe mulți. Mulţi copii au 
fugit prin păduri şi au îngheţat acolo în iarna de tot aspră. A 
treia zi s'au reîntors de la Săcele la Prejmer şi s'au încuartiruit 
aici, timp de 18 zile, vre-o 1500 de oameni. Prejmerenii au fost 
siliți să-i țină cu de toate. Vite şi bucate răpiau din satele vecine. 
Fân și ovăs au trebuit să dea Prejmerenii și să macine bucatele 
şi să coacă pâine. Băuturile din crâşme le-au dus aproape pe toate. 

In 24 Decemvrie dimineața rebelii se retrag spre Treiscaune, 
Armata ces. crăiască circulă prin Săcele. Valahii aprind casele Un- . 
gurilor, arzându-le pe cele mai multe şi ucigând mulţi Unguri. ln 
Tărlungeni au prefăcut Valahii aproape întreg satul întrun mor- 
man de cenuşe și au ucis mulți Unguri. Din Săcele a venit ar- 
mata ces. reg. la Prejmer, în decursul marșului au rămas înapoi 
3 dragoni și atunci s'a ciocnit o patrulă de husari kossuthişti, la 
cimitirul nostru, cu cei trei dragoni, pe cari i-au ucis şi i-au pră- 
dat de cai şi de haine. | 

In 26 se întoarse armata împărătească iar la Prejmer, şi dra- 
gonii noştri fură înmormântați cu mare paradă. Armata rămâne 
câteva săptămâni la Prejmer, apoi pleacă la Braşov. 


In 3 Februarie sosiră Săcuii şi soldaţii voluntari iară la Prej- 
mer; în 4 plecară spre Braşov, peste Hărman şi pe lângă Sân- 
petru. Kossuthiştii au observat patrula rusească, care se afla în . 
Braşov şi au dat imediat alarma, după care a urmat o luptă la 
Sânpetru, însă Săcuii fură puşi pe fugă. 

Ungurii se adună în retragere în Treiscaune, mai tâziu pleacă 
spre Sibiu şi pornesc o mare bătăle la Sighișoara şi Sibiu. De 
acolo vin spre “Țara Bârsei. 

In 19 Martie dau o mare luptă cu trupele imperiale şi cu 
cele rusești în pădurea Codlei, din care imperialii trebuiră să se 
retragă. 

In 29 Martie vine generalul lui Kossuth, Bem, la Braşov, 
trupele imperiale şi cele ruseşti se refugiază împreună cu corpul 
de voluntari din Braşov în Muntenia. Bem intră cu triumf în 
Braşov. 

In 21 Martie pleacă mulţi soldați kossuthişti în urmărirea 
fugarilor, băgând spaimă grozavă în cei rămași în Braşov, deoa- 
rece mulți negustori şi cetățeni voiseră să se refugieze în urma 
trupelor cu cele mai bune lucruri ale lor, dar în îmbulzeaja cea 
mare neputând înainta, trebuiră să lase toate ale lor locului, fiind 
apoi luate de husarii lui Kossuth; peste 300 de cară încărcate au 
fost duse în 23 Martie la Sfântul-Gheorghe, unde au fost mai 
târziu vândute pe prețuri de nimic de către stăpânirea ungară, 
lucruri cari valorau multe mii de florini. 

In 15 lunie sosiră pentru a doua oară trupele imperiale ru- 
sești peste Timiş, precum şi trupele ces. reg. retugiate. Pasul 
Timișului însă era ocupat de foarte mulţi soldați kossuthişti şi 
astfel se iscă o bătălie crâncenă, căci multe sute de Unguri răma- 
seră pe câmpul de bătaie. Trupele Ungurilor, cari se aflau în 
Braşov şi în Bran,-la vama veche o luară la fugă, spre Treiscaune, 
spre Prejmer, Hărman, Feldioara. 

Un mic detaşament împreună cu comandantul cetății s'au 
închis în cetatea din Brașov, împușcând cu tunurile asupra armatei 
ruseşti în 16 Iunie. In noaptea de 17, trupele ruseşti așezară toate 
tunurile pe dealul Străjii (Kapelienberg) în Braşovul vechi şi îm- 
pușcară toată ziua unii asupra altora, până în 18 pe la ora 6 seara, 
când Ungurli se predară fără condiţie și au fost transportaţi în- 
dată de cătră Ruşi în Muntenia. 

Ruşii se aşezară la Braşov, Prejmer şi Feldioara, până la 
23 lunie, când porniră primul atac la Podul de la Chichiș, unde Kos- 
suthiștii se întăriseră, dar au fost puşipe fugă de Ruși, iar Chichişul 
a fost prădat de Ruşi şi incendiat. In acest an Chichişenii au furat 
cu puterea peste 800 stejari din pădurea noastră de cătră Hărman, 

ducându-i la Chichiș. Şi din fânaţe vitele Chichişenilor au mâncat 
întreaga iarbă, până au sosit Ruşii; iarba însă a fost prețuită 
după război de către o comisie şi li s'a impus Chichişenilor să 
plătească paguba, estimată la 4000 florini; în urma multor rugă- . 
minți şi de milă Prejmerenii le-au iertat 1000 de florini, restul de 
3000 florini au trebuit însă Chichişenii să-l plătească până la un 
ban, în 7 rate, în casa satului. 

In 2 lulie veni generalul ungur Găâl Sândor, cu nenumărat 
de multe trupe şi cu 25 de tunuri şi se așezară la Ozun. Trupele 
imperiale şi cele rusești fură încunoştiințate şi ele se traseră îna. 
poi pentru a ademeni pe Unguri. Aşa începu lupta în 2 lulie din 
nou şi ținu dela 6 ore dimineața până la ora 4 d. a. Ruşii erau 
numai 2000, imperialii încă nu erau mai mulți. Ungurii ar fi biruit 
dacă nu ar fi sosit în ajutor dinspre Feldioara încă vre-o 4000 
de Ruși cu 8 tunuri. Ungurii au fost puşi pe fugă şi Ozunul 
fu prădat de Ruşi. | 

Când s'au refugiat trupele imperiale şi ruseşti în Muntenia, 
generalul Bem dăduse poruncă, ca toți Saşii şi Românii să trimită 
pe toţi tinerii dela 18 până la 24 de ani în lagărul Ungurilor, dar 
aceştia au trecut mai târziu cu toţii în armata ces, reg. 

„O scrisoare din tinereţe a lui 
Vasile Pârvan 


6 Ii. 1903 
Bucureşti-Cictopi 24. 


Onorate Domn, 


Printre actele relative la 1848—9 dăruite mai anii trecuţi Aca- 
demiei Române de d-l Nerva Hodoş, care le avea de la Papiu Ilarian 
prin regretatul D-sale părinte Dr-ul Iosif Hodoş, se află și conti- 
nuarea istoriei Românilor a lui Papiu, după adunarea din 15 Mai 
1848, adică ce-am numi noi al treilea tom, pe care marele nostru 
istoric de mai apoi, nu avu parte să-l vadă tipărit din cauza 
straşnicei campanii pornite asupra lui în 1852, la scoaterea to- 
mului al doilea, în care nu cruța pe nici unul din cei ce şovăise 
în clipele grele ale naţiunii. Ştiţi că rezultatul campaniei a fost 
interzicerea Istoriei în toate statele austriace. 


Această continuare a povestirei revoluției până la depunerea 
armelor în toamna anului 1849, adică până la sfârşitul pe care şi 
Papiu îl fixase, întrun fel, cărţii sale, astăzi se înfăţişează în 
împrejurări cu totul deosebite: aproape toate, dacă nu chiar toate 
persoanele de care e vorba în bine ori în rău în povestire, nu 
mai sunt. lar cât priveşte însămnătatea continuărei istoriei, care 
cuprinde atâte preţioase amănunte şi atâte judecăţi sănătoase, 
cred că nu mai e nevoe să insist. 

V'am scris întâi acestea, ca pe urmă să vă spun şi propu- 
nerea mea, care nu e de loc nouă, nici pentru mine, întru cât 
chiar acum colaborez cu d-l Bogdan Duică la publicarea core- 
spondenţei fericitului Bariț în „Tribuna Poporului“ şi nici pentru 
Dvoastră şi gazeta ce-o conduceţi. 

Anume eu aş sacrifica câteva din orele mele de lucru pentru 
publicarea în foileton a Istoriei inedite a lui Papiu, precedată de 
o prefaţă a mea — un capitol adică din studiul asupra lui Papiu, 
pe care-l scriu acum — Şi însoţită de note acolo unde s'ar simţi 
nevoe. Şi zaţurile foiletoanelor păstrându-se până ce ar putea 
împlini o coală de tipar (pentru a nu fi ocupate literile mai mult), 
S'ar tipări îndată coala alcătuită în câte exemplare veți socoti cu 

putinţă şi din care mi-aţi trimite şi mie un anume număr despri E 
care-mi veți scri în răspunsul Dvoastră la această scrisoare, 
Şi aşa, treptat, treptat, coală cu coală la isprăvirea foileto=: 
nului s'ar isprăvi şi tipărirea broşurei de cel mult 160 de pagini A 
în 8% mic, ce ar constitui al treilea tom al Istoriei lui Papiu. - 
De dorit ar fi ca să se imite întocmai cel. puţin caracterele : 
tipografice ale frontispiciului Istoriei Românilor din Dacia supe- * 
rioară, şi formatul cărței, alegându-se totodată litere cât se poate 
mai puţin roase pentru text, spre a semăna măcar cât de cât. 
cu excelenta execuţie tipografică a primelor două tomuri dela 
Gerold şi... din Viena. | 
Pre cât vedeţi eu am şi făcut planul. Nu ştiu însă de va - 
găsi aprobare. In orice caz voiu mai bate şi la alte uşi până mi 
se va deschide, nu în numele meu, în a! celui cărui îi aduc pri- 
nosuli muncii mele, în al lui Alexandru Papiu Ilarian. 
Am bătut însă întâi la uşa Gazetei Transilvaniei pentrucă 
ea e singurul organ rămas până azi, care şi în 48 tipărind slove 
dătătoare de viaţă apăra sfintele doruri ale Românilor ardeleni. i 
Primiţi, Onorate Donin, asigurarea distinsei consideraţiuni ce 
vă păstrează 


Vasile Pârvan 


N. B. De primiţi, începem pe ziua de 1 April s. v. Corec- 
turile pentru ziar, veţi binevoi a însărcina pe corectorul ziarului - 
să le facă, iar cele pentru broşură le voiu face eu chiar pe îoi- 
letoanele Gazetei ce mi-o veţi trimete, şi pe care tăindu-le vi le 


voiu înapoia la fie-care săptămână odată. 
V, P. 
* 

Scrisoarea e transcrisă cu ortografia de azi. Ea a fost trimisă 
directorului-proprietar de atunci al Gaz. Transilvaniei Dr. Aurel 
Mureşianu şi se află în proprietatea fiului acestuia, a d-lui Aurel 
A. Mureşianu. Dorinţa lui Pârvan nu s'a împlinit. Din care mitive? 
— nu ştim. Presupunem însă că din cauza sărăciei cu care lupta 
pe atunci Gazeta. Fiecare cheltuială în plus — şi scoaterea foile- 
toanelor întrun volum de 160 pg. era o cheltuială considerabilă 
pentru ca — ar fi mers în dauna apariţiei ei regulate, 

Ax, B. 

Cu cercetașii, în Polonia 
de Graziella Sotiriu 


La trenul ce pleca din București spre granița de Nord, ni se 
adăugase un vagon cu inscripția : „Cohorta cercetaşilor români din 
Câmpina“, în limba poloneză. Acestui amănunt, dublat de o con- 
fuzie, îi datoram desigur celebritatea noastră de o clipă ; căci n'apu- 
cam să scoatem capul din vagon, fără ca geamurile trenului din 
față să se populeze de curioși, care exclamau în limba indigenă sau 
franceză (după cum călătoriau în cl. II-a sau I-a): „Uite-o Poloneză“ ? 
«.»Des polonais“... „Une polonaise“! 

Ce dezamăgite ar fi fost compatrioatele noastre de la cl 1, dacă 
ar fi aflat că omagiaseră atât de indiscret simple burgheze din 
urbea lor natală! 


* 
3 * 


Omida de metal porneşte leneșe, destinzându-se de la încheie- 
turi. Drum monoton... ore lungi... așternuturi spartane... 


i 


E % 
In zori, „Grigore-Ghica- Vodă“, Schimbare de vagon. Ce dezi- 
„luzie! Vagonul polonez e mai inconfortabil decât cel românesc. 
Ne consolăm, sperând că, odată granița trecută, miragiul stră- 
inătății va începe: alt cer, alt câmp, alt aer. Dar ochii treji nu pot 
minți: e acelaşi cer, acelaşi câmp, același aer... 


* 
* * 


Lvow! Mamutul gigantic de sticlă cu coaste de fier, care aco- 
pere gara, ne impresionează. Pașii roştri răsună străini pe asfatul 
celor patru peroane, pe scări, prin subteranele pustii. E zi de 
Paşte... Nu vezi ţipenie de om. Ba da! In cadrul uni porți, trei. 
profiluri semite cu bărbi lungi şi caftan galițian, formează un me- 
dalion demn de vechiul Lemberg. 

Avem numai trei ore de vizitat oraşul; un grup optează pen- 
tru catedrală, altul pentru grădina publică. In fața unui impozant 
monument religios ne oprim. Profesorul X, după notele luate de 
acasă, explică: „Biserica aceasta e veche de trei sute de ani“... ; dar 
tocmai când ne pregătiam să-i admirăm fațada, cu o evlavie pro- 

porțională vârstei ei seculare, un trecător ne lămureşte, pe nernțeşte, 
că ornamentația datează de abia de treizeci de ani. Nivelul admiraţiei 
noasire scade, iremediabil. Ba pupăză pe colac, d-şoara X ne de-. 
clară că nu se mai poate ţine pe picioare! Româncă autentică, . 
tovarășa noastră plecase în călătorie cu tocuri de 15 cm. (Așa cum 
se poartă pe Calea Victoriei la orice oră din zi sau din noapte : - 
fie ora pieții sau ora seratei...) 

A trebuit să ne întoarcem la gară, la braț cu d-ra invalidă şi 
să așteptăm, în vagonul pustiu, sosirea grupului II. lată cum se 
poale trece printr'o lume de surprize, fără să vezi nimic, de dragul 
unor tocuri Louis XV, 

In astfel de situații descoperi consecințe grave şi reflectezi se- 
rios asupra unor amănunte, care la tine acasă ţi se par anodine, 
atât sunt de frecvente, 


px 

Trenul se destinde iar şi pornește — de data asta spre Var- 
șovia, ținta curiozității noastre. Oprim târziu, lângă un cheiu străin, 
pe întuneric. Ochii noștri, avizi să pătrundă cu un minut mai de 
vreme misterul orașului pitit în umbră, străpung bezna deasă şi în 
pala rază a felinarelor aprinse, ghicesc ici un pod, dincolo o arteră 
lăptoasă, o apă — Vistula. 

Am vrea să vizităm oraşul imediat, să-i posedăm secretul 
nocturn, să ne însuşim ritmul respirației lui — dar două autobuze 
noi, conduse de ghizi teutonic-punctuali, ne așteaptă. 

Căminul nostru, un fel de școală-mânăstire, cu săli luminoase, 
cină suculentă şi amfitrioane zâmbitoare, ne desmorțesc de oboseala 
drumului. 

* 


Lă * 


A doua zi, comit un act de rebeliune. Cu riscul de a mă 
rătăci, înfrunt comandamentele disciplinei de grup şi sacrific pro- 
gramul unei întregi dimineți, pentru — o bae. 

Na mers însă atât de uşor cum mi 'nchipuiam. Căminul nostru 
era departe, afară din oraș, a trebuit să apelez la o droșky (trăsură 
cu un cal), care dupăce a ocolit cu mine vre-un ceas până la sta- 
bilimentul central, mi-a luat taxa dublă. In fine, în posesia unui 
bilet scump plătit, am intrat 'în cabina de bae. Aci, lux, cadă cu 
scări de marmoră, oglinzi, apă caldă din belșug, dar — atât! Sun 

să-mi aducă un săpun; băeşița îmi prezintă un bon de plată ; cer 
un prosop, același joc; o mânușe, alt bon! Dau să explic, în _trei 
limbi, că la noi baia presupune şi săpun şi prosop şi mănușe — 
timp pierdut ! Pânăce n'am scos un pumn de groși şi zloți sub 
ochii băeșşiţii, să-și aleagă, nu ne-am înțeles. 

În urma acestei elocvente experiențe, nu m'am mai despărțit 
de grup. 


După masă, vizitarea vechiului palat regal, 

Uşierii se reped la picioarele noastre şi ne încalță, forjat, cu 
câte o pereche de papuci, ca la moschee... Abia dupăce îi porți prin 
mai multe săli pardosite cu parchete celebre, — la care motivul 
geometric se aliază cu cel organic în incomparabile efecte de artă 
— înţelegi rostul incomozilor târligi. 

Nu ştii la ce să te oprești. Portrete cu valoare dublă, istorico- 
estetică, plafoane, tapete şi vase, toate îţi atrag atenția, cer întârziere; 
dar ghidul neînduplecat ne împinge din spate: „Proşe, Prâşe...* 
(Poftim, poftim...) mai departe... 

leşim cu gâtul strâmb, cu atenția exasperală, cu sufletul ne- 
mulțumit de atâtea solicitări neîmplinite. In piață, statuia ecvestră 
a nu ştiu cărui prinț —  Tăcut nemuritor de Thorwaldsen, — ne 
dezalterează de artă. 

ui 

Păstrez şi acum sub pleoape imaginea „Vechii pieți varșoviene“, 
cel mai impregnat de culoare locală dintre clişeele filmului polonez. 
Inchipuiți-vă un spațiu pătrat, în jurul căruia se înalță, romantic 
decorat, un brâu multicolor de case. Fiecare fațadă păstrează indi- 
vidualitatea ei bine definită în ansamblu și totuși, grație patinei tim- 
pului, armonia tonurilor din „Piaţa cea veche“ e desăvârșită. 

Dar ghizii nu te lasă să visezi pe marginea unui trecut artistic. 
Din câteva smucituri de volan te trezeşti într'un cartier opus, între 
clădiri culiste, După impresia de rafinată fantezie din piaţa cea 
veche, blocurile nude, lipsite de pitoresc, îți repugnă. Aproape să 
contești meritul stilului modern, când maşina stopează brusc: „In- 
stitutul de educaţie fizică“. 


%% 
* » 


Și iată-ne înaintând pe aleele dintre peluze, plăcut surprinși 
de animația, lustrul şi higiena ce domnesc pretutindeni: dearândui 

coridoarelor aerisite, prin sălile de sport sau prin laboratoarele cu -. 
instalații de ultima oră. i: 

La fiecare cotitură întâlneşti grupuri de tineri, care respiră 
bucuria de viaţă : băeţi înalți, cu piepiul lat şi chipul blond, fete: 
cu privire francă, cu mișcări naturale, fără urmă de fard, de 
snobism sau de intenții „vamp“. 

A câlea oară mă gândesc ? Ferice de statul acesta, care mai 
ieri nu exista, care azi se impune prin concentrata seriozitate a. : 
tineretului său; aceeași lipsă de cabotinism, la sport, la petreceri, 
pe stradă. Nimeni nu mi-a tăcut impresia că joacă teatru, acolo; 

o gravitate aproape japoneză am întâlnit la tinerii ce ne însoțiau. 

Și noi, care căutasem în Polonia eroi de operetă! 


Eram aproape să ne îndoim de vestitul „temperament polonez“, 
dacă nu ne-ar fi fost dat să ne admirăm vecinii și sub forma 
aceasta — dar numai la locul şi timpul potrivit — în cadrul unei 
serbări date nouă. Atâta vervă, expansiune tinerească am cunoscul 
în seara aceea, cum nu mi-a fost dat să trăesc în cadrul celor mai 
intime cercuri. Spirite, cântece, Flori, au planat peste noi — dar nici- 
odată n'am să aflu, dacă exuberanța amfitrionilor noştri a fost na- 
turală sau dictată de un ideal patriotic polonez. Sigur știu doar 
atât: că fiind luate pe sus, să dansăm „Krakowiana“, îndrăcita 
polcă națională, am căzut ca muștele bete pe scaun, toate acele 
care m'aveam „sângele polonez“ ! 

Cu ocazia aceasta am cunoscul și un conte — un conte ve- 
ritabil — dar mi-a fost greu să cred că nu mă înșeală văzul, atât 
era de diferit acest conte de eroii operetelor noastre. N'avea nici 
silueta, nici „chic-ul“, nici hainele celui din urmă „salonard“ bu- 
cureștean, Era un conte rustic, simplu şi serios ca toți reprezentanții 
linerimei polone, aleși să ne primească. Să fi fost oare un truc, 
pentru noi? Pare neverosimil. 

Intâmplător am vizitat şi un local de noapte — un bar elegant. 
cu oglinzi şi covoare luxoase, candelabre de cristal, orchestră de 
artişti; dar ceeace m'asurprins şi aci, ca pretutindeni, a fost ținuta 
sobră a publicului polonez. 

Domnii în costumul decent al zilei de lucru, cu încălțămintea 
adesea uzată, dar dată cu lustru. Doamnele în haine de stradă, fără 
amănunte fipătoare, sau grele de lux. Neavând ca vizibilă preocupare 

„Jlirtul“, sau „poza“, atenţia le era concentrată la cercul în care 
se aflau, în jurul aceleiași mese. 

Vi se pare curioasă această insistență asupra unor amănunte 
neserioase? Vă asigur că pentru acel ce vine din Capitala noastră, 
amănuntele relevate sunt de o împortanţă capitală. 

Trezit, ca după o beție cu haşiş, din atmosfera excitantă 
a localurilor bucureştene, privirile se limpezesc, începi să vezi: de-o 
parte tendința spre interiorizare, sobrietate, surdină — Occidentul, 
de alta goana după strălucire exterioară, exhibiţie, paradă, — Orientul ! 

* * * 

Dar ca să complectez paralela pe care am făcut-o, involuntar, 
la fiecare pas, între publicul bucureştean şi cel varșovian, trebue să 
descriu şi strada poloneză. 


In primele zile, venind din România, unde soarele, cerul și 
casele albe dau o strălucire de sărbătoare străzii, unde trecătorii par 
veșnic fără treabă, sgomotoși şi sătiți ca de nuntă, strada poloneză 
mi s'a părut apăsător de cenușie şi tristă. Era un cenușiu al cerului 
şi un cenușiu al caselor — inevitabil — dar mai era un cenușiu: 
al pietonilor. 

Bărbaţi, femei, bogaţi, săraci, păreau o apă. Nici un aer de 
plimbare la ei, de curiozitate, sau de „flanare“. Treceau grăbiţi pe 
drumul dintre casă şi slujbă, furişându-se discret prin mulțime, cu 
aerul omului care nu vede decât ţinta. Nici o femee n atrăgea aten- 
ţia prin expresia, mersul sau gătelile ei — ceeace făcu pe tovarășa 
noastră, indignată, să strige: „Ce fel de femei mai sunt și Polo- 
nezele astea ! In toată Varșovia n'am văzut decât două cu vulpe 
argintie !? La noi, la Bucureşti...“ — Da, da, la noi la București... 
mă gândiam trecând strada, n'ai putea trece așa ! Mulţime de ma- 
șini elegante, impaciente, te-ar face să le simţi prezența, gata să te 
sfrivească dacă te surprind visând. 

De-a-curmezișul bulevardului varşovian, când și când trece 
câte un Ford modest, cu aerul grăbit şi ruşinat al pietonului polon. 
Nici lux, dăr nici mizerie ostentativă! Din sutele de trecători pe 
cari i-am văzut, cine ştie câți vor fi fost flămânzi, săraci sau şo- 
meri? Niciunul nu cerea de pomană, printre mașini şi blăni de 
lux, cu picioarele goale. 

Dintr'o pudoare, demnă de un occidental, niciunul nu îşi 
etala mizeria sau luxul în stradă. Treceau demni, anonimi, corecţi, 
sub masca lor cenușie, pe care abia la întoarcere în Cernăuţi, am 
învățat s'o stimez. 

Căci de îndatăce am pus piciorul pe pământ românesc, am 
regăsi! cu bucurie soarele, cerul, căsufele albe şi, cu amărăciune, _:: 
contrastul mizerie-lux. lar Cernăuţii, despre care auzisem că e unul 4 
din cele mai frumoase orașe din țară, mi s'a părut urât, murdar, E 
asimetric. Fiindcă printre mașinile de lux, reapărute ca prin farmec, .. 
regăsiam convoaele de Daci desculți, înotând în noroi până în glezne, 
pe marginea unui car cu coceni... 

Orient, Orient, chee care deschizi toate perspectivele înțelegerii 
şi cercetării ! 


sai 


e E a 
a a abate, 


* 
xx 


Dar trebue să menţionez și un aspect în favoarea orientalis- 
mului nostru. 

Oricât de bine am fost primiţi, conduși şi găzduiți în Occi- 
dentul polon, nimic n'a rămas fără plată, în groși sau în zloți. 

Am dat la timpul potrivit exemplul cu baia; dar chestia s'a 
repetat la fiecare pas, spre marea noastră deziluzie. 

Nimic nu ni s'a oferit pe gratis: nici un pat, nici un drum, 
nici un fel de mâncare. 

De la noi, din România, pe lângă serbări şi ospete ca în basme, 
spună orice străin cu ce daruri se intoarce! 

Nu știu dacă femeile din Bucureşti, văzute fără fard şi îm- 
brăcate în uniforma cenușie a celor poloneze, ar mai păstra printre 
străini faima frumuseții lor legendare, dar știu că dărnicia româ- 
nească nu e o legendă. 

Românul se dăruește cu elan, cu pasiune, cu încrederea primei 
tinereți ! 

E cea mai autentică virtute a noastră. 

Tristefe 


Era târziu. 

Priveam distrată 

Buchetul alb de crizanteme. 
De pândul meu, parcă furată, 
Se desprindea câte-o petală 
Și îngâna, căzând alene 
Tristetea care mă 'mpresoară. 


Nu știu de-i drept să-ți cer 
Să te revăd când vreau, 

Când sufletu-mi fe cheamă. 
Acum e toamnă, 

Si frunzele călătoresc pustii, 
Ca și cuvintele de dor, ce pier, 
De cât de mult te-aștept. 

De ce “ntârzii? 


Prin pomii desfrunziţi 

Străbate luna. 

E liniște. Mi-e dor. 

Privesc cununa 

De raze argintii, 

Și mă "'nfioară. 

Si lacrimi cristaline se coboară, 
Si plâng ușor. 


Si tu nu știi. 


Sărmane bucurii 

Ce mi le-ai dăruit o clipă! 
S'au dus, s'au depărtat, 

Ca şi petalele care s'au scuturat 
Din crizantemele-ostenite, 

Ce-au străjuit zile de-arânaul, 
Când înzadar eu aşteptam 

Ca să-ți aud cuvântul. 

Acum, în mâni lin strâns 
Petalele ce-au plâns 

Tristețea lor, și-a mea. 

Petalele sânt reci. 

Eu le *ncălzesc cu lacrimele mele, 
Și-așa le răsplătesc 

De lunga lor tovărășie. 

Și gânduri grele 

Stau tăinuiten ele, 

Pierdute'n veșnicie... 


Nu ştiu de mai mi-e dat 
Să te 'ntâlnesc. 

Nu mai doresc. 

Gândul mi-l dau plecat 

Și rătăcesc, 

Să prind iubirea ce-a trecut. 
Trecut, 

O simfonie cu ecoul mult. 


Sanda Opriș 

in Spital 
Privind la Christ de-asupra patului 


Privesc spre Tine, Christ, cum stai pe cruce 
Şi pentru noi crezând — Te sacrifici. 
O, toți suntem în fața Ta pilici, 


Cum capul pleci, cu sfântă resemnare, 
După-ce buza-Ți: „lartă-i“, s'a rugat, 
„Că nu știu ei martiriul ce mi-au dat“ ! — 
Mă prinde 'n braţe-o crudă 'ngrijorare : 


De ai păşi, Christ, iarăși între noi, 
Din nou samsarii cruzi Te-ar pironi ? 
Sau Te-ar scuti de-obidă și noroi ? 


O, îmi rânjește-un duh spurcat la spate: 


„Și azi de zeci de ori L-ar răstigni!“ 
Și-aud, cu hohot, glume desfrânate. . . 


Cluj, 1 Decemvrie 1932. 


Horia Petra-Petrescu 

ADA NEGRI 
Sonet 


Tu mă întrebi de ce nu mai cânt iarăși, 
Tu care tremurai de drag la versu-mi 
Ce clocotea în valuri de iubire, 

În strigăt de plăcere și'n plânset larg. 


E drept că nu mai cânt. Ascult. Un zeu, 
De când trec iubitoare lângă tine, 
Grăiește 'n mine și 'ntr'un farmec intim 
Zâmbesc. E viața: par'că-i o uitare. 


Cobor privirea şi tac ostenită, 
Așa cum glia tace ațipită 
În miez de zi, când zarea pare'n flăcări. 


Prea sunt de foc săruturile tale 
Şi prea ceri mulți fiori fiinţei mele : 
Ce dulce vis să mori de-atâta dragoste... 
In limba română de 
Pimen Constantinescu 


e e 


ADA NEGRI 
Sfârşit 


Se scutură 'n tăcere, singuratic, 

In vas de sticlă, albul trandafir, 

Nebănuind că moare şi că eu 

Il văd murind. Cad una câte una 

Petalele: întregi, imaculate ; 

Uşor se-aşează una lângă alta 

Şi stau: atente, poate vre-o minune 

Le-o ridica și le-o reda, vii încă 

Şi încă albe, crengii despuiale. 

Așa-mi simt zilele vieții mele 

Cum cad pe inimă, întregi, şi inima-mi 

Ar vrea, deşi nu poate, — să le 'mbine 

În proaspăt trandafir, pe-un trunchiu mai nall. 
Fine din vol. Îl dono. In forma originalului de 
Milano, Mondadori, 1936. Pimen Constantinescu 

Prietene, 
Lui | S. 


Prietene, cărările de-odinioară 

În clipe de tăceri te înfioară. . . 
Cu gândul dai atunci ocol 

Prin satul profilat pe culmi, domol. 


Și cum e linişte și-amurgul țese, 

Petreci convoi de împărați şi 'mpărătese.. . 
Te vezi copil, pe la cules de lăcrămioare, 
Prin văile cu şopot de isvoare. 


Prin crânguri înverzite gânduri paști 
Și din noianul vremii te renaşti.. . . 

lar slova veche din abecedar 

Îţi amintește-un basm trecut şi rar. 


Desprins din lumea legii minunate, 
Nădejdile ţi le simţești furate 

Când te revezi pe căi bătute-atunci — 
Copil, strângând bujorii de pe lunci. 


Prietene, de mult ne-am îngropat 
In liniştea și cântecul de sal. . . 
De-aceea astăzi ne 'nfioară 
Cărările de-odinioară. 

Din stânga și din dreapta 
69 


Pe fostul episcop al Clujului, P. S. S. Nic. Ivan, l-am cu 
noscut de când era învăţător în Săliştea-Sibiului, unde i-am fosti 
şi eu elev în cl. I[I., în anul 1882/83. Ne luase dela lon Moga 
care dupăce ne disciplină şi învăţă scrisul şi cititul în cl, LI. 
trecu ca preot în comuna Rod — şi ne predase, pentru cl. HI, i 
lui Nicolae Neamţu, cu care urmarăm și cl. IV. tă 

Invăţători de moda veche, în haine ţărăneşti, nu mai rămă- i 
seseră pe atunci decât doi, restul, în afară de bătrânul director 
Mihail Stoica, erau acum tot absolvenţi de teologie, cu câte opt : 
clase de liceu. Aşa erau Nic. Ivan, Nic. Neamţu 1), Nic. Borzea?) ăi 
Romul Mircea 3), Aron Gogonea 4). Nu mai era a doua şcoală i 
primară în Ardeal cu astfel de corp didactic. O adevărată pepi-..- 
nieră de preoţi şi protopopi. Absolvenţii de teologie erau fericiţi 
dacă, până să poată îmbrăca reverenda, ajungeau aci învăţători. 
Ne şi uitam cu mult respect la ei. lar comuna era mândră că-i 
are, deşi nu erau uşi de biserică. Ce vreţi? Erau doar tineri. şi 
tinereţele îşi au şi ele drepturile lor. Oameni de ispravă în şcoală 
— şi vrednicia lor o dovedesc atâţi bărbaţi de seamă ieşiţi din 
mânile lor — nu-i întreceau alţii nici când era vorba de petrecere. 

„Parcă-l văd azi la „jocul“ flăcăilor țărani — căci în Sălişte 
nădrăgarii joacă de-avalma cu ciorecarii — pe Romul Mircea de-o 
pildă, înalt, svelt, oacheş, cu faţa încadrată întro barbă scurtă, 
de funingine, cu căciula pe-o ureche, făcând prisnele din sprân- 
cenatele satului. Mi-aduc aminte că într'o Duminecă de vară, 












Notă. Strângerea amintirilor înseilate în aceste pagini şi legate de ră- 
posatul ierarh Nicolae ivan, se datoresc apelului prietenului Dr. lon Mateiu de 
a-i trimite ceva pentru volumul omagial închinat amintirii vrednicului episcop 
de la Cluj. Neavând norocul să trăesc în apropierea lui — în afară de un an ca 
elev de școală primară — amintirile mele sunt puţine. Pentru alţii poate și 
lipsite de interes. Pentru mine însă, scumpe, De aceea, cititorii mei îmi vor 
îngădui, cred, să-i închin lui de astă-dată aceste pagini. 

1) Ajuns și diacon, dar mort tânăr, înainte de-a ajunge preot. 

2) Azi protopopul ortodox al Făgărașului. 

3) Mort, fost protopop ortodox ai Mediaşului. 

4) Mort, fost preot în Poiana-Mărului (jud. Brașov), comuna lui de 
naștere. 

rupsese o pereche de pantofi noi, de lac, înilorind cu svâcnituri 
de căluşar un joc voinicesc, cu bâta, „ca pe Câmpie“. Şi tot atât 
de viu îl văd lângă el pe Aron Gogonea, cu simpatia lui, dar — 
spre deosebire de colegul său — sfios ca o fată mare, vorbind 
doar din ochii vecinic zâmbitori, cu faţa, dealtfel întotdeauna pa- 
lidă, înflorită, ori de câte ori intram joc, de doi trandafiri care-l 
prindeau aşa de bine şi-l făceau atât de simpatic. 

Amintesc acestea, mai mult casă pot adăuga, ca un contrast, 
că pe Nicolae Ivan eu nu l-am văzut niciodată jucând la horă. 
Nici chiuind sau cântând în jurul meselor de veselie la care în- 
târzia şi el cu prietenii şi colegii lui, — nu l-am auzit, deşi ghe- 
muit în câte-un colţ al camerei vecine celei în care-şi petreceau 
ei în localul Casinei, care era în casele părinţilor mei — unde se 
făceau de obiceiu chefurile — am fost martor la multe din „he- 
raus“-urile lor (aşa le ziceau ei). Spre nenorocirea mea. Căci 
tocmai împrejurarea aceasta — curiozitatea de-a vedea cum îşi 
petrec dascălii mei — mă fura somnului, perfecţionându-mi in- 
invenţiozitatea de-a mă sustrage atenţiei părinţilor, dar şi celei a 
chefuitorilor. Insă vorba veche : ulciorul merge la izvor până odată... 

Intr'o noapte, când iarăşi erau toţi în păr, în jurul mesei 
încărcate cu „părechi“, îl pune Nichipercea — căci cine altul 
putea să-i șoptească taina mea ? — pe învățătorul Nicolae Ivan să 
intre în camera în care mă găsiam eu şi care de altfel avea uşa 
deschisă spre camera lor. Când l-am văzut, a 'nceput inima să-mi 
bată toaca în timpanele urechilor. Dascălul meu însă, se făcu că 
nu mă vede, deşi eu am simțit cum i-a lunecat coada ochiului 
spre faţa mea de gălbenuş de ou. 

Cum am durmit în noaptea aceea, mai bine altzis în restul 
nopţii aceleia, nu mă mai întrebaţi. 

Pentru a doua zi aveam de memorizat o poezie. O învăţa- 
sem de cu zi, iar dupăce am pus capul pe pernă, toată noaptea, 
ca şi dimineaţa în drum spre şcoală, numai frânturi de poezie îmi 
bolborosiau prin capul tehui. Ştiam că are să mă interogheze şi 
voiam s'o spun „ca pe apă“. 

Şi nu m'am înşelat. Abia a intrat în clasă şi coada ochiului 
i se şi agăță de banca întâia, în care steteam eu. lar cât timp s'a 
spus rugăciunea, argintul viu al pupilelor lui se opria - nu se 
opria asupra celorlalți, — eu însă îl simţiam cum pătrunde în 

măruntaele mele. Abia aşteptam să aud: „In numele Tatălui şi-al 
Fiului şi-al Sfântului Duh“ şi să facem cruce punând punct ru- 
găciunii, ca să se isprăvească odată starea sufletească de nesuferit 
în care mă găsiam. 

Poc, poc!... simt de-odată ca două lovituri în moalele ca- 
pului. Invăţătorul îmi despică numele în două silabe. Cincizeci de 
perechi de ochi se repeziră spre mine nedumeriți: ştiu ori nu 
ştiu lecţia ? 'Trebue că eram foarte schimbat la față, c'am văzut 
feţele îngrijorate ale prietenilor. 

— Ce-aţi avut pe astăzi? — aud întrebarea de pe catedră. 

— Poezia pe de rost, — răspund eu cu gura de jumătate. 

— S'o auzim. = 

Incepui a torăi. Dar abia îmi uşurasem memoria de două 
strofe şi... hodâlc! Par'c'a dat cineva cu buretele peste scrisoarea 
din cap. Increţiri de frunte, mutarea greutăţii trupului de pe-un 
picior pe celălalt, opintiri de memorie, exteriorizate în contracta- 
rea şi încruntarea feţei... — toate 'nzadar. Izvorul ştiinţei intrase 
în nisipurile Saharei. 

Ivan, care altă-dată te ajuta, — amuţise şi "'mpietrise. Numai 
neastâmpărul argintului viu din pupilele ochilor micşorați trădau 
viaţă şi intenţii îngrijorătoare, căci după o pauză de vre-o două 
minute — un veac pentru mine! — privirea i se lipi de un obiect 
de pe catedră şi buza-i inferioară căută, nervoasă, mustața dreaptă 
s'o tragă spre sine. 

— N'ai învăţat! — mă pocni apoi, sever, drept între sprân- 
cene, sentinţa inapelabilă. 

Eu, ştiind că orice scuză aş invoca ar fi de prisos, m'am 
Jăsat în voia sorții, ne mai încercând un gângăvit măcar. 

— lan întinde palma ! — l-auzii apoi, învremece nuiaua de 
pe catedră se ridică, curioasă, să-şi vadă muşteriul. 

Nici să se fi năruit tavanul pe mine!... Eram al doilean 
clasă. Nu se mai întâmplase nici odată să nu ştiu lecţia. Şi-acum, 
fiindcă nu-mi venian minte un vers, să fiu expus la această 
ruşine ? 

Simt par'că şi azi încordarea dârză a braţelor, arsura din 
pălmi şi oboseala fălcilor pe urma încleştării — să le fărâm nu 
alta! — a măselelor. 

— Altă dată să te culci la vreme! — îl scăpă apoi gura 
când m'a mărșăluit la loc. Atunci abia, mi-am dat seama că bă- 
taia nu mi s'a administrat pentru neştiinţa poeziei. 

A fost prima şi ultima corecţiune corporală primită în viaţa 
mea. Şi nu mi-a prins rău. M'am convins mai târziu, din toată 
afecțiunea pe care o avea pentru mine, că corecţiunea ce mi-a 
aplicat a fost dictată numai de grija educatorului de a nu mă 
vedea alunecând de pe calea pe care doria să mă vadă înaintând. 


Tot din vremea aceasta, îmi mai amintesc de o ispravă a 
lui şi a colegilor săi, care a rămas multă vreme sămânță de aluzii 
menite să învioreze atmosfera din Casină, spre marea enervare şi 
amărăciune a unui coleg al lor, a preotului loan Popa, care era şi 
învăţător. Auzisem de ea tot în Casină. 

S'a'ntâmplat anume, că întârziind odată de la oră, să-l vadă 
pe Popa lon (aşa i se zicea) coborînd din podul şcoalei. Altă dată 
l-a văzut urcând. Şi, lucru curios, întotdeauna după intrarea la 
lecţii a celorlalţi. Bănuind că urcuşurile şi coborîşurile care se 
repetară, nu se fac nici de dragul clopoţelului din pod, nici de 
dragul liliecilor de-acolo, a comunicat cazul colegilor. Hotărirea 
de-a fi pândit, sa şi executat încă a doua zi. Unul din ei s'a 
instalat, încă din vreme, întrun ungher al podului, după nişte 
grinzi, aşteptând cu o curiozitate femeiască deslegarea tainei ascen- 
Siunilor dese şi suspecte ale Popii lon. Şi „richtia“, dupăce 
intrară toţi băieţii în clase şi o porniră şi dascălii din cancelarie, 
Popa Ion, trecând pe la closet, ca să nu bată la ochi rămânerea 
lui în urmă, urcă repede scările podului şi dupăce scormoni cu 
Ochii cuprinsul, spre a se încredința că n'are martori, scoase ceva 
din buzunar şi oprindu-se la îmbucătura unor grinzi, dosi cu grije 
acel ceva într'o 'nvălitoare ascunsă acolo. Apoi, mai aruncând 
odată ochii jur-împrejur, cobori tiptil şi intră în clasă. 

lon Moga — căci pare-mi-se el fusese trimis de Ivan— 
Mircea & Co. să spioneze taina colegului lor, — dupăce auzi în- 
chizându-se ușa şi dupăce încetă şi olălăiala din clasă — semn 
Ca intrat stăpânul în ea — se ridică din ascunzișu-i şi desmor- 
țindu-şi mai întâi ciolanele, în vârful degetelor picioarelor, cu 
bucuria unui copil ştrengar care găbueşte pasărea pe ouă, se în- 
dreptă spre locul cu pacheţelul cald încă de mângăierea mânilor 
nu îndeajuns de precautului părinte. 

Când a desfăcut pacheţelul, ce să-i vadă ochii ?... Bani. Prea 
mult nu s'a mirat descoperitorul, fiindcă şi-a explicat îndată ro- 
stul şi pricina ascunderii lor. Anume, Popa lon avea slăbiciunea 
celor 32 de foiţe. Preoteasa, cunoscându-i această meteahnă, îi 
sechestra banii îndată ce-i încasa părintele. | 

Şi bietul om, văzându-se mereu „flusuit“, ca să-şi poată 
permite totuşi câte-o „partidă“ sau câte-un „heraus“ cu ceilalţi 
tovarăşi de dăscălie, luase obiceiul să ascundă o parte a banilor 
pe care-i primia pentru diferitele servicii făcute parohienilor. 

După sfârşitul lecţiilor, sfat. Rezultatul sfatului: în proxima 
Sâmbătă o masă boierească stropită cu sângele Domnului. Dar 
nu în Sălişte, ci în comuna învecinată, în Săcel, unde mai fu- 
seseră ei se vede şi unde descoperiseră o bucătărie bună și-un 
vin și mai bun. 

A treia zi după consumarea programului, iată că poşta, îm- 
preună cu ziarele aduce şi-un pachet. Destinatarul, Popa lon şi 
adresa : la Casină. Toată lumea intrigată. „Ce-o îi oare în pa- 
chet ? Şi cum de e trimis pe adresa Casinei? Hm... Da steckt 
etwas.“ | 

Pentru toţi cei de faţă era însă limpede o chestiune: în pa- 
chet trebuie să fie ceva ce nu trebue să vadă preoteasa. Altfel, 
se trimitea pachetul la domiciliul adresatului. Cei mai invenţioşi 
în combinaţii erau chiar colegii lui învăţători: Ivan, Moga şi cei- 
lalţi. Şi cum nu sosise încă părintele, pachetul trecea din mânăn 
mână, făcând fiecare pe ghicitorul în vreme ce-l pipăia şi-l cân- 
tăria în palmă. i 

Dupăce şi-a dat fiecare contribuţia la ghicit, iată că so- 
seşte, cu hainele şifonate ca întotdeauna, şi stăpânul pachetului. 
Şi n'apucă să-și pună pălăria ?n cuiu şi bastonul după uşe, că şin- 
cepură tachinările, aşa cu nepusă masă: 

— Aaaa..., bravo părinţele. Păi d'ăia ne erai ?... Cu mustre 
de catifea, de mătăsuri ?.... 

— Ce mustre? Ce mătăsuri? — părintele, privind nedu- 
merit în jur. 

— Păi uite-aici. (Simţiseră cu toţii din "pipăit că obiectul 
din pachet e moale, nu tare). 

Pe faţa părintelui începu să se "ngâne nedumerirea cu ne- 
liniștea, neştiind să-şi explice originea pachetului. 

— Nu ştiu de ce nu mi se trimite acasă, dacă cineva are 
de trimls ceva?! — irupe apoi enervat. 

— Păi tocmai asta-i semnificativ, părinţele ! Acasă ar putea 
încăpea pe mâna preotesei, şi-atunci... 


— Atunci să vezi obâncitură*) de haină! — îl ia 'm fur- 
culiţă un blăstemat, streşinindu-şi gura cu palma. 
— De haină ca de haină; să nu fie de barbă!.. — altul, 


la urechea vecinului. 

Părintele ar fi vârit bucuros pachetul în buzunar, ca să pună 
capăt tachinărilor. Dar era chip 2 Trebui să-l desfacă. Incepu deci 
a desface învălişurile. Nu s'arăta însă nimic. Hârtie de gazetă 
peste hârtie de gazetă. 

— "Te pomeneşti că nu-i nimic în el. O bătaie de joc din 
partea cuiva, — opinează unul dela o vreme. 

— Ce să nu fie?!... Nu vezi c'a'nceput să se păteze hârtia? 
— altul, 

Şin adevăr, pe nu mai ştiu al câtelea învăliş se iviră pete 
de grăsime. 

Părintele, pierzându-şi răbdarea, nu mai destăcea, acum 
sfârtica hârtia: hârş!... hârş!... 

Toate capetele s'adunară ciotcă de-asupra „tainei“. Chiar 
ale colegilor săi: Ivan, Moga, etc. din a căror atitudine şi din 
felul cum îşi trăgeau cu ochiul, puteai bănui însă că pentru cei 
conținutul pachetului nu e un secret. 

In fine, de sub ultimul învăliş, unsuros de-a-binelea, ce 
credeţi ca ieşit la iveală ? Vrun inel, vr'o pereche de cercei, 
vrun ac scump de cravată, după cum te-ai fi aşteptat dup'atâta 
grijulie împachetare 2... Aş!... O clătită. O mizerabilă de clătită 
sleită. Şi pe ea, un bilet pe care scria, fără nici o iscălitură: 

„Mâncă şi tu, frate loane, ca dintr'al tău, că noi, slavă 
Domnului !... Dumnezeu să-ţi ţie bunul obiceiu al economiilor.“ 

Părintele, înţelegeţi şi dvoastră, n'a prea avut chef de în- 
iulicate, dar nici de a mai rămânea în bătaia săgeţilor celor care 
se spărgeau de râs. Bolborosind, el ştie ce, a pus mâna pe pă- 
lărie şi glonţ în podul şcoalei. Acolo, în cuibul ştiut al bănişo- 
rilor lui, strânşi numai el ştie cum, un alt bilet, pe care scria: 


+) Şifonare, boțire. 

„Ne-am gândit că-i păcat de D-zeu să ajungă aceşti bănişori pe, 
mâna vr'unui derbedeu; de aceea, i-am întrebuințat spre sănă- 
tatea proprietarului lor necunoscut şi spre lauda spiritului său de 
economie. Vivat !“ 

O bună bucată de vreme părintele lon ma mai îndrăsnit să 
dea pe la Casină. Şi, bănuiţi de sigur şi dvoastră, că şi „Wert- 
heimkassa“ şi-a mutat-o din podul şcoalei. | 


In anul următor (1884), plecând dascălul meu la Aiud, ca 
duhovnic al penitenciarului de stat şi catihet al elevilor ortodocşi 
de la liceul din acel oraş, şi de-acolo apoi protopop la Alba-lulia, 
mulţi ani nu l-am mai văzut. Abia dupăce reveni la Sibiu, în ca- 
litate de „asesor consistorial“, va să zică după anul 1897, l-am 
mai reîntâlnit, când în Sălişte — vara în vacanță — când în 
Sibiu. Amintesc, fiind semnificativ, că preotul din Rod lon Moga, 
fostul lui coleg de dăscălie din Sălişte, nu-i spunea când da ochi 
cu el decât „mitropolitul Mărginimii“. A şi tost întotdeauna un 
mare ocrotitor al Mărginenilor. De aceea, nu e de mirare că 
moartea lui a lăsat aci unanime şi în adevăr sincere regrete. 


Despre anii lui petrecuţi în Sibiu, vor scrie cei care au ve- 
cuit cu el acolo. Eu îl întâlniam rar. Din an în an. Şi şi atunci, 
pentru câteva momente doar. 

Cu prilejul unei astfel de întâlniri, ca să mai poată schimba 
o vorbă-două cu mine şi să nu-mi răpească nici mie timpul dela 
treburi, m'a însoţit dealungul străzii Cisnădiei. Mergea tacticos, 
cu pălăria mai mult pe ochi, dar în pupile tot cu argintul viu al 
dascălului de pe vremuri din Sălişte, sfredelind parcă pe fiecare 
trecător şi foarte atent, nu cumva să nu răspundă la vre-un salut. 
După un salut şi resalut, întreb eu, curios: 

— Cine-i domnul care-a trecut ? 

— Nu-l cunoşti ? 

— Nu, 

— E casierul consistorului, Lucuţa, căpitan pensionar. Să-ţi 
spuiu ce-a păţit nu de mult. Se 'nfiinţase la casierie un teolog. 
Avea să achite ceva. 

— Cum te chiamă? — îl întreabă Lucuţa. 

— lerofteiu Viscrean. 

— Cum? 

— Ierofteiu Viscrean ! — răspunde teologul, mai tărişor, în 
credința că Lucuţa aude greu. 

— Da ăsta ce nume-o mai fi? Nu ţi-au găsit altul mai fru- 
mos ? 

Lui lerofteiu îi sări ţandăra. 

— In tot cazul e mult mai frumos, domnule casier, decât 
(și aci lungi mutra parcă a îngânat) Pan-ta-le-on,!) — îi replică, 
promt, teologul. 

— Şi 2... — eu, repede, către părintele asesor. 

— Şi l-a dat afară din birou pe lerofteiu, pe motiv de obrăz- 
nicie, reclamându-l şi direcţiunii seminarului. 

— Şi direcţiunea ? — iarăşi eu. 

— A comunicat cazul corpului profesoral. 

— Şi acesta ?.... 

— Ăsta a râs una bună. Dar de când cu păţania cu lerot- 
teiu, a devenit mai precaut Pantaleon. Şi-a mai strunit băierile 
gurii, — încheie Ivan, parcă satisfăcut. 


Isbucnind răsboiul, care a împrăştiat în largul lumii şi pe 
cei mai apropiaţi unii de alţii, iarăşi nu l-am mai văzut câţi-va 
ani. In 1919 însă, reîntors acasă după calvarul anilor de foc şi 
sânge, cel dintâi om pe care l-am vizitat trecând prin Sibiu a 
fost răposatul ierarh de mai târziu Nicolae Ivan. 


Aveam de îndeplinit o datorie de recunoştinţă faţă de el: 
să-i mulţumesc pentru marele serviciu pe care mi-l făcuse. Anu- 
me, refugiat în Basarabia, ne mai ştiind nimic de ce-i de-acasă, 
nici ei despre mine, tot pândiam prilejul binevenit să le pot da 
de ştire că sunt în viaţă, — fără să-i expun însă primejdiei de-a 
fi bănuiţi că ţin contact cu „trădătorul“ de mine. Şi iată că 'ntr'o 
bună zi din luna Septemvrie 1918, mă 'ntreabă prietenul lon Ma- 
teiu: — „Nu vreai să trimiți vreo veste celor de-acasă ?* 

— „Cum să nu vreau, dar pe ce cale? Că n'aş vrea să-i 
vâr în bucluc.“ — „Scrie ce vreai să le comunici şi dă-mi scri- 
soarea mie. Mâne plec la Tighina, unde ne aşteaptă — că nu 





1) Era numele de botez al! lui Lucuţa (în loc de: Pantelimon). 

mă duc singur — Drul Vasile Paşca, medic locotenent în armata 
austro-ungară. El vine din Tirasopol şi încurând pleacă în con- 
cediu în Ardeal“.!) 

M'am repezit acasă, am scris scrisoarea, cu multă precau-. -: 
țiune în stilizarea ei, ca, chiar dacă ar pune cineva mâna pe ea, -. 
să nu ştie nici de [la cine e, nici cui e adresată. N'am iscălit-o, 
nici adresă pe plic n'am pus, rugându-l, prin amicul Mateiu, pe. 
Drul Pașca, s'o dea asesorului Ivan din Sibiu şi să-i 'spună ver- 
bal că e de la mine, pentru fratele meu. 

Vă puteţi închipui ce mare mi-a fost bucuria când, în 1919, 
căutând pe asesorul Ivan, care m'a îmbrăţişat cu lacrimi în ochi, 
mi-a spus că a primit scrisoarea şi, ca să evite orice primejdie, 

a trimis vorbă fratelui meu să vină la el la Sibiu, unde, retrași 
într'o cameră dosnică, au cetit împreună scrisoarea, pe care apoi 
au dat-o pradă focului. 

La această întâlnire mi-am dat mai bine seama cât ţinea 
acest suflet de om la mine. 


Urmează iarăşi câţiva ani, în care cărările vieţii nu ni s'au. 
întâlnit. Abia în 1932 l-am mai revăzut odată, pentru ultima oară, 
în Cluj, la reşedinţa sa, unde, deşi era suferind, m'a învitat să 
stau la el. Văzându-l însă bolnav, m'am scuzat pentru atunci, 
promiţându-i că mă voiu folosi de învitare şi de binevoitoarea-i 
ospitalitate în altă ocaziune. Care, însă, ne mai având drumuri la 
Cluj, n'a mai urmat. 

De comunicat însă, am comunicat unul cu altul, dar în scris, 
și înainte şi după ultima întâlnire. 

Păstrez cu evlavie şi acum mai ales epistola pe care mi-a 
scris-o după apariția schiţei „Babu Mitiu“, publicată în nr. 1 din 
anul 1930 al „Țării Bârsei“. 

O dau acl, fiindcă e bine să ia cunoştinţă de conţinutul cei 
Şi alţii. 

„Am cetit şi răscetit pe Babu Mitiu de Crăciun — şi te 
felicit, pentru modul cum înţelegi să combaţi aşezarea străinilor 


în orăşelul tău natal, — şi în grădina cea mai aleasă a neamului 
nostru. — Mă îngrozesc, când văd pe cei de azi pitici şi mititei, 


1) Dr-ul V, Pașca azi e directorul spitalului de stat din Huedin, 
jud. Cluj. 

dar cu cilindre la zile mari pe cap — în loc de a-şi pune ce- 
nuşe. Ce era odată în Săliştea noastră? 

La adunarea de constituire a „Cassei de păstrare“ 85 ţerani 
chipeşi şi îmbrăcaţi bine, au subscris capitalul iniţial în o zi, — 
au plătit tot în o zi — şi noi cei câţiva domnişori de pe atunci, 
10—15, abia am putut face rost de câte o parte fundamentală.*) 
Unde sunt cei 85 fruniaşi 2! Fi în pământ — următorii lor cu 
băţul pribegiei prin alte ţări şi săraci lipiţi pământului. 

Aceiaşi manifestaţie la inaugurarea Casinei — peste 80 ţe- 
rani membri, — tot asemenea Ia înfiinţarea Reuniunei de pom- 
pieri — toată tinerimea în costum de pompieri — cu ciocane le- 
gate cu curele noi de lac la brâu — erau ca o armată discipli- 
nată şi bogat adiustată. — Următorii — în adevăr ţi se umezesc 
ochii de jale şi durere, Cassa de păstrare nimicită, societăţile trag 
de moarte, iar membrii Reuniunei de cântări şi mai ales mem- 
brele : palide, fără pic de viaţă — ca şi cum ar fi alimentate ca 
pe tâmp de foamete. — Au fost la Cluj — la sărbătorile Ligei 
Culturale; au fost la reşedinţa noastră, le-am dat şi eu un mic 
ajutoriu de drum 5000 lei, dar am rămas uluit de starea trupească 
debilitată în care i-am văzut. 

Regenerarea trebue începută la faţa locului — şi articolul 
din Țara Bârsei scos în 1000 exemplare şi trimis în toată casa. 

Spesele tiparului le plătește îndureratul 

28 Dec. 1929. 

Episcop Nicolae Ivan 


al Clujului 


Sunt rânduri care mă măgulesc, dar care sunt şi o caldă 
mărturisire de marea lui dragoste pentru comuna a! cărui învă- 
țător a fost şi pe care n'o putea uita, cu toate nouăle legături 
şi cu toate multiplele preocupări şi îndatoriri pe care i le impunea 
la Cluj înalta sa funcţiune. 

Era o dragoste dezinteresată, căreia i-a rămas credincios 
până la moarte şi care onora atât de mult pe cei învăluiţi în ea, 
între care se socotia şi fostul și recunoscătorul său elev 


S. 'TYamba 





*) O acțiune, 

Pagina de umor și satiră 
Doi indivizi, în şoaptă, 
lângă o femeie moartă 


— Poţi să spui lu ce vei vrea, 
Nu e chip să fie ea! 

Doar am cunoscut-o vie 

Pe Adel din Orăştie, — 
Spunea Marcel Pintilie. 

Era c'o palmă mai naltă 

— Tocurile mult de saltă. 
— Era blondă, nu şaten. 

— Operă de oxigen. 

— Faţă, buze, roșii - fragă. 
— Ale şpiteriei, dragă. 

— N avea pe obraz pistrui, 
— Cu cozmetica fe pui? 

— Nici în fălci adâncituri, 
— Adausul unei danturi. 
Cunoștinta ta, Marcel, 
Lămuria Nasta Georgel, 

Era masca lui Adel 

Căci Adel din Orăștie 
Asta-i, de pe năsălie... 

— Cum ? Îngerii ce-i adorăm 
În lumea asta pământească 
Aștia-s ?.... Bască... mască...» 
— Și damască.... 


Epigramă 
Unui poet cu „poză“ In volum. 


Mă întrebi de-s versuri proaste 
În al matale volum ; 
Nu merită relevate 
În revistă nicidecum ? 
Răspund : 
Cheltuit în adrmirarea 
Poeziei strânsă'n poză, 
Ce te miri că nu mai este 
Interes și pentru proză !? 
A. Hurlup 

Dări de seamă 
Cărţi şi broșuri: 


Istoria literaturii românești contemporane, 
vol. II. de N. lorga. 


Literatura mai nouă prezintă pentru d-l lorga însemnătatea 
„Căutării fondului“, a conturării unui ideal, care, „trecând prin uma- 
nitarismul socialist, va da expresie conștientă sufletului național, 
rămânând apoi în luptă cu un modernism capricios“. 

Deaceea d-sa va face să treacă pe primul plan lupta ideo- 
logică, arătând astfel mai limpede, prin grupările diferitelor reviste, 
desvoltarea literaturii. Directivele deosebite le va explica prin per- 
sonalitatea conducătorilor şi prin înlănţuirea curentelor de idei, 
mergând adesea până la stările de fapt care le condiţionează, 
iar paralel, pentru fiecare curent sau perioadă, va înfățișa apoi şi 
apariția sau evoluţia scriitorilor, păstrând astfel în expunere ceva 
din dinamismul vieţii literare. 

D-sa caracterizează mai întâiu revistele conduse de Gherea, 
Macedonski şi Haşdeu şi urmărește apoi intensificarea sentimen- 
tului naţional, în forma energiei ardeleneşti, într'o altă serie de 
reviste, ca şi în scrierile istorice, care pregătesc marea mișcare 
literară a „Sămănătorului“, având ca ideal „realizările integrale și 
originale ale neamului întreg“ şi folosind, „în formele cele mai 
înalte ale culturii vremii“, expresivitatea națională a clasei țără- 
nești. Și, dacă direcţia țărănistă fusese dată şi de G. Coșbuc, d-l 
lorga revendică pentru d-sa „trezirea spiritului viu al trecutului 
şi subordonarea politicei față de cultura naţională“. 

Lărgirea şi conturarea spiritului național le urmăreşte apoi în 
marea comemorare a lui Ştefan cel Mare, cu o largă participarea 
scriitorilor, în serbările jubilare ale „Asociaţiei“ dela Sibiu sau ale 
lui Carol [., în opera „Neamul Românesc în Ardeal și Ungaria“, 
în „Lupta pentru limba românească“, în schimbarea în sens na- 
țional a preocupărilor femeilor române din societatea înaltă, ca şi 
în revistele şi scrierile din Regat sau dela Buda-Pesta, din Mara- 
mureş, Basarabia, Bucovina şi din Macedonia. 

Infățişează apoi revistele de opoziție ale d-lor Arghezi, M. 
G, Holban, O. Densuşianu, ale lui Chendi şi ale d-lor [. Găvă- 
nescu și V. Moldovanu, ca să se oprească mai mult asupra re- 
vistei poporaniste „Viaţa Românească“, pe care o apreciază pentru 
recenzii, pentru ştirile dela Românii neliberi și pentru „verva im- 
presionantă“ a lui G. Ibrăileanu. 

Menţionează apoi alte câteva reviste, ca şi trecerea „Sămă- 
nătorului“ și a „Convorbirilor Literare“ sub alte direcţii, 


Literatura din acest timp o vede d-l Iorga supusă unei in- 
influenţe franceze mai intense, datorită mai ales unui nou contact 

Contra modernismului arată lupta, fără consecvență, a „Vieţii 
Românești“ şi pe cea hotărită din „Neamul Românesc Literar“, 
dar nu constată că s'ar realiza o unitate de direcţie, căci unele 
reviste înclină spre simbolism, altele sunt fără orientare sau numai 
ostile războiului, sau dau doctrină şi istorie, ori urmează linia 
„sămănătoristă“, ca „Drum Drept“, care va fi condusă de d-l 
lorga. 

Infiuenţa războiului asupra literaturii o socotește bună, dar 
trecătoare şi o explică prin agitarea „idealului național“ şi prin 
cunoaşterea, în tranşee, a suierinței, care a urmat. 

Aminteşte rolul cel mare al celor două ziare care apăreau 
atunci la laşi, mutarea unor reviste acolo, reapariţia, cu vechea 
direcţie, a celor locale, şi apoi trece la înfăţişarea revistelor din 
București, din Ardeal, Bucovina şi Basarabia, “arătând că la „Sbu- 
rătorul“ se vede ambiția revizuirilor, dar şi nota „Sămănătorului“, 
Apreciază rolul „Gândirii“, de a concentra multe talente, relevează, 
la reapariţia „Flacării“, pătrunderea criticei şi, în multe altele, 
energia oltenească, manifestată ca sfidare inovatoare, ca luptă contra 
tendințelor dela „Gândirea“, ori ca bogăţie neobişnuită a cronicei. 

Faţă de „fierberea“ atâtor direcţii, arată îndrumările venite 
dela dd. Iorga şi D. Tomescu, dela Al. Vlahuţă în versuri, dela 
A. Metroniu şi Macedonski însuş, dela dd. |. Petrovici, N. Crai- 
nic, Eugen Pohonţiu şi Const. 1. Emilian în „Anarhismul poetic“. 

Dar modernismul pare să fi biruit şi explicația acestei „de- 
vieri“ o găsește d-l Iorga în preponderența Bucureştilor, cu streini 
neasimilabili şi întrun fel de „conspirație a presei, a politicei şi 
snobismului“., D-sa observă însă și „semnele de îndreptare“ — în 
protestele care vin chiar din rândurile acestor scriitori, ca şi în 
„urmarea în adânc, de atâția alții, a liniei drepte“. 

Prezintarea şi aparte a scriitorilor, foarte numeroși, o face 
d-l loga în strălucite caracterizări, evitând repețirile prin schim- 
barea punctului de vedere, prin varietatea stilului și marea bogăţie 
a limbii întrebuințate. 

La marii scriitori surprinde timpul scăderii avântului iniţial, 
ca la Coşbuc şi alţii, sau arată impresionanta lui menţinere, ca la 
Slavici şi Duiliu Zamfirescu, ori canalizarea în alte domenii, ca la 
d-l Goga. La alții pune în relief discordanța dintre puterea de 
construcție şi sărăcia formei, ca la d-l Rebreanu, ori marea €vo- 
luție a talentului, ca la d-l Sadoveanu, cu largi concesii făcute 

curentelor la modă. Pe prozatori îi preţueşte, cu dreptate, nu 
numai după analiza sufletească, ci şi după realitatea mediului redat, 

ca pe d-l |. Agârbiceanu, după „materialul totdeauna nou“, ca pe 

- d-l Cezar Petrescu, ca şi după sensul moral, „luminând din năuntru“, | 
ca pe d-l Al. Lascarov-Moldovanu, pentru a constata o turburare 

de echilibru în talentul prozatorilor modernişti. 

cu Parisul. 

Poeți de mare puritate şi avânt al cugetării, ca G. Vâlsan, 
sunt impuşi din nou acelora care ar vrea să-i ignoreze pentrucă 
nu încap în formula curentă. 

D-l lorga recunoaşte subiectele variate și tehnica superioară 
a noilor poeţi, dar condamnă „lipsa de coherenţă și de sinceri- 
tate“. Astfel, atâţia din poeţii noi sunt puși în evidență cu mare 
interes pentru tot ce este simţire adevărată şi artă în realizare, ose- . 
bind cu grije amestecul în care se complac, ca la dd. Blaga, |. 
Barbu, Marcel Romanescu ori Radu Gyr. 

Adesea o poezie sau două sunt de ajuns pentru o recu-, 
noaștere entuziastă, ca a lui V. Vrânceanu sau a poetului evreu 
Dominic. 

Aceeaşi pătrundere şi obiectivitate o arată d-sa şi în pre- 
zentarea ideologilor, militanţi pentru impunerea curentelor a căror 
îndreptățire nu o recunoaște. Dar aceasta nu însemnează că ceva 
din sgomotul factice, creat în jurul unor scriitori în vremea noa- 
stră, a putut pătrunde în această operă de restabilire a bunului gust. 

Lucrarea d-lui Iorga, cu colorata şi adânca judecare a celor — 
mai alese şi mai recente manifestări ale sufletului românesc, asu- 
pra căruia personalitatea d- sale a avut, întrun fel sau altul, o așa 
de largă înrâurire, este o operă de limpezire, care impune. 

O citeşti cu un viu interes și pentrucă simți în ea gene- 
roasa vibrare prin care autorul a pătruns mentalități, tehnică și. 
atitudini foarte felurite, dar şi pentrucă observi hotărîrea delimitării 
a ceea ce este permanent și organic — de ceea ce este capriciu 
sau întâmplare. lar siguranţa criteriilor nu-ţi pare că isvorăşte la 
d-sa din principii abstracte, capabile și ele de o surprinzătoare 
flexibilitate, când nu rămân într'o rigiditate străină de materialul 
pe care pretind a-l domina, ci din aceeaşi intuiție, rezumatoare a 
unei imense experiențe sufleteşti. 

Aşa îţi explici, adăogând şi însuşirile de formă, de ce, citind 
această operă, trăeşti din nou viața noastră literară și de ce orien- 
tările în scrierile acestea ţi le apropii ca bunuri sufletești statornice, 


At. C. Bălăcescu 

„icoane de Lumină“, versuri de Petru Stati. Ed. Revistei 
„Cuget Moldovenesc“ de sub conducerea d-lui M. 1. Văluţă. 

Moldova de dincolo de Prut — frumoasa şi atât de încer- 
cata Basarabie — ne dăruește un volum de poezii, modest sub- 
liniate „versuri“, în titiul aşa de sugestiv şi aşa de adequat cu- 
prinsului: „Icoane de Lumină“ : este volumul poetului basarabean, 
Petru Stati, profesor în Bălți. 

Un volum de poezii întotdeauna este un praznic sufletesc 
din partea celui care îl trimite în lume: o comoară de gândiri şi 
de simțăminte, călite la căldura inimii, adunate nestimată cu ne- 
stimată dealungul vremii în tainițele sufletului. Acesta este volu- 
mul lui Petru Stati. 

Poetul îşi dă seama de aspru! destin al versurilor, strânse 
în volum: cum au ieşit din mâna poetului, aşa rămân; cu ceeace 
cuprind în ele şi în vestmântul, în care sunt turnate, aşa îşi vor 
împlini rostul lor pe lume. Ne-o spune el în „Primul Imn“: 

Nelămuritul cânt al vieţii mele 
Desvăluit în stihuri pentru oameni 
Te las de-acum fiorul să ţi-l sameni 
In sborul tău spre veşnicele stele. 

Volumul cuprinde trei părți: „Strofe pentru cântecele mele“; 
„Mărturisiri“ şi „Gânduri și Privelişti“ : o împărțire care core- 
spunde de minune temelor tratate de poet. In „cântecele mele“ 
sunt dăruiri ale unei tinereţi înmiresmate, cu avânturile ei spre 
mai înalt, cu visurile ei, cu rătăcirile ei: o privire îndărăt la cei 
cincisprezece ani de încercări poetice, când tânărul licean, întrun 
catastih cu scoarțe groase, ca V. Hugo altădată, îşi punea la 
probă talentul. Apoi 

In fiecare an 
Adun câte-un mănunchiu de cânturi roi 
FIA țes sclipiri 
in umbre moi 
Din raze 'ntârziate ce pogoară 
In adâncimi de codru, ca o scară, (Transfigurări). 

Partea centrală a volumului, care însumează şi cel mai 
mare număr de poezii, o formează Mărturisiri“, în care dragostea 
poetului, — o dragoste plină de frăgezime, cu zâmbete şi cu su- 
râsuri, cu despărţiri duioase şi cu întoarceri grăbite, cu tristeţi 
învăluitoare şi cu resemnări sublime — este cântată pas cu pas. 
Ceva din dragostea lui Eminescu, cu aşteptările şi revederile pline 
de bucurie, retrăește în dragostea lui Petru Stati; până şi ideali- 
zarea chipului de femeie: 


A mea e candida înfiorare 

Și tot isvodul luminos, din care 
Şi-a făurit sublima ei găteală. 

Si dacă uneori n'am fost în stare 
Să-i împletesc cunună de beteală, 
Am plâns atunci făptura-i ireală. 


(Epilog sentimental) 

Dar partea esenţială a volumului o formează poeziile, în care 
se cristalizează gândirea poetului, reflexiunile lui asupra naturei şi 
asupra vieții — una permanentă în schimbătoarele ei aparenţe, 
cealaltă trecătoare — ca de ex. „Nocturnă“, „Sbucium“. „Melan- 
colie“, „Scrisoare“, „Indemn.“ Pline de farmec sunt poeziile, în 
care străbat frumuseţile naturei şi reflexe ale pământului basara- 
bean, ca în „Introenire“. 

Redăm câteva versuri din „Melancolie“ : 


Intrezărind în lucruri trecătoare 
Câte-o frântură din eternul absolut 
Din mii de lumi eu să adun am vrut 
Doar chintezența lor nepieritoare. 

Și când s'au stins fugarele scântei 
Pe lume mi-a rămas în urma lor 
Un suflet trist şi obosit de sbor. 


Ar trebui citate mai bine de jumătate din poeziile volumului, 
atât sunt de frumoase în vestmântul înflorit de imagini şi în fac- 
tura impecabilă a versurilor. 

„Fără exagerare, prin pana d-lui Petru Stati, Basarabia ne-a 
dăruit un frumos volum de poezii. 


EA 


„Eterna Lumină“ poem de Sextil Vodă. 

Pe tânărul scriitor Sextil Vodă l-am cunoscut dintro scri- 
Soare, pe care mi-a adresat-o, anul trecut, prin Febr. sau Martie 
în urma publicării numărului festiv al revistei „Braşovul Literar“. 

Mă ruga să-i public două sau trei poezii, trimise pentru 
„Brașovul Literar“. I-am răspuns că revista, întemeiată de Cin- 
cinat Pavelescu, îşi închină steagul în urma morţii fundatorului ei 
și fiindcă una dintre ele mi s'a părut deosebit de bună, am pre- 
dat scrisoarea, împreună cu poeziile d-tui Prof. Axente Banciu, 
Care a şi publicat poezia remarcată de mine. 

Acum în urmă, Sextil Vodă a publicat un poem de aproape 
600 versuri alexandrine : „Eterna Lumină“, prefațat de un prieten. 
Este o broșură modestă, de o remarcabilă eleganță, care te în- 
deamnă la citit. Şi în adevăr am citit-o cu multă atenţie, obligat 
Oarecum la un plus de conștiinciozitate de elogiile prefaței. Am 
tecitit chiar unele pasagii mai obscure. Nam găsit realizarea, ci 
numai intenția poetului de a scrie un mare poem simbolic. In- 
tenția este în adevăr frumoasă, dar de la intenție până la reali- 
zarea în artă, este o depărtare tot aşa de mare ca de la neființă 
la ființă. Copilul acela de împărat, curtea prezintată ca un fel de 

personalitate colectivă, balaurul, coloana de lumină — împletire 
neconsistentă de vis şi de realitate — nu pot forma un tot în- 
chegat și unitar. Poemul acesta este totuşi o încercare prețioasă, 
care îl va conduce pe poet la realizări adevărate. Versurile, cele 
mai multe, sunt de o claritate şi de o sonoritate remarcabile. Se 
vede îndemânarea de poet. Din nefericire nu tot aşa stau lucrurile 
cu ortografia. Asupra acestui neajuns aș atrage stăruitor atenţia 
scriitorului, fiindcă greşelile de ortografie sunt jenant de nume- 
roase: întârzi şi revi (în loc de întârzii şi revii); mai (în loc de 
m'ai); că-ci (în loc de căci); şti (în loc de ştii). Apoi, unele ob- 
scurități, ca de ex.: „Se ironise *'n dânsa încrederea deplină“; 
ironise sau irosise? Nu se înţelege ce-a viut să zică poetul. De 
altfel poemul se citeşte ușor şi versurile au sonorități plăcute. 


E” 


M. Dr. Dan: „Epigrame“. 


O speță literară, despre care filosoful german Contele de 
Kaiserling, în trecere prin țara noastră, în anii precedenţi, spunea 
că este aproape epuizată în literaturile occidentale, — epigrama — 
în literatura noastră post-belică prezintă o remarcabilă înflorire, 
Spiritul românesc însuşi, scăpărător de inteligenţă, plin de vervă 
şi fin, se potrivește de minune acestui pen literar. De aceea epi- 
grama este aşa de frequentă în literatura noastră; o întâlnim în 
reviste, o _găsim strânsă în volum, o sorbim la agape, o savurăm 
întrun crâmpei de conversaţie pe stradă. Fără îndoială, maestrul 
Cincinat i-a deschis o largă pârtie. 

Un emul al lui Cincinat şi în același timp lei personal 
al decedatului poet este epigramistul M. Ar. Dan din Timișoara. 
Volumul frumos tipărit, îmi stă dinainte. L-am cetit cu deamă- 
nuntul: multe dintre epigrame, delicioase; altele, şi ca obiect și ca 
formă mai puţin isbutite. In general, sunt sublinieri, timbrate de 
ironie sau piine de umor, ale unui punct vulnerabil, ale unui 
capticiu, ale unei slăbiciuni. Redau câteva exemple dintre cele mai 
isbutite. 


Maestrului Cincinat Pavelescu, 
(Poetul îi trimisese d-lui M. 
Ar. Dan în locul colecției întregi 
a Braşovului Literar, plătită de 
mai înainte, doar 3—4 numere) 


Primit, spre marea mea mirare, 
Patru „Braşoave Literare“ 

Iţi mulțumesc, de! cum să spun, 
Că mi-ai trimis... puțin şi bun! 

Epitaf lui Al. Calotescu- Neicu, 


Al. C. Neicu aici zace, 
Trecătorule, dă-i pace, 
Căci pe dată ce învie 
lar începe ca să scrie! 


Unui magistrat, 
care a conferențiat despre avori.. 


Ai comis marea greșală 
Să vorbeșii despre avort 
Căci am observat în sală 
Tot auditorul.... mort! 


Unor parveniți cari şi-au construit la Belu un mausoleu 
costisitor: 
Când vam văzut mai ieri la Belu 
Cavoul — marmura grecească — 
Mi-am zis pe gânduri, cum mi-e felul: 
Mă, ăștia știu cum să trăiască! 
In general, în acest volum se remarcă turnura de spirit şi 
factura îngrijită a lui Cincinat. 


* 


„Portrete Lirice“ de Jon Pillat. Editura „Cugetarea“. 

Poetul de o inspiraţie așa de variată, dela simbolismul pri- 
melor volume, înflorite de visuri, până la clasicismul poeziei ţi- 
nuturilor natale, ale Argeșului său drag, şi până la volumul deo 
factură așa de modernistă al „Poemelor întrun vers“, şi-a strâns 
întrun volum de aproape 300 pag. articolele sale critice, publicate 
în ultimii cinci ani, asupra câtorva dintre cele mai reprezentative 
figuri ale literaturei mondiale. Este frumosul voium „Portrete 
Lirice“, 

Partea cea mai importantă a acestor studii o formează lirica 
modernă. După o incursiune largă în domeniul poeziei franceze 
contemporane, pe care o cunoaşte deosebit de bine, d-l lon Pillat 
se opreşte cu admirație la cei doi puli ai liricei de astăzi: 
Paul Valery și Rainer Maria Rilke, unul reprezentant al clasicis- 
muiui mediteraneian, altul, chintezenţiind frumusețea romantismului 
nordic. Un loc larg, în acest volum, îl ocupă lirica americană, 
mai puţin cunoscută nouă, Românilor, și poezia irlandeză. Impre- 
jurarea reactualizării lui V. Hugo, a lui Goethe şi a lui Cervantes 
i-a dat prilej poetului să le consacre minunate priviri îndărăt spre 
Opera lor nepieritoare. 

„Portrete Lirice“ este un volum frumos, admirabil scris şi 
de o exuberantă bogăţie de date şi de informaţiuni literare. 


P. |. Teodorescu 

Nicolae Berdiaefi: Omul și mașina, traducere de losif E. 
Naghiu (32 pg.) Cluj 1936. 

Traducerea d-lui |. E. Naghiu e binevenită. Nu numai pen- 
trucă pune, prin aceasta, la îndemâna cititorilor români. încă una 
din operele cunoscutului filosof creştin N, Berdiaeff, dar mai ales 
pentrucă problema pe care o tratează broşura e de cea ma mare 
actualitate. Intr'adevăr, nimeni nu poate rămânea indiferent, în 
secolul maşinilor, faţă de influința pe care progresul mașinismului 
o are din ce în ce mai vădit asupra tuturor manifestărilor omenești, . 
terminând cu împrumutarea chiar a unei concepții filosofice şi a 
unei atitudini morale în viaţă. 

Ca şi în celelalte opere ale sale, filosoful rus încearcă o îm- 
păcare, de data aceasta între technică şi între aspiraţiile spirituale 
ale omului. Technica are un sens religios prin aceea că pretinde 
o spiritualitate intensă. De am lăsa-o să se desvolte în mod ex- 
clusiv, am ajunge la „neexistența în perfecțiunea technică“. Tech- 
nica trebue supusă spiritului, care la rândul lui are ca punct de 
sprijin pe Dumnezeu. 

Cele câteva scăpări ale traducerii ne place a crede că sunt 
scăpări de condei. 

Ax. C. 


* 


Toma Cocişiu: M/etodul activ şi creator în educație. Blaj 
1936 (48 pg.) 

Mărturisim că nu înțelegem bine rostul broșurii. Dare de. 
seamă ?... Dar nu se expune nici activitatea, nici programul de 
lucru, necum rezultatele efective la care s'a ajuns până acum. Nu 
ştim nici ce clase functionează, câți elevi sunt, amănunte despre 
lecţii etc, Program? Dar nu e program. Broşura cuprinde doar 
principiile cari stau la baza acestei încercări de la Blaj şi unele 
citate din pedagogii mari. lar 18 pagini din cele 48 sunt procese 
verbale de inspecții, rapoarte şi extrase din publicistică despre 
școala de sub conducerea d-lui Cocişiu. Cât de bună propagandă 
ar fi făcut pentru şcoala şi metoda aplicată în Blaj directorul ei, 
dacă în locul mănunchiului de aprobări ar fi publicat din lucrările 
şi planşele, desigur interesante, lucrate de elevi. 

Reţinem totuși, cu menţiune laudabilă, că această încercare 
pare a fi un pas înainte înspre Şcoala muncii constructive, atât de 
necesară neamului nostru. 

Ax, C. 


fe 

Gh. Tulbure: Sate şi dascăli — Zalău 1936 (148 pag.) 
Revista „Şcoala noastră“ din Zalău publică un mănunchi de ar- 
ticole ale cunoscutului om de şcoaiă şi scriitor ardelean Gh. Tul- 
bure, cu ocazia împlinirii a 30 ani de activitate. Sunt alese arti- 

colele cele mai caracteristice şi cele cari nu şi-au pierdut actuali- 
tatea. Autorul lor în calitate de inspector şcolar, a văzut multe 
sate, mulți învăţători și a cunoscut mai ales şcoala, cu aspectele 
şi rănile ei, cu curentele de idei care au direcţionat-o în trecut şi 
cu cele care o domină azi, cu sbuciumul continuu al corpului 
dăscălesc de după războiu spre crearea condiţiilor care să asigure 
progresul, nu regresul şcoalei. 

Ceeace e mai puțin obicinuit şi ceeace ne bucură este faptul 
că funcția de inspector general nu împiedecă pe d-l Gh. Tulbure 
să vadă trista realitate din sate, din şcoală, şi să semnaleze cau- 
zele ei. Recunoaşte că structura şcoalei de azi nu corespunde 
structurii sociale şi naționale a statului românesc, că blestemul 
satului românesc au fost străinii şi înstrăinații care i-au cârmuit 
soarta şi că ne trebuie o altă şcoală, bazată pe realitățile țărănești. 
Păreri pe care le subscrie fiecare Român conştient. 

Datorită calităților autorului: ager și obiectiv spirit de ob- 
servaţie, o aleasă cultură literară, dublată de un condeiu care a 
dat și până acum pagini remarcabile (vezi d. p, numai portretul 
„Omul politic“ publicat în nr. 3 din 1935 al rev. Familia), o bo- 
gată experienţă în acest domeniu în urma funcţiei pe care o în- 
deplineşte de mulți ani, cartea sa, se va ceti, nu ne îndoim, nu 
numai cu plăcere, ci şi cu real folos de luminătorii odraslelor 
neamului nostru. 

Regretăm că spaţiul nu ne îngădue plăcerea de a da şi noi 
câteva pagini din volumul care-ţi „cucerește atenţia şi-ţi trezeşte 
interesul de la primele sale file. 

* 


C. Găliner: Participarea emisarilor Mihail Popescu şi Salis 
la revoluția lui Horia. Cluj. 1935. Pg. 14. — Contrar părerii lui 
Nic. Densuşianu, care susținea că enigmaticul căpitan din munții 
Abrudului, din vremea rev. lui Horia, era o persoană cu totul 
distinctă de vagabondul Ignaz Herzog sau Salis de Salfeld şi că 
svonul că Mih. Popescu (pe numele rusificat Poperski), fost loco- 
tenent rusesc, s'ar fi găsit între cei răsculați, era o simplă ficţiune, 
— d. Gâllner, pe baza documentelor din arhivele din Viena, caută, 
cum se exprimă însuși, să dovedească „existența lui Popescu şi a 
lui Salis şi prezenţa lor între Românii răsculați, încercând în sfârșit 
să identifice pe acel necunoscut din Munţii Apuseni şi să releve 
legăturile lui Popescu cu Alex. Const. Mavrocordat şi cele ale lui 
Salis cu cercurile politice din St. Petersburg“. Ni se dau infor- 
maţii nouă privitor la aceşti doi emisari ruseşti, primul (Popescu) 
născut în Brăneşti, al doilea în Transilvania, ambii caracterizați 
în rapoartele vremii ca „foarte primejdioşi“. Pe amândoi îi atestă 
alături de Horia, conducători ai țăranilor răsculați, un raport din 
16 Nov. al generalului Koppenzoller. Scopul lor era însă de a de- 

termina pe țăranii răzvrătiți să emigreze în Rusia. Salis propusese 
chiar ambasadorului rus din Viena, contelui Galitzin, 300.000 emi- 
granţi din Transilvania şi Ungaria. Autorităţile fiind însă informate 
de planul lor, ei nu și l-au putut realiza. „Participarea lui Popescu 
— spune d. Găliner — care era omul de încredere al Al. Const, 
Mavrocordat, la revoluția lui Horia, precum şi prezenţa lui Salis, 
ca exponent al cercurilor politice ruseşti, între Românii . răsculați, 
evidențiază orientarea firească a acestei mișcări spre răsăritul Car- 
paţilor“. lar însărcinarea lor „de a determina pe cetățenii austriaci 
să emigreze, dă mișcării revoluționare a iui Horia un nou aspect, 
oferindu-ne posibilitatea să încadrăm această mişcare ţărănească 
în istoria impopulaţiunilor europene din sec. al XVIII-lea“. 


EX 


lon Clopoţel: Organizarea culturală regională. Sensibili- 
tatea morală față de „Astra“ transilvăneană. Bucureşti 1936. Pp. 
40. Format 17X12, Lei 30. 


Paginile d-lui Clopoţel sunt întotdeauna inteligent scrise. 
De aceea, chiar când se îutâmplă să îii de altă părere şi să 
nu-l aprobi, le citeşti cu plăcere. Şi cu folos. li aprobi însă în- 
totdeauna când discută probleme de ordin cultural. E și greu să 
nu-l aprobi, de vreme ce conciuziile d-sale se desprind prea 
logic din prem se a căror veracitate se poate controla, fiind sub 
ochii noştri, expresii ale realităţii. — Că soluţiile pe care le 
propune “pentru indrepiarea răului (spirit și practic, d-l Clopoţel 
nu se mulţumeşte niciodată numai cu constatarea răului, el dă 
Și rețeta de îndreptare) pot ii amplificate sau susceptibile ici- 
colo de ușoare modificări, nu importă. Esenţialu! e că dă şi so- 
iuţii şi nu soluții scuturate din mânecă, ci întemeiate pe atenta 
observațiune a ienomeniiliii și a unei mature meditări asupra 
lui. — lată de ce în 1933 am subiiniat cu satisfacție şi am 
atras atenţia asupra „Programului de culturalizare a satelor” 
lansat de d-l Clopoţel şi iată de ce subliniem și recomandăm 
să fie supus unei serioase examinări și panul de organizare cul- 
turală regională pe care-l dă acumla iveaiă. Sunt în broșura d-lui 
Clopoţei subliniate metehne a căror dăinuire ar constitui un 
neiertat păcat față de neam și stat. Pulverizarea forțelor de ac- 
țiune în prea multe societăți culturale, puse adeseori una 'n 
coastele celeilalte pentru satisfacția unor ambiţii care în loc să 
servească deservesc interesul general, — trebuie să înceteze. 
Eforturile trebuie coordonate şi strânse sub acelaşi acoperiș, sub 
acoperişul „Astrei“ — în Ardeal nici nu se poate imagina pri- 
matul altei societăți — dar al unei Astre care să activeze prin 
alte metode și cu alt seceriș decât cel pe care-l dau propa- 

gandişti de ocazie, cuvântătorii diletanți de azi“*), cu un plan 
de organizare și de muncă — deocamdată pentru câţiva ani — 
d-l Clopoţel îl și schițează — și care fixat odată, să servească 
de model tuturora, în oricare regiune a ţării. 


* 


Din mănunchiul figurilor bihorene pe care vrednicul și 
neobositul director al lic. „E. Gojdu“ din Oradea, d-l Teodor 
Neş, și-a luat sarcina să le reînsuflețească, au apărut până acum, 
în broşuri separate de câte 16 pag. format 241/2X17, două : Lu- 
creția Suciu și Alexandru Roman. — In prima, se schițează viața 
— o viață chinuită, plină de desamăgiri, pricinuite de o mamă 
aventurioasă (Maria Bosco, de la care a moştenit însă talentul 
poetic, fiind şi ea poetă, și încă inaugurătoarea seriei poetelor 
de dincoace de Carpaţi), de un logodnic iubit dar infidel, de o 
căsnicie pripită și nefericită cu străinul Dr. Rudow şi de o boală 
de piept neiertătoare — apoi se arată fazele prin care a trecut 
iubirea acestui sensibil suflet femenin, care a fost Lucreția Suciu, 
caracterizându-i-se poezia ce se resimte de ecouri eminesciane şi 
de înrâuriri de proveniență germană (Lenau, Uhland, Heine). — In 
afară de volumașul de poezii, apărut în 1889, i se mai des- 
groapă narațiunea, cu fond real după cum a putut-o verifica d-l 
Neș, „Logodnica contelui Stuart“, în care e vorba de iubirea 
unui descedent al familiei regale Stuart din Scoţia, ajuns ofiţer 
în armata austriacă, pentru fiica preotului româu Gale din Valea 
Mare, Elisabeta, cu care se și logodește, dar care moare înzinte 
de a se fi putut cununa. 





„*) Despre ce se poate obținea prin o pricepută punere la contribuţie 
a noilor metode, stă dovadă comuna Sâmbăteni cu realizările tânărului In- 
stitut social Banat-Crişana, secția Arad, condusă de drii Cornel Radu şi 
Oct. Lupaș. 130 de consultaţii săptămânale [cu întocmire de fişe) din partea 
a 12 medici. Introducerea de maşini agricole şi selectoare, maşini de semă- 
nat, din partea agronomilor care s'au amestecat în lucrările de ogor. Or- 
ganizarea unui cămin cultural. Combaterea analfabetismului. Cu ajutorul să- 
tenilor: săparea mai multor șanțuri, a mai multor fântâni sistematice. Con- 
Struirea a 500 closete. Amenajarea unui dispensar medical. Inființarea unei 
săli de cetire într'o casă nouă. Clădirea unei șuri pt. depozitarea nutreţului 
ȘI așezarea unui pod-basculă. Unde mai pui apoi legătura — alta decât cea 
înseilată de interese electorale — care se cimentează, pe urma unei astiel 
de înfrăţiri în muncă, între cărturari şi țărani, readucând între aceste două 
pături sociale vechea încredere reciprocă, atât de necesară trăiniciei unui stat 
ȘI realizărilor mari istorice. 
Ă Locul celor care descalecă azi la sate numai cu conferințe — care 
intră pe-o ureche şi ies pe alta — sau cu câte-un film mai mult sau mai 
Puțin instructiv, îl iau cei care se deplasează cu siringa şi medicamente, cu 
sapa şi mașini agricole, cu biblioteca circulatorie, cu mijloacele necesare în- 
sănătoşirii şi ridicării standardului de viaţă a săteanului. 

In a doua broșură, ni se conturează, în liniitrase de mâa 
dibace şi sigură, personalitatea atât de multilateral înzestrată ş 
luptătorului: cultural și politic, a bihoreanului Alexandru Roman 
— Încă din primul an al întrării în viața publică, numele lu 
Al. Roman se leagă de acte care-i asigură loc de cinste înisto- 
ria noastră culturală. Din gura lui răsună, la 1848, pentru. în- : 
tâiașdată graiul românesc de pe catedra liceului din Beiuş, în: 
care până atunci instrucția se făcea în |. latină. Şi tot lui îi: 
rezervase soarta norocul să predea, cel dintâi, |. română și la. 
lic. premonstratens din Oradea. lar dela 1862 până la moarte-= 
(1897) cunoștințele și robusta lui dragoste de neam se difuzează... 
de pe catedra de ia unive:sitatea din Budapesta, prin mijlocirea -- 
elevilor săi. Pentru meritele-i culturale, Academia Română l-a = 
distins, încă în anul înființării sale, alegându-l printre cei dintâi 

membri ai ei. — Dar personalitatea lui Al. R. se reliefează și - 
în alte direcţii: prin conducerea „Soţietății de leptură“, înte- 
meiată la 1854, a studențimii din Oradea*) dar mai ales prin 
activitatea-i ziaristică și parlamentară. A fost colaborator al 
„Concordiei“ lui Sigismund Pop, apoi redactor şi editor al „Fe- - 
derațiunii“ (1868—1876). Activitatea ziaristică i-a adus și un. 
an de pușcărie la Vaţ și dacă nu l-ar îi apărat imunitatea, de : 
sigur ar fi urmat şi alţi ani pentru rechizitoriile pe care a în--: 
drăsnit să le rostească dela tribuna parlamentului**) la adresa . 
guvernanților, mai ales în primii ani, rămânând şi ca membru : 
al partidului dela putere un credincios servitor al neamului și : 
al revendicărilor noastre naționale. lar când Coloman Tisza a 
interzis membrilor români ai partidului său — din care făcea 
parte şi Al. R. — de a mai duce la tribuna parlamentului gra- 
vaminele naţionale, Al. R. a tras consecințeleși ma mai candidat, 
retrăgându-se de pe arena luptelor politice. — Moare la 27 
Sept. 1897. 


Ş 
















Ea 


Universitatea din Cluj, dându-și seama de marea lacună 
— de mult simțită de toți cei care se îndeletnicesc cu cercetări 
literare şi ştiinţifice — a repertoriilor metodice bibliografice la 
noi, a introdus în toamna anului 1932 între studiile de învă- 
țământ ale ei și bibliologia. D-l loachim Crăciun, căruia i s'a 


*) Soc. urmăria scoaterea unui „almanach naţional beletristic“  „per- 
fecţionarea în cunoştinţa limbei şi lit. naţionale“, înființarea unei biblioteci, 
„discursuri şi deprinderi proprii literare“. Și, demn de reținut, la 1853, în 
sânul acestei societăți se ridică un glas, cerând să se trimită în Moldova 
„Societăţii literare editoare de cărți pentru ramurile de știință“ o adresă, ca 
„să eviteze, să lapede din edițiunile sale ruginitele şi zdrențoasele bushi de 
care e atât de înstrăinat tot sufletul român. 

**) A reprezentat în parlamentul din Bpesta 22 de ani circumscripția 
Ceica (—1888). 


OBCU CLUJ 


— 315 — 


încredințat, în calitate de conferenţiar, această catedră, a pornit 
încă în 1933 publicarea, în româneşte și franțuzește, a unei 
Biblioteci Bibliografice, menită a înmănunchia din când în 
când în paginile ei, în repertorii bibliografice alcătuite conform. 
unei metodologii unitare, contribuţiile răsleţe din diferitele do- 
menii ale știnţei, — tinzând. în același timp şi la obicinuirea 
oamenilor noștri de știință „cu repertorii bibliografice pregătite 
„după un criteriu unic, nu după inspirația de moment a fiecărui 
neofit în ogorul acestei specialități.“ 

Din această Bibliotecă au apărut până acum frei ur-e. 
Primul, apărut în 1933, cuprinde lecţia de deschidere a cursu- 
rilor acestei nouă catedre, inaugurată la 12 Nov. 1932 de d-l |. 
Crăciun. — În al doilea nr., apărut la 1934, d-l C. Gâllner, dă 
bibliografia tezei sale de doctorat „Anu/ revoluționar 1848 în Prin- 
cipatele Române“, utilizând, pe lângă izvoarele cunoscute, și 
unele mai puţiu cunoscute, cum sunt cele din presa săsească 
contimporană, sau necunoscute, scoase din rapoartele consulilor 
austriaci din Principate Și păstrate în arhivele din Viena. — 
Nr. 3, apărut în anul acesta, însumează întrun volum de 320 
Pg., datorit d-lui | Crăciun: Activitatea științifică la Universi- 
tatea Regele Ferdinand 1 din Cluj în primul deceniu (1920—1930). 


O simplă înşiruire de nume și titluri de lucrări, — vor 
spune cei care nu-şi dau seama de marea importanţă a acestui 
volum bibliografic şi cei care m'au trudit niciodată întru lămu- 
rirea vr'unei probleme de ordin intelectual Nu tot așa însă cei 
care ştiu prețui valoarea astoriel de lucrări. 

Noi înscriem la activul d-lui Crăciun, pe urma publicării 
acestui volum, cinci merite : 1. Ne ridică în propriii noștri ochi, 
sporindu-ne încrederea în puterile noastre de creațiune. 2. Ne 
creiază un tilu de mândrie în fața străinătăţii. 3. Pune la în- 
demâna tuturor cercetătorilor izvoare de informaţie și de do- 
cumentare în atâtea probleme din atâtea domenii. 4. Arată cu 
degetul — discret, ce e drept — asupra câtorva intruși într'o 
instituție în care prezența lor nu e numai de prisos — cum o 
dovedește absența oricărei activități — ci, cu adevărat, penibilă. 
5. Pune căluș în gura herczegilor, a szterenyilor, a eckhardţilor 
şi a tuturor fenyeşilor detractori „pur-sânge“ de dincolo de Tisa 
ai capabilităţii noastre cerebrale. Căci datele comparative pe 
care ni le serveşte volumul d-lui Crăciun sunt tot atâtea lovi- 
turi strivitoare de baros pentru trăncăneala acestora despre „in- 
ferioritatea culturală a Românilor“ și despre „crima“ comisă "m- 
potriva universităţii lor din Kolozsvâr. 

Regretăm că spațiul nu ne îngădue reproducerea întregii 
statistici comparative a activităţii ştiinţifice desvoltată de mem- 
brii celor două corpuri profesorale de la Univ. din Cluj: a celui 

unguresc, de pe vremuri, și a celui românesc dintre anii 1920— 
30. Merită să fie cunoscută. — Concluzia se desprinde însă ni- 
micitoare pentru pogănicii d-lor Gămbăs și Herczeg Ferencz, şi 
din cele câteva date pe care le redăm aci: 

Din cei 83 de profesori ai universității rom. din Cluj 68 şi-au făcut 
studiile superioare în străinătate, având între ei, în primul deceniu de la pre- 
luarea universității, 7 membri activi ai Acad. Române — între care chiar pe 
președintele acesteia, d-l E. G. Racoviţă (sub direcția căruia funcţionează 
primul institut de speologie din lume) — şi 10 membri corespondenți; câtă 
vreme între membrii corpului prof. maghiar, la 1919, deci după 47 de ani 
dela înfințarea universității lor, nu se găsiau decât 2 membri activi şi 8 
corespondenţi ai celei mai înalte instituții cărturăreşti a lor: ai Acad. Ma- 
ghiare. De altfel, nici nu e de mirare, universitatea lor fiind înființată, după 
propria lor mărturisire (Apâthy Istvân), nu pentru necesități ştiinţifice şi cul- 
turale, ci „din motive politice“ și fiind ținută, in primii 20 de ani, „la nivelul 
unui gimnaziu bătrânesc“. — Cu profesori care se declară ei înșiși doctori 
onorifici prin însuși consiliul facultății din care făceau parte (la facult. de 
litere-filosofie şi de științe nici un profesor nu avea doctoratul la 1872), nici 
nu se putea altfel. 

Cât priveşte producțiunea șiiințifică a membrilor celor două corpuri 
profesorale, în primul deceniu de activitate, cifrele sunt zdrobitoare pentru 
megalomania maghiară, In limba lor națională Românii au la activul lor 3329 
publicații, Ungurii: 1038; iar în limbi străine, Românii: 1837, Ungurii: 287. 
Aceeași disproporție şi la periodicele apărute sub conducerea profesorilor: 
46 la Români, 13 la Unguri. Apoi, 18 aparate ştiinţifice la Români, faţă de 
1 la Unguri, ne mai menţionând cele 525 preparate şi 5 hărți la Români, 
față de care Ungurii mau nici un aport. In fota?, deci, 5761 de publicaţii, 
aparate etc. românești față de 1389 ungurești, în zece ani. La care, adău- 
gând şi pe ceilalți 35 ani următori de existență ungurească, totalul produc- 
ției titlurilor maghiare abia întrece cu 1385 titluri totalul celor româneşti 
dintr'un singur deceniu. 

E cel mai demn răspuns care se putea da bârtelilor in- 
corigibiiilor detractori a tot ce e merit și vrednicie românească. 


* 


Tot d-l ]. Crăciun ne trimite şi o broşură de Il pg: 
Scrisoarea lui Petru Pellerdi privitoare la ajutorul dat de Sig. 
Băthori lui Mih. Viteazul în campania din 1595. Scrisoarea aceasta, 
menţionată la noi pentru întâiaşidată la 1925 întro lucrare a d-lui 
A. Veress, are cusurul că trece sub tăcere contribuţia lui Mih. 
Viteazul la izgonirea lui Sinan Paşa din Țara Rom. şi rolul im- 
portant al Italienilor lui Silvio Piccolomini la asediul cetății Giur- 
giu, restrângându-se numai la persoana şi faptele lui Sig. 
Bâthori, pentru care subcămăraşul și unul din diecii de încredere 
ai săi, Petru Pellerdi, are numai vorbe de laudă și admiraţie. D-l 
|. Crăciun ne dă în traducere părţile privitoare la ist. românească 
şi la firul general al campaniei din 1595. 


Locul de întâlnire al lui Sigismund cu Săcuii a fost la Cod- 
lea. Ștefan Răzvan, Domnul Moldovei, e amintit cu „pedestrași 
minunat de frumoși, la 2300, călărași 700, împreună cu 22 tunuri“. 

Braşovenii au luat parte la această campanie cu „1000 de dorobanţi 
vineți“, iar Mihai Vodă, care i-a aşteptat gata, „cu oamenii săi, cu 
tunurile şi obuzele sale frumoase, cu ostași frumoşi, mulți Români 
buni“, avea „cel puţin 8000 de călăraşi şi pedeştri“. Liman Paşa, 
informat despre forţele cu care se apropia principele Ardealului, 
ma îndrăsnit să dea față cu acesta nici în Târgovişte (întărit de 
el în curs de 6 săpt.), nici în Bucureşti, unde concentrase tunuri 
şi provizii, lăsându-le acestea în paza altora — neoprindu-se până 
în Giurgiu. Dar nici pe acesta nu l-a mai putut salva. S'a salvat 
însă pe sine, înainte de sosirea lui Bâthory acolo, trecând podul 
peste Dunăre. 
Scrisoarea lui Pellerdi datează din 1 Nov. 1595. 


„Astra“, Desp. Reghin a editat sub titlul „Murăş, Murăş, apă 
lină...“ un volum (primul din seria de această natură pe care in- 
tenționează să le publice), în 328 pp., de literatură populară din 
regiunea Murăşului de sus, colectată şi cu concursul altora de dd. 
Dr. Eugen Nicoară și Vas. Netea. Intenţiunea culegătorilor 
fiind de a înfăţişa aspectul integral al sufletului poporului de pe 
acele meleaguri“, nu se limitează la o anumită categorie de producţii 
populare, ci îmbrățișează toate speciile de literatură populară: doine, 
balade, hore (chiuituri), obiceiuri și oraţii de nuntă, colinde și 
cântări religioase, priveghiuri şi bocete, descântece şi farmece, 
superstiții, cimilituri, proverbe şi zicători, încheind cu cântece și 
scrisori din războiu. Nu sunt trecute cu vederea nici portul nici 
limba, dându-ni-se un glosar de cuvinte uzitate în acele părți ale 
țării, — multe maghiarisme dar, printre ele, păstrate și nestemate 
latine (cum e d. p. verbul a suvrinti == a tunde oile pe la uger; 
pe Arieş: a suvintri — a le tunde pe sub foale < lat. sub + 
venter). Vol. II, cum ni se spune în prefaţă, va cuprinde obiceiuri 
Și datini. 

Dacă întâlnim în vol. d-lor Dr. Nicoară și Netea multe va- 
tiante ale unor texte cunoscute din alte colecţii, el cuprinde şi 
multe, frumoase creațiuni necunoscute, specifice locului. 

Vorbele bune pe care le-am putea spune noi despre volum 
le înlocuim cu câteva specimene scoase din el, regretând că nu 
putem da mai multe : 


Frunză verde și-un dudău Măi bădiţă, floare dulce, 
Peste Murăş, peste tău, Unde te-aş găsi te-aș smulge 
Ard două lumini de său. Şi-acasă la noi te-aş duce 
Ziua plouă, noaptea ninge, Şi te-aș răsădi'n grădină 
Nimeni nu le poate stinge Şi te-aş secera cu milă; 
Numai mândra mea când plânge Şi te-aș face stog în prag 
Cu lăcrămioare de sânge, Şi te-aş îmblăti cu drag; 

Şi când râde, ea le-aprinde. Şi te-aş măcina mărunt 

Frunză verde şi-un dudău 
Ce-a iubit sufletul meu 

Să mor şi nu-mi pare rău. 
Şi iar verde viorea 

Ce-a iubit inima mea 

Să mor şi nu pot uita, 

La morișca de argint; 

Și te-aş cerne prin sprâncene 
Și te-aş frământa'n inele 

Şi te-aș da inimii mele 

Să s'astâmpere de jele. 


lată şi câteva chiuituri, scoase la "'ntâmplare: 


Mândra mea de vrednică 
In poale se 'mpiedică 


Măi bădiță, bade hăi, 
Nu te uita'n ochii mei, 


Mergând la biserică. Că ochii mei nu-s oglindă 
Nu ştiu poalele-s prea largi Ca să-ți vezi gura cea smârdă, 
Ori feciorii i-s prea dragi. * 
* De-ar fi fete ca mândra, 
Măi bărbate, unde-i mere Nu mi-ar trebui luna, 
Fii bărbat nu fii muiere, Nici luna nici stelele, 
Că şi eu unde mă duc C'ar lumina fetele. 
Is muiere, nu butuc. 


Desp. Astra din Reghin indică prin acest volum o cărare pe 
care ar trebui să pornească toate secțiile Astrei, salvând de la 
pieire ce se mai poate încă salva. Căci, cum se spune şi în pre- 
fața volumului, „în lupta care se dă azi în sufletul ţăranului, la 
început de îndrumare nouă, pe urma pătrunderii în mediul rural 
a civilizației moderne, vor fi biruite multe din vechile lui datine 
şi credințe. De aceea e bine să adunăm ceeace caracterizează şi 
hrănește substanţial firea prin care el s'a păstrat dealungul vea- 
curilor“. 

Păcat de multele greşeli de tipar care, adeseori, destramă 
farmecul poeziei, punând piedeci cadenţei versurilor, în care poetul 
pop. îşi permite destule licențe, ca să nu mai fie nevoie să le 
sporească şi culegătorii tipografi. Sunt pagini (vezi d. p.pg. 11) 
care, sub raportul acesta, sunt direct enervante. 


EA 


1. Crăciun: Originea lui Mihai Viteazul. Cluj, 1936. Pp. 12, 
format 23X151/2. Comunicare ţinută la Secţ. Istorică a „Astrei“ 
din Cluj și prilejită de recenta lucrare despre eroul de” la Că- 
lugăreni a d-lui P. P. Panaitescu, care-i contestă acestuia de- 
scendența domnească, susținând că „adevăratul părinte al lui Mihai 
Vodă nu se poate ști şi de sigur că nici el însuşi na ştiut“ 
cine i-a fost tată. DI 1. Crăciun, privind lucrurile „în lumina 
moravurilor politice din vremurile respective dela noi şi de la 
alții“, caută să infirme părerea d- lui P.P. P. întemeiată mai 
mult pe svonuri, înregistrate în unele însemnări contemporane 
străine și întrio cronică românească atribuită lui Const, Căp. 
Filipescu și pe unele interpretări forțate.“ 

Aurelian Sacerdoţeanu: Două acte haţegane și unul 
vâlcean. Pp. 12, Extras din Mem. Secţ. Ist. a Acad. Române. Sunt 
două acte latinești privitoare ia ținutul Hațegului, din epoca lui 
Mateiaş Corvinul, și unul slavon, de la 1535, privind jud. Vâlcea. 
In primul se întărește stăpânirea unor Români peste posesiunile 
Băeşti şi Ohaba din ţinutul Hațegului, în al doilea e vorba tot 
de o stăpânire de părți de moșie, dar numai până la replătirea 
banilor cheltuiţi pentru răscumpărarea unor robi de la Turci, lm- 
portanța acestor acte zace în dovada pe care o fac despre 
viața românească a Hațegului din jumătatea a doua a sec. XV 
„când o bună parte din nobilimea română a acestui ținut începe 
să se maghiarizeze“. In al treilea act se confirmă, de către Radu 
Voevod Paisie, cumpărături şi schimburi de ocine în trei sate 
din Vâlcea. 


Aurelian Sacerdoțeanu: Mormântul de la Argeș și zidirea 
Bisericii Domnești. Extras din Bul. Comis. Monum, Istorice. Pp. 
12. format 32X21. — Supunând unei minuțioase analize păre- 
rile emise până acum privitor la subiectul indicat în titlul lu- 
crării, întemeiat pa logica lucrurilor, autorul conchide că „mor- 
mântul de la Argeș este al unui antecesor al lui Basarab, mort 
după 1310 şi înainte de urcarea acestuia în scaun, iar Biserica 
Domnească a 'nceput să fie zidită după 1343 şi s'a terminat 
înainte de sfârşitul Domniei lui Vlaicu-Vodă, fiind construită pe 
ruinele altei biserici mai mici, anterioară anului 1310“, 


lon Moga: Problema Țării Loviștei şi Ducatul Amlaşului. 
Cluj, 1936, Pp. 12. format 23X15!/2. Recensând monografia 
„Ţara Loviştei“ de 1. Conea, d. l. Moga formulează următoarele 
concluzii: Falsificatul datat la 1311 a fost ticluit în a doua ju- 
mătate a sec. XIV, probabil între anii 1374—6 şi 1387. b) Prin 
acest falsificat conții de Tălmaciu au urmărit revendicarea unor 
pretinse drepturi asupra posesiunii ardelene din dreapta Oltului 
a Domnilor "Țării Româneşti. c) In granițele date în acest falsi- 
ficat pentru Ţara Loviştei — la răsărit Oltul, la miază-zi şi apus 
Lotru! — am putea vedea indicată granița de sud-est a duca- 
tului Amlaşului, al cărei hotar de nord fusese definitiv fixat prin 
delimitarea de la 1366 — Pe baza acestor concluzii, autorul rea- 
șează documentul „în şirul actelor utilizabile pt. istoriografia 
noastră“. 


lon Moga: Cum scrie istoria şi cum editează documente 
de Dr. Andrei Veress? Cluj 1936. Pp. 12. Extras din „Anuarul 
Inst. de Ist. Naţională“. Vol. VI. E vorba de volumul „Documente 
privitoare la istoria Ardealului, Moldovei și Ţării Românești“, 
vol. Vill. Acte și scrisori (1607—1613) Buc. 1935, publicate de 
Dr. Andrei Veress, — documente care, dacă își au, în parte, va- 

loarea lor necontestată, prezintă și mari defecte în felul cum au 

fost publicate. D-l |. Moga relevă, „lipsa de informaţie şi de 

obiectivitate a d-lui Veress în lămuririle din fruntea volumului, 

erorile strecurate în traducerea documentelor ungurești, precum 

și superficialitatea cu care d-sa a răstoit unele volume din ar- 

hivele Vaticanului, publicând parte din documente greșit și ar- 

bitrar datate, sau eronat copiate“ „încât uneori Suntem ispitiți a ' 
crede — spune d-l |. M. — „că autorul e și de rea credinţă“, 

tinzând „a întroduce în istoriografia noastră un punct de ve- 

dere strein și subiectiv: punctul de vedere unguresc“. 


E. 


Reviste şi buletine. 

Orientări. Cinci articole despre „Școala nouă“ (Nov., Dec,, 
1935 şi lan., Febr., Martie 1936). 

Am mai amintit în coloanele noastre despre această tribună 
de românism verde și luminat. Alături de Jconar, Vestitorii, În- 
semnări sociologice și Rânduiala, revista d-lui Crişan e un pion al 
unor vremuri mai bune în cultura românească. Tineretul entusiast, 
pregătit şi hotărît grupat în jurul acestor cuiburi de simţire româ- 
nească, sunt chezăşia realizării acestei culturi isvorite din puterile 
ascunse ale neamului nostru. 

De data aceasta ne vom ocupa numai de articolele despre 
școală ale d-lui Crişan. 

Cu o intuiţie de vizionar, dublată de o documentaţie care 
i-ar face cinste oricărui pedagog român, întrezăreşte şi făureşte 
îndreptar pentru școala de mâne, necesară neamului acestuia îm- 
prumutător de concepții şi forme străine. O şcoală românească 
pentru Români! Şi argumentările, principiile, nu le scoate de prin 
cărți străine, cum se face de obiceiu pentru a impresiona lumea 
didactică, ci din realităţile românești, din adâncimea forțelor su- 
tleteşti și ale virtuţilor, cari zac latente sau acoperite de toate pă- 
catele unei școli greşite. 

Pentru societatea de azi, al cărei rod e școala (și invers), 
autorul are cuvinte tari — dealtfel deplin îndreptăţite. Fără şovăire 
şi fără cruţare dărâmă toată ipocrizia pe care politicianismul și 
democraţia de împrumut au pus-o la baza şcoalei de azi. Numai 
apoi purcede la clădirea temeliilor pentru școala cea nouă. 

Când am început să scriu această cronică, am intenționat să 
citez pasagii caracteristice. Spre lauda autorului şi spre paguba 
cititorilor noştri nu se poate cita, pentrucă... nu ştii ce să elimini 
din cele 70 pagini. Ar trebui citat în întregime ! Mai ales ar trebui 
citite de toţi dascălii — profesori şi învățători — cari mai cred 
în redeşteptarea, prin şcoală, a acestui neam. 

Cu teama de a nu știrbi din valoarea şi frumusețea gându- 
rilor ce le cuprind cele cinci articole (vor mai urma), încerc totuşi 

o foarte sumară schițare — mai mult o tablă de materii! — decât 
un conținut propriu zis. 

Defectul principal al şcolii de azi e instrucţionismul. Elevului 
i se dau cunoştinţe, nu i se face educaţie. La dreptul vorbind, nici 
cunoștințe practice, utile nu i se prea dau. Şcoala de azi creiază 
funcţionari, oameni artificializaţi şi leneşi. 

Şcoala cea nouă are pe primul plan educația, formarea de 
personalităţi. Obiectivele acestea le-au mai enunțat şi alţii, dar 
aceştia nu plecau dela realitățile noastre. Ne trebue o școală anume 
creată pentru nevoile actuale ale neamului românesc. Aceasta este 
şcoala muncii publice, colective, constructive. Fiecare cuvânt, un 
program. Ea cere elevului, nu 4—5 ore pe zi, ci toată viața sa 
până la 16 (20) ani: iarna, făcând învățământ teoretic-experimental, 
vara, muncă colectivă. 

Școala cea nouă e creștină, de un creştinism practic, trăit, 
de care să se resimtă întreaga educație, nu acela învățat în 2—3 
„lecţii“ pe săptămână. 

Şcoala cea nouă e realistă, ceeace nu înseamnă că se opune 
idealismului. Realism înseamnă un „idealism practic și constructiv 
în materie“. 

Ea e naturalistă: Studiind natura, ne apropiem de Dumnezeu, 
creatorul ei. 

Şcoala trebue să fie nafionalistă, alungând „cetățenismul“ 
întrodus de pacifismul genevez, care a scos „Doina“ lui Eminescu 
din școală. 

In fine, şcoala cea nouă cultivă principiul onoarei, pe care 
se bazează caracterul, personalitatea morală. Idealul pentru lumea 
de mâne e: crearea de personalități morale, așa cum azi numai o 
Singură persoană din ţara asta crează în mod serios... Şi a reușit 
să creeze ceeace n'a creat până azi armata, școala şi biserica: 
omul cu personalitate morală, omul cu demnitate“. 

Cea mai mare biruință pe care ar realiza-o şcoala aceasta 
este crearea unui Român la nivelul popoarelor tari sau la nivelul 
capacităţii sale organice. Dar această şcoală nu se poate realiza 
în actuala organizație de stat. Ea va îi școala noului stat naţio- 
nalist, spiritualist, demofil — din care face parte integrantă. 

Nu ne îndoim că d-l Crișan — care prin concepțiile d-sale 
se situiază în fruntea unui curent pedagogic de al cărui triumf 
suntem siguri — va face toate sacrificiile, cum a mai făcut, să-și 
strângă articolele în volum. Să le răspândească — şi să le ră- 
spândim — în păturile dăscălimii noastre, pentru a pregăti, cu o 
oră mai de vreme, terenul şcoalei care ne trebue, 


Ax, Creangă 

Arhivele Olteniei nr. 79—92 (Mai—Dec.). Intârzierea apa- 
riţiei, cauzată parte de indolența parte de neruşinarea celor care 
primesc dar nu plătesc revista — e compensată de bogăția 
acestui împătrit nr. cu atât de variate și de prețioase contri- 
buţii la cunoaşterea trecutului părții de ţară în serviciul căreia 
stă de 14 ani rev. d-lui prof. C. D. Fortunescu. Nrul începe cu 
un articol al d-lui 7. C. Filifti, despre doi candidaţi la domnie 
din prima jumătate a sec. XVII: Mihai cămărașul şi Neagu Vodă. 
Relativ la primul candidat (la 1608 şi 1611), care a fost ca 
pribeag și în Şcheii Brașovului vre-o '5—6 ani, d-l Filitti emite 
ipoteza identificării lui cu feciorul lui Gheor ghe cămărașul şi al 
Mariei sau al Alexandrinei, sora lui Alex. Vodă Șchiopul (4 1594). 
— In ce priveşte pe al do: lea, pe Neagu Vodă, candidat la 
domnie dela 1633—35, în opoziţie cu părerile dd, N. lorga şi 
St. D. Grecianu, e înclinat să-l creadă un fiu natural al nepo- 
tului lui Neagoe Vodă, al lui Radu Vodă Şerban (4 1620), 

In al doilea articol, d-l Ilie Minea dă unele date despre B. P. 
Haşdeu ca prof. la lași, din care reiese că relațiile între el și 
Maivrescu, — ajuns director al Colegiului Naţional (azi Lic, 
Naţional), la care a funcționat Haşdeu după desfiinţarea Şcoalei 
reale (1862) — mau fost totdeauna încordate, cum afirmă Panu 
în Amintirile sale. — In al 3-lea articol, d-l V. Mihordea, în- 
temeiat pe o sumă de documente, provenite din Bibl. Naţională 
din Paris, lămureşte și întregeşte în unele puncte ceeace se 
ştia până acum relativ la istoria păcii de la Belgrad din 179, 
prin care se pune capăt războiului început cu trei ani mai 
nainte între Turci de-o parte şi Ruşi și Austrieci de altă parte 
şi care „este primul moment în care acel Drang nach Osten 
austriac, început fără voie la an. 1683, este oprit îi loc prin 
forţa împrejurărilor“. „Austriacii, siguri că vor avea Țara Rom. 
întreagă, organizează de la 'nceput desfășurarea propagandei ie- 
zuite pentru unirea locuitorilor din Muntenia cu biserica Romei. 
Poliţia orientală franceză intervenind, complectează prin suc- 
cesele ei diplomatice victoria turceasc a pe calea armelor, contra 
aceluiaşi inimic comun : Casa de Austria.“ — D-I N. A. Gheor- 
ghiu dă o parte din corespondența episcopului Filaret al Râm- 
nicului (1781—83) „unul din cei mai gospodari păstori ai bis, 
noastre“ care „a contribuit în largă măsură la activitatea cultu- 
rală și la operele de binefacere ale vremii“, știind să înlăture 


din jurul său „pe cei incapabili sau necinstiți“, — D- Emil 
Vârtosu publică autobiografia câmpulungeanului C. D. Aricescu 
(1823— 86), dârzul şi pasionatul ziarist și poet — apreciat de 


unii, persecutat de alții, când cu post când fără post, întemnițat 
chiar, odată 10 luni, altădată 5 luni, pentru câte-o poezie — 
colaborator la o serie întreagă de ziare, între ele și „Foaia pt. 

minte, inimă şi literatură“ de la Brașov. Ar fi de mare interes 
publicarea memoriilor rămase pe urma lui Ariceecu, în care s'au 
păstrat, de sigur, prețioase portrete contemporane. 

D-1 C. N. Mateescu pubiică două poezii de Popa Gheor- 
ghie ot Văleni, om fără şcoală, dar având ușurința versificării. 
Alcătuirile lui au fost strânse întrun caet la 1837. Cea mai de 
valoare dintre ele „Istoria c+sătoriei lui losii cu Asineta“, fiind 
mai luugă, d-l M. ne-o promite pentru altădată. — D-l /. Jo- 
nașcu dă, după documente inedite, istoricul mânăstirii Hurez, 
ctitoria lui Const. Vodă Prâncoveanu, începută la 1690 și târ- 
nosită în 1693, complectată apoi mereu, până la 1703, cu alte 
lăcașuri religioase de jur împrejur. — Despre o ctitorie necu- 
noscută a banului Barbu |. Craiovescu („Schitul Zdralea sau 
koaba“, întemeiat înainte da 1520) relatează d-l |. Donat, care 
crede probabilă concluzia că acesf schit să fie prima fundaţiune 
reiigioasă ci:noscută azi, închinată în ţările noastre, de ctitorii 
ei, unei mânăstiri străine“ (mânăstirii Xenotfonului „unde banul 
Barbu şi frații lui zidiră paraclise și erau zugrăviți în rândul 
ctitorilor“) — Urmează părerile specialiștilor care au răspuns la 
.nițiativa Arh. Olteniei privitoare la elaborarea unui nou Dic- 
ționar geografic al României, cum și în privința planului ce ar 
trebui să urmeze o asemenea operă. — Partea a doua (173 pg.) 
a acestui bogat nr. e rezervată capitolelor: O'tenia istorică, na- 
turalistă (cu un articol privitor la subspecia de melc „Helix po- 
matia elsae Kob. în România), folktoristică, literară-artistică, cul- 
turală. — In paginile ultime: note, comunicări și recenzii. — 
Volumul îl încheie pagina adresată abonaților: un dureros do- 
cument al vremii şi, în același timp, o palmă, înmănușată însă, 
pentru muiți bogătași ai Olteniei, în deosebi ai Craiovei, cei mai 
răi platnici (abia Il inşi din 82 și-au achitat abon. pe anul 
trecut), deşi revista în prima linie e a lor, și adăugăm, artrebui 
să tie şi mândria lor. 

D-l Fortunescu n'ar face rău să scoată mănușile și înșfă- 
cându-i de guler pe acești pseudo-intelectuali să-i ridice în vă- 
zul tuturora. Măcar atâta satisfacţie pe urma atâtor jertfe ! 


* 


Cadrul Cosminului (Buletinul „Inst. de Istorie și Limbă“) Cernăuţi 
1935. Pp, 380, Lei 240, 

Din cuprins amintim studiile: Corespondenţă inedită asupra relaţiu- 
nilor între Mihai Viteazul și Polonia (de Ilie Corius); Legiunea polonă în 
războiul Crimeei (de lon I, Nistor); O ediţie critică a cărții de pictură bi- 
sericească bizantină (de Vas. Grecu); Cancelaria domnească în Moldova până 
la domnia lui Const. Mavrocordat (de N. Grămadă); Influențe sârbeşti în 
vechea iconografie bis. a Moldovei (de Vas. Grecu); „Horia“, tragedie de 
Ghiţă Pop şi Wilhelm Tell“ de Schiller (de Victor Morariu). Din articolele 
mai mărunte reținem știrea despre descoperirea (de d-i T. Balan) a unei 

nouă lucrări a lui loan Budai Deleanu, din anul 1785, pe când acesta era 
„„Schreiber', probabil la ministerul de războiu din Viena. E traducerea în ro- 
mâneşte a manualului „Nothwendiges Handbuch fiir Schulmeister der wala- 
chischen nicht unirten Trivial-Schulen in den Kais.-Kânig!. Erblanden, erster 
Theil, mit Erlaubniss der Obern. Wien, bei loseph Edien von Kurzbek k. k, 
Hofbuchdrucker, Gross-und Buchhăndler 1785. — Cartea are 253 pp. for- 
matul 160. Text german şi român. Cel român e tipărit cu cirilică. Se vorbeşte 
despre „averile trebuincioase unui dascăl“, de pregătirea pedagogică a în- 
vățătorilor şi de „ceale ce un dascăl este datoriu peste tot, atât în dregă- 
toria sa, cum și la învățătură să păzească“. — In partea finală a volumului: 
dări de seamă, informațiuni, cronică. 


* 


Din Viaţa Basarabiei nr. 2 (Febr.) reținem st pu A 
d-iui Th. Holban privitoare la istoria luptelor ruso-turce 
7—Il lulie 1711, la care, după cum se știe, a luat parte, ca păr- 
tizan al Rușilor, și domnul Moldovei Dimitrie Cantemir, crezâad 
că mântuirea țării sale de sub Turci nu o poate cuceri decât 
cu sprijinul creștinilor pravoslavnici de la Răsărit, — nădejde 
deșartă, care, dacă nu l-ar fi luat Petru cel Mare sub scutul său, 
l-ar fi costat capul, 
„Dacă nu s'ar îi lăsat influențat de ofițerii sii — spune 
d-l Holban — și dacă ar fi ştiut să profite de ocazie, vizirul 
putea (la Stăniieşti) să ia prizonieră întreaga armată moscovită, 
împreună cu țarul, țarina, domnul Moldovei cu doamna, care 
de asemenea se aflau în tabără, fiindcă situația acestei armate, 
ruptă de foame și decimată de molimă, era catastrofală. Dar 
despre acest lucru Vizirul a aflat și s'a convins numai după 
încheierea păcii — pace prin care Sau impus condiții destul 
de grele Rușilor — și dupăce armatele rusești plecaseră“. 
Interesante şi informaţiile —— traduse din ruseşte — cu- 
prinse în capit. XI din „Memoriile prințului S. D. Urusov, fost 
guvernator al Basarabiei în 1903/4, relativ la călătoria lui la. 
lași, în calitate de reprezentant al țarului, la festivitățile care 
au avut loc în capitala Moldovei, în onoarea familiei regale ro- 
mâne. Vederile regelui Carol |. — „despre demnitatea şi carac- 
terul căruia“ prinţul Urusov își formase „o idee foarte înaltă“ —- 
relativ la necesitatea schimbării formei de guvernare în Rusia, 
capătă azi, în lumina celor ce-au urmat, importanța unui diag- 
nostic fără greș. — Alte personalități de care se mai ocupă 
Urusov sunt regina Carmen Silva şi primul ministru D. Sturdza. 
De navigația pe Nistru, de chestiile care ar trebui studiate 
în legătură cu ea, ca și de avantajele pe care le-ar aduce țării 
normalizarea navigaţiei pe acest fluviu, se ocupă d! T. Al. 
Ştirbu ; iar de literatura populară a satului lurceni, d-l P. Şte- 
fânucă, care studiind această literatură, ajunge la concluzia că: 
„Literatura pop. a unei unităţi sociale, are un rol cultural bine 
stabilit. Ea formează pe de-o parte, o arhivă unde se păstrează 

ca într'o memorie fenomenală toate manifestările sociale ale 
unei colectivități,... iar pe de altă parte e un mijloc prin care 
sufletul popular își manifestă toate ideile și sentimentele sale 
asupra a tot ce e frumos, asupra vieţii şi lumii însufleţite și 
neînsuflețite. Prin lit. sa pop., o unitate socială își face ea prin 
ea însăşi o educaţie culturală. In mod cu totul preșit să mă- 
soară (deci) nivelul cultural al unui sat după numărul mai scă- 
zut sau mai ridicat al analțabeţilor. Fenomenul cultura! al unui 
sat nu-l poţi cuprinde în date statistice. La Jurceni, statisticienii 
echipei au înregistrat cam 80%/, analfabeți şi cu toate acestea, 
acest sat e cu mult superior din punct de vedere cultural mul- 
tor sate unde poate s'au realizat 20%, analfabeți. Ştiinţa de 
carte atâta cât se tace în școlile primare deschide numai un 
drum spre cultură și nu formează cultura însăși ... 

Opera de îndrumare culturală nu trebuie (deci) să se facă 
înăbușind tradiţiile de cultură ale satelor, ci dimpotrivă apărând 
tradiţiile şi îmbogăţindu-le“, 

In nr. 3-4 (pe Martie-Apr.), d, 7. Porucic comunică in- 
formaţii despre trecutul Lăpușnei și impresii din împrejurimile 
lurcenilor în cadrul unei excursii spre obârşia Lăpuşnei, Vârnovei 
şi Bâcovețului, — d, FI. Vasiliu se ocupă de învățământul agricoi 
în România, iar Prot, M. Ceachir de obiceiurile Găgăuzilor la 
nunţi...) 

* 

Piatră de Hotar verifică, cu fiecare nr. ce apare, părerea 
ce ne-am format-o despre seriozitatea informaţiei și documen- 
tării cu care-și servește cititorii şi, totodată, despre serviciile 
reale pe care ni le aduce tuturora, număr cu număr, prin des- 
vălirea manoperelor vecinilor noștri revizioniști şi a stărilor de 
fapt din „raiul“ de la ei. — Nr-ul pe Aprilie ne aduce urmă- 
toarele contribuţii: 

D-l Catâlin Pârvu reamintește de o profeție a contelui 
Apponyi făcută unui redactor al ziarului „Pesti Hirlap“ „că ar 
putea să se întâmple în politica europeană o schimbare, când 
Germania să forțeze o revizuire a tratatului dela Versailles fără 
să vină câtuși de puţin în discuție Trianonul, In cazul acesta 
situația Ungariei rămasă de capul său va îi și mai desavan- 
tajoasă ca în trecut“, deoarece Europa n'o să se expună unor 
noi primejdii din cauza chestiei maghiare, iar Ungaria nu va 
fi în situaţia de a forța ca Germania, întrun moment care să-i 
vină bine, să pună 'n discuţie chestiunea“. — D-l Corn. 1. 


*) Spre orientarea redacţiei, îi comunicăm că nam primit nr-ele pe 
Nov.—Dec. 1935 şi nr. 1 (lan.) 1936, Şi o întrebare: Cum să ne explicări 
împrejurarea că în nr. 3—A4 ni se anunţă nr. 6 (pe Nov.-Dec.) din anul trecut 
și se citează (p. 57) din nr. 3 (pe Mai-lunie) 19362 

Codarcea pune faţă 'n lață politica antirevizionistă a Turciei, 
redusă şi ea la teritoriul ei etnic, cu cea revizionistă a Un- 
gariei, lipsit: cu totului de bunul simț politic. — D-l /lie Dă- 
îanu reîmprospătează o declaraţie a fostului prefect de Braşov, 
contele Lâzâr, fost și vareş. al Camerei maghiare, că el îşi poate 
închipui ca interesele diplomatice se impună odată, fără nici o 
vărsare de sânge, alipirea Ardealului la România, —- teamă care 
se putea desprinde și din contractele încheiate între unele co- 
munități bisericești reformate și statul maghiar, prin care cele 
dintâi îşi cedau școalele celui din urmă, dar numai pentru vre- 
mea câi în şcoalete statului limba de predare va fi cea ma- 
ghiară. Tot aci se vorbeşte și de un articol al Românului re- 
negat Moldovân Gergely, care spre uimirea Românilor, încă sa 
simţit îndemnat să afirme că dacă „unirea Românilor întrun 
mare regat românesc“ e imposibilă, de domeniul himerelor, nu 
urmează că Românii „să nu poată fi uniți cu toţii în cultură“, 
Și unitatea culturală între frântur le vecine ale unui neam, se 
știe unde duce. Ea nu e de.ât prefața unirii politice, — D-l 
Petre Petrinca evidenţează prin cifre, pe localități, răspândirea 
elementului românesc în Bulgaria, cunchizând că: „Cu toată 
politica sălbatecă de deznaționalizare, Românii dunăreni mai re- 
zistă şi astăzi cutropitorilor, trăind întrun nucleu compact ro- 
mânesc, în 70 de comune cu majorități zdrobitoare românești. 
Numărul lor se ridică la peste 1C0,0%0 suflete, cu toate că sta- 
tisticele oficiale bulgărești le dă o cifră mult mai redusă. — 
D-l Ziri Palcovic, cu prilejul împlinirii a 40 de ani dela con- 
gresul din Budapesta al naționalităților, trece în revistă ilegali- 
vâțile comise de stăpânitorii de ieri asupra neamuriior nema- 
ghiare din fosta Ungarie şi, concomi'ent, luptele acestora, date 
în colaborare, împotriva opresorilor, — colaborare care a pus 
bazele Micei Antante, al cărei program, spre dezolarea prea în- 
crezuților tânczosi, s'a înfăptuit prin tratatul de la Trianon. — 
D-l Corn. 1. Codarcea, întrun alt articoi, arată ridicolui argu- 
mentelor propagandistului maghiar Olay Ferencz, debitate în 
broșura „Les frontieres de la Hongrie de Trianon“, în care se 
plânge sirăinătăţii de situația nedrept de desavantajoasă creată 
Ungariei, față “de o nedrept de avantajoasă situaţie creată 
statelor din Mica Antantă. — Foarte bogată și plină "de infor- 
i de interes e partea finală a revistei P. de H. „Insemnări 

picuiri“. — (Adresa Adm. și Red.: Arad, str. Filipescu 39). 


% 


In Junimea Literară nr. 1—3 (pe lan.—Martie) d-l Jon /. 
Nistor arată situaţia publicisticei române în Bucovina înainte de 
războiu (în care se remarcă concursul brașoveanului G. Bogan- 
Duică, cu „Gazeta Bucovinei“ dela 1890, şi a fraților Branisce, 

cu „Patria“, care-și încetează apariția la 1895) şi realizările de 
după Unire în această direcție: continuarea „Junimii Literare“ 
pornită la 1904, înființarea „Buletinului Institutului de Istorie și 
Limbă : Codrul Cosminului“ (din care au apărut până acum 9 
volume), cotidianizarea ziarului „Glasul Bucovinei“, întemeiat de 
profesorul Sextil Puşcariu, tot un braşovean, în zilele de fră- 
mântare ale Unirii, — D-l D. Marmeliuc își publică conferința 
ținută la 27 III. a. c. despre scriitorul şi luptătorul Jon Grămadă, 
care, refuzând invitațiile de rechemare de pe front, într'un con- 
tra-atac dat pentru recucerirea unei coline a Cireşoaei din munţii 
Bacăului, la 27 Aug. 1916 cade fulgerat de gloanțele dușma- 
nului în fruntea plutonului său. Duioasa scrisoare inedită pe 
care o dă d-l Marmeliuc e cea mai vie oglindă a idealului de 
care era călăuzit acest superior suflet de Român: „a aduce mai 
multă fericire altora“, iar în cursul războiului: „să "ndeplinesc 
o faptă care să mă treacă la nemurire“ şi „sa pot răsbuna la- 
crimile ce le-au vărsat ai mei vreme de una sută cincizeci e ani 
de robie.“ Calitățile sufletești ale lui lon Grămadă ca şi jertta 
de sânge prin care și-a înscris numele în tablele de granit ale 
Carpaţilor, între ctitorii ţării reîntregite, justifică pe deplin pro- 
punerea d-lui Marmeliuc : eternizarea amintirii lui lon Grămadă 
printrun monument ridicat pe pământul Bucovinei. — D-/ Oct. 
Ștefanovici se ocupă de „Pactul balcanic şi interesele României“, 
d-l Jon Ștefan, întrun articol cu titlui „Descoperitorii“ —  îm- 
prumutat de la scriitorul irancez Emil Henriot, de la care pornește 
de altfel și sugestia articolului— relevă importanța pentru ascen- 
siunea poetului Lucian Blaga a ochiului pătrunzător al d-lui 
Sextil Pușcariu, care pentru întâiașdată îl remarcă în nr. cela 
3/16 lan. 1919 al ziarului „Glasul Bucovinei“ din Cernăuţi ca 
pe „un talent puternic“ care „aduce în literatura noastră o nolă 
nouă or.ginală“ şi „despre care sunt sigur că mai târziu odată 
se va vorbi în ist. lit. noastre.“ — D-l Em. Haivas desgroapă 
din ziarele vremii (anii 1855—1856) izbucnirea unei harțe li- 
terare între Brașov și laşi, — primul reprezentat prin G Barițiu, 
care se erijase în apărător al lui A. Tr. Laurian, și ultimul prin 
M. Kogălniceanu și Al. Russo. — D-l Dr. Milan Şesan scrie 
despre „Numele proprii în |. veche cehă“, iar d-l V. A/7. Geor- 
gescu despre „Inălțările și servituțile poeziei moderne“. — Proză 
beletristică dau d-nii /, Biberi (Regăsire) și 7r. Cantemir („Vă- 
rul meu Vorniciuc“, — amintiri nu prea plăcute, dar bine prinse, 
din viața militară). Versul mai bogat reprezentat, dar, aplicân- 
du-i-se o mai deasă strecurătoare, revista mai mult ar câștiga 


decât ar pierde. 
%* 

In Convorbiri Literare pe lan.—Martie (nr. 1—3) d-l Al, 
Tzigara-Samurcaș în primul articol înfierează revoltat, cu drept 
cuvânt, „inconștiența“ unui critic, care în romanele sale tri- 
vializează viaţa celei mai cuprinzătoare minți românești, a celei 
mai înalte și mai curate mândrii naţionale, a lui Mih. Eminescu, 
opunând acelora cuvincioasa discreție, înțelegere, onestitate, 
care se degajează din romanele cu același subiect (Luceafărul, 
Nirvana) ale d-lui Cezar Petrescu. Tot d-l Al. Tz. S. subliniază 
întrun alt articol, neiertate culpabilități constatate cu ocazia or- 
ganizării expoziției rom. de la Bruxelles, — culpabilități care au 
avut de urmare risipa banului Statului şi scăderea numelui bun 
al pavilonului român. — Poetul Jon Pillat urmăreşte întrun 
studiu apariţia şi intensificarea sentimentului naturii în evoluția 
liricei româneşti, — sentiment atât de intens și caracteristic 
poeziei noastre pop., dar în p. lirică cultă intrat numai mai târ- 
ziu, sub influința romantismului francez. „Artificial la "nceput, 
el nu capătă decât cu timpul caracterul său deplin românesc — 
printr”un lung proces de interiorizare care duce la crearea acelui 
peisagiu menit să devină specific al nostru. — Din acest punct 
de vedere lirica românească (vers și proză) s'ar putea împărți 
în trei perioade principale... Prima porneşte dela „Sburătorul“ 
lui Heliade și culminează în pastelurile lui Alecsandri și în pa- 
ginile de amplu lirism din „Pseudo-Kynegetikos al lui Odo- 
bescu. —— A doua perioadă începe cu Eminescu și Coșbuc, ca 
să sfârșească ia Hogaș și Sadoveanu. — A treia cuprinde în- 
treaga noastră lirică nouă de azi, care se caracterizează printr'un 
întreit fenomen sufletesc: „de împrospătare, simplificare şi in- 
teriorizare“. Plecând dela o apropiere și dela o adâncire a artei 
populare, lirica nouă ajunge la un stil concentrat până la ab- 
stracţie și totuși proaspăt şi colorat, ca și motivul popular dela 


care se inspiră“. — D-l N. Crevedia dă un fragment din ro- 
manul său în curs de apariţie „Linişte şi poezie.“ — D-l G, 
Acsinteanu continuă cu actul Il. al tragi-comediei „Puterea su- 
fletelor moarte.“ — Deosebit de bogată e cronica — cuprinde 


jumătate din acest întreit nr. — şi e susținută, în afară de di- 
rectorul revistei, de condeie ca cel al d-lui Dr. Anton Balotă, 
de care legăm îndreptățite speranţe, apoi ale d-lor: Const. Ste- 
lian, Victor Odobeştianu. Dintre poezii remarcăm „Balada tru- 
pului care s'a frânt pe roată“, datorită talentului în continuă 
ascensiune Radu Gyr. 

> 


Gând Românesc nr. 3—4 (pe Martie Aprilie) compen- 
sează cu supramăsură întârzierea apariţiei lui. Și variat, Şi cu 
miez. Din sumar subliniem articolul d-lui Vas. Băncilă „Profe- 
tismuli în timpul nostru“, în care, după câteva „consideraţii pri- 

vitoare la justificarea critică până la un punct a obscurităţii fi- 
losofiei“ și implicit, a profetismului, care încă-şi are obscuritatea 
sa, se insistă asupra felului filosofic de a înţelege profetismul, 
care este „elementul creator din istorie“. — In partea finală a 
articolului, d-l Băncilă constată înmulțirea în vremea noastră a 
ideologiilor — menite să compenseze „lipsa unei religii deplin 
acceptată și trăită de toată lumea“ —, contaminarea de refor- 
mism (care încă cuprinde un element profetic), desnădejdea de a ne 
mai putea salva prin virtuțile oamenilor comuni, aşteptarea unui 
profet care să aducă ordinea și respiraţia normală a vieții, — 
profet cerut azi chiar de cei care ieri se revoltau contra or- 
dinei şi oamenilor mari, de teama că aceştia le-ar fi putut ame- 
nința libertatea.—D-l B. conchide că dacă e vorba să alegem și 
să urmăm pe unul din cei doi profeţi mai caracteristici ai tim- 
pului nostru : Ostwald Spengler și Nicolae Berdiaev, să prefe- 
rim pe cel din urmă „pentru lumina lui binetăcătoare, pentru 
puterea credinţei lui, pentru idealismul său eroic, pentru totala 
desinteresare și pentru subtilitatea și blândețea gândurilor lui“. 
Pentru creştinismul lui. —D-l Em. Bucuţă dă un fragment din 
romanul d-sale sub tipar „Capra neagră“, prin care, cu de- 
atâtea ori verificatu-i dar de-a te lua în stăpânire deplină când 
îți povesteşte ceva, ne duce, cu un sfert de veac în urmă, în 
Blajul zilelor serbării de 50 de ani ai Astrei, în cadrul căreia 
înseilează un început de dragoste, care — o presimți — se va 
intensifica în capitole!e următoare. — D-l 1. Gherghel reîmpro- 
spătează, cu prilejul împlinirii a două decenii dela moartea re- 
ginei-poete Carmen Sylva, alesele calităţi ale acestui superior 
suflet. D-nii 7. A. Naum și I. Chinezu închină pagini de me- 
ritată aducere aminte și apreciere duor dispăruți. Cel dintâi, au- 
torului lui „Florică Ceterașul“, fostului prot. dela univ. din C'uj 
loan Paul, de la a cărui moarte sau împlinit 10 ani; cel din 
urmă, „ardeleanului de legea veche, puritanului, omului de au- 
tentică elevaţie spirituală“, bărbatului de şcoală și scriitorului 
care a fost Alex. Ciura, directorul lic. „G. Barițiu“, mort la în- 
ceputul acestei primăveri. — D-l 1. WM. Raşcu dă prima parte a 
unui studiu, în care caută să demonstreze că, contrar părerii 
acreditate în opinia publică „Eminescu a avut, față de luminosul 
său înaintaș, o admirație statornică şi sinceră, găsind chiar în 
scrierile lui unele surse de inspirație, iar Alecsandri — la rândul 
său — a apreciat favorabil și generos opera și sufletul tână- 
rului său camarad*. — D-l E. Speranţia, într'un subtil articol, se 
ocupă de „Definiţia și condiţiile științei“, iar d-l Edgar Papu în- 
cearcă, cum se exprimă însuși, în încheierea eseului său „Dela 
Caritate la simpatie“, să indice unele din resorturile totalei crize 
spirituale trăite de contemporaneitate. — Versuri publică d-nii 

N. Caranica, E. Giurgiuca, Gherghinescu Vania, Radu Brateş, C. 
Stelian, M. D. Ioanid, C. Miu-Lerca. Frumosul număr să încheie, 
cu judicioase cronici, semnate de d-nii |. Chinezu, Ol. Boitoş 
V. Papilian ș. a. 


In Transilvania nr. 2 (Martie-Apr.), după un vibrant 
apel a! comitetului central al „Astrei“ pentru solidarizarea obştei 
românești în jurul vechiului așezământ al Asociaţiunei, care îm- 
plineşte în anul acesta 75 ani de existență, și pentru sprijinirea 
faptică a unei activităţi al cărei scop este binele neamului şi al 
patriei, — d. Horia Petra Petrescu spicueşte din vorbirile foştilor 
preşedinţi ai Asociaţiunii o seamă de îndrumări culturale menite 
a fi utilizate în propaganda ce se va face în interesul insti- 
tuției, a doua zi de Rusalii, cu prilejul serbărilor care se 
vor orgaiiza de toate secțiunile Astrei. DI Dr. Eugen Nicoară 
vorbeşte despre microbi: prietenii și duşmanii omenirii. Piese 
teatrale vrednice de jucat recomandă d. H P. Petrescu. Despre 
ce a fost, ce este și ce vrea să fie Astra, scrie părintele canonic 
|. Agârbiceanu. lar d. Al. Dima raportează despre înfăptuirile 
actuale ale Asociaţiunii. 


S'au mai primit următoarele cărți şi broșuri: 

7 Episcopul Roman Ciorogariu (1852—1936), Biografia şi 
funerariile decedatului episcop al Orăzii. Pp. 68. (Reproducere 
din „Legea Românească“). 

Săvârșirea din viață şi punerea în mormânt a P. S. Episcop 
Nicolae Ivan. Cluj 1936. Publicată de rev. „Renaşterea“. 

Nicolae N. Petra: Băncile româneşti din Ardeal şi Banat. 
Sibiu 1936. Pp. 210, format 24X(15!/, Lei 145. 

Ioan Ciocârlan : Du-te dor... Roman, București, Ed. Buco- 
vina. Pg. 390, format 19'/,X12!'/2, Lei 80. 

Ștefan Î. George. Argo (Poezii), 1936. R.-Vâlcea. Pp. 116, 
format 211/:X15, Lei 40. 

Aurelian  Sacerdoţeanu. Consideraţii asupra istoriei Româ- 
nilor în evul mediu. Dovezile continuității şi drepturile Româ- 
nilor asupra teritoriilor lor actuale. Buc. 1936. Pp. 312, format 
191/;X12!/, Lei 200, 

Al. Popescu Scărișoreanu : Din umbră. Poezii. Cu o prefață 
de Al. Gherghel. Ed. „Grai şi suflet dobrogean“. Constanţa, 1936. 
Pp. 160, Lei 50. 

Cartea Satului, nr. 11: Minunea. Povestiri, de lon Agâr- 
biceanu și nr. 14: Oameni de pe Someş de i.iviu Rebreanu. 
Lei 30 f'ecare. 


Asupra unora vom reveni în nr-ele viitoare. 

Inștiințare. Din colecția „Indrumătorii de la Brașov“ a 
apărut nr. 2: Profesorul Mihail Eliescu, de Axente Creangă. 


Costul Lei 12. 


Aparația nr. 1: „Un ziditor de suflete: Virgil Oniţiu“ de 
Floria Teculescu, fiind nevoie încă de unele completări, va mai în- 


lârzia puțin. 


Na-au mai venit în ajutor de la apariţia nr-ului pe Mai-lunie domnii: 


Dr. Prediceanu C., ministru plenip., Viena 
Orghidan Nic. inspector-şef şcolar, Bucureşti 


L. 200,— 
L, 240.— 


Mulţumiri. Mulţumim și d-lui Horia Teculescu pentru achiziționarea 


unui nou abonament (al 4-lea). 


ABONAȚII 
care şi-au mai achitat abonamentul: 


Până la 31 Dec. 1935. 


Murăroiu 1., funcţ. de bancă î.p. Brașov 


Până la 30 lunie 1936. 


Dr, Giurgiu Traian, advocat, Cluj 
Docent Dr. lancu Axente, Cluj 


Până la 31 Oct. 1936. 
Scurtu Ieronim, propr., Slănic 
Zânescu A., dir. Bca Naţ. Sighișoara 


Până ln 31 Dac, 1936. 


Dr. Bleahu D., notar public, Brașov 
Dr. Boeriu Nic, not. publ. Braşov 
Camera de Comerţ și Ind., Braşov 
Cartea Românească, Braşov 

Casina Română, Braşov 

Dr. ing. Codarcea Â1., București 

Dr. Comaniciu Oct., advocat, Braşov 
Comșa Gh., notar î. p., Satulung 
Cuteanu Gh., farm., î. prefect, Brașov 
Dan P., insp. gen. șc. î. p., Oradea 
Deppner H., dir. de bancă, Brașov 
Direcţ. lic. „Dr. [. Meşotă“, Braşov 
Direcţ. lic. „Petru Maior“, Gherla 
Direcţ. giinn. de băeţi, Sf. Gheorghe 
Dr. Garoiu [., decanul Bar. adv., Brașov 
Hamzea |., adv., Mercurea-Ciuc 

Dr. loaneş Nic., not. publ., Braşov 
Dr. Moga Const., advocat, Brașov 


Dr. Moldovan C., not. pub. Sf. Gheorghe 

Ing. Moldovan loan, Zârnești 

Navrea Dragoș, profesor, Braşov 

Dr, Olteanu 1. Rom. adv., Si. Gheorghe 

Orghidan N., insp. şei şc., Bucureşti 

Pop Septimiu, farmacist, Galaţi 

Pr. Popa 1., prof. Braşov 

Dr. Popovici Şt., șef. de serv. Primăria 

Braşov 

Popp R., prim-preş. C. de ApelBraşov 

Dr. Precup N., advocat, Brașov 

Socaciu Tini, Braşov 

Spitalul de contagioşi, Braşov 

Tartescu I., advocat, Brăila 

Tiberiu loan, comerciant, Brașov 
Până ia 30 Aprilie 1937. 

Direcţ. Şc. primare Nr. 4, Braşov. 

Furnică D. Z., mare propr., Bucureşti 

Givulescu Pr., protopop, Radna 

Literat Valer, proiesor, Făgăraș 

Olariu N. dir. de bancă, Luduş 

Petrovici 1., insp. gen. șc.î. p. Gavojdia 

Popa Gh., şei de serv. Primăria Cluj 

Salmen Norbert, profesor, Brașov 


Până !a 39 linie 1937 
Dr. Brediceanu C., min. plen., Viena 


Până la 31 Dec. 1937 
Gamber Rupert, Orșova 

Abonamentele sosite după 10 Iunie se vor publica în nr. viitor. 
Se mai contirmă primirea restanței pe 1935 de la d-l Andrei Schmidt, 
notar, Siculeni şi costul nr. 3 de la d-l C. N. Mateescu, prof. R.-Vâlcea, 


Din pomeinicul datoraşilor revistei: 


(Cont.) 

Axentie Titu, dir. gen. la Of. Băncilor Pop., București l an 
Biblioteca Palatului Cultural, Tg. Mureș 1 an 
Buzea Î., profesor, Oraviţa 1 an 
Dr. Iosif [., fost dir. de bancă, Rupea 2!/2 ani 
Aâzgăreanu |., funcţ. la Uzina electrică, Brașov 2 ani şi 8 luni 
Olteanu Gustav, advocat, M. Ciuc 1 an și 10 luni 
Oţeleanu C., advocat, Brăila 1 an 
Petrașcu Tr., notar, Tohanul v. 10 luni 
Primăria comunei Mădăraş (Ciuc) 1 an 
Sângeorzan Val., notar, Intors. Buzăului 2 ani şi 2 luni 
Teodorovici P,, funcţ. al Primăriei din Cluj 2 ani și 2 luni 

(Va urma). 


În atențiunea Direcţiunii Of. P. T. 7. 

D-l advocat Dr. Traian Giurgiu [Cluj, Piaţa Cuza Vodă 5] ni se plânge 
că ma primit nr, 2 din a. c. al revistei, deși de aici i s'a expediat la 25 II.— 
Tot din Cluj ne comunică Red. rev. „Gând Românesc“ că nu i s'au înmâ- 
nat nr. 4, 5, 6 din î935. — In Oradea, d-l Pomp. Dan, insp. gen. șc.î.p. 
Str. Arhitecţilor 3] n'a primit nr. 1, 3, 5, 6 din 1935 şi 1, 2 din 1936. Va să 
zică din opt nr-e, a primit două. 

Ce măsuri înțelege să ia On. Direcţiune ca să curme această rușine? 

+ 


Spre orientare. Nu dăm schimb decât revistelor care apar regulat. 





Rugăm recitiți informațiile din pg. 2 a revistei. 





Erată, în nr. trecut, din nebăgarea de seamă a zeţarului, nota 1) de la 
pg. 290 a fost trecută la pg. 285. Rugăm îndreptarea greșelii. 


Numărul acesta a apărut la 16. VI. 1936. 

